
TITE, ſi quid ego adjùro, cu- 
ramve ley 
Quae nunc te coquit, et verſat in 
pectore fixa, 
Ecquid erit pretil ? a 
licet enim verſibus iiſdem mihi affari te, 
Attice, quibus affatur Flamininum, 
Ille vir, haud magna cum re, ſed plenus 
fidei. 
quanquam certò ſcio, non, ut Flamininum, 
Sollicitarite, Tite, ſiec nocteſque dieſque. 
novi enim moderationem animi tui, et 
aequĩtatem: teque non cognomen ſolum 
Athenis deportaſſe, ſed humanitatem et 
prudentiam intelligo: et tamen ſuſpicor, 


2 DE SENECTUTE. 


iiſdem rebus te, quibus me ipſum inter- 
dum gravius commoveri: quarum con- 
ſolatio et major eſt, et in aliud tempus dif- 
ferenda. nunc autem mihi viſum eſt de 
ſenectute aliquid ad te ſcribere. hoc enim 
onere, quod mihi tecum commune eſt, 
aut jam urgentis, aut certe adventantis 
ſenectutis, et te, et me ipſum levari volo. 
etſi te quidem id modice ac ſapienter (ſi- 
cut omnia) et ferre, et laturum eſſe certòè 
ſcio. ſed mihi, cum de ſenectute aliquid 
vellem ſcribere, tu occurrebas dignus eo 
munere, quo uterque noſtriim-commu- Þ 
nĩter uteretur. mĩhi quidem ita jucunda | 
hujus libri confectio fuit, ut non modo 

omnes abſterſerit ſenectutis moleſtias, 

ſed effecerit mollem etiam et jucundam | 
ſenectutem. nunquam igitur ſatis lau- 
dari digne poterit philoſophia, cui qui 
pareat,omne tempus actatis {ine moleſtia 
poſſit degere. ſed de caeteris et diximus 
multa, et ſaepe dicemus. hunc librum de 
ſenectute ad te miſtmus. omnem autem 
ſermonem tribuimus, non Tithono, ut 
Ariſto Chius, ne parum eſſet auctoritatis 
in fabula: ſed M. Catoni ſeni, quo majo- 
rem auctoritatem haberet oratio. apud 

quem, Laeliumet Scipionem facimus ad- 
mirantes, quod is tam facile ſenectutem 
ferat, iiſque eum reſpondentem. qui fi e 
ruditius videbitur diſputare, quam con- 
ſuevit ipſe in ſuis libris, attribuito Grae- 
cis literis, quarum conſtat eum perſtudio- 
| ſum fuiſſe in ſenectute. ſed quid opus eſt 
plura? jam enim ipſius Catonis ſermo ex- 
| plicabit noſtram omnem de ſenectute ſen- 
* 2tentiam, Sci 10. ſaepenumerò admi- 
rari ſoleo cum hoc C. Laelio, tum caete- 
rarum rerum tuam excellentem, M. Ca- 
to, perfectamque ſapientiam, tum vel 
maxime, quod nunquam ſenectutem tibi 
grayem eſſe ſenſerim: quae pleriſque ſe- 
nibus ſic odioſa eſt, ut onus ſe Aetna gra- 
vius dicant ſuſtinere. Ca ro. rem haud 
ſane difficilem, Scipio et Laeli, admirari 
videmini: quibus enim nihil opis eſt in 
ia ipſis ad bene beateque vivendum, iis om- 
us nis gravis eſt aetas: qui autem omnia bo- 
de naa ſe ipſi petunt, iis nihil poteſt malum 
em videri, quod naturae neceſſitas afferat. 
ut quo in genere in primis eſt ſenectus: quam 
atis ut adipiſcantur omnes optant, eandem 
accuſant adepti: tanta eſt inconſtantia 
{tultitiae, atque perverſitas. obrepere 
A 2 

aiunteam citius quam putaſſent.primum, 
quis coëgit eos falſum putare? qui enim 
citius adoleſcentiae ſenectus, quam pue- 
ritiae adoleſcentia obrepit? deinde, qui 
minus gravis eſſet iis ſenectus, fi octin- 
genteſimum annum agerent, quam octo- 
geſimum ? praeterita enim aetas, quam- 
vis longa, cum effluxiſſet, nulla conſola- 
tione permulcere poſſet ſtultam ſenectu- 
tem. quocirca ſi ſapientiam meam admi- 
rari ſoletis, (quae utinam digna eſſet opi- 
nione veſtra, noſtroque cognomine l) in 
hoc ſumus ſapientes, quòd naturam op- 
timam ducem, tanquam deum, ſequimur, 
eique paremus: a qua non veriſimile eſt, 
cum caeterae partes aetatis bene deſerip- 
tae ſint, extremum actum, tanquam ab 
inerti poeta, eſſe neglectum. ſed tamen 
neceſſe fuit eſſe aliquid extremum, et, 
tanquam in arborum baccis terraeque 
frugibus, maturitate tempeſtiva, quaſi vi- 
etum et caducum: quod ferendum eſt mol- 
liter ſapienti. quid enim eſt aliud, gigan- 
tum modo bellare cum diis, niſi naturae 
repugnare? LAEL1Us. atqui, Cato, gra- 
tiſſimum nobis, ut etiam pro Scipione pol- 
licear, feceris, ſi, quoniam ſperamus (vo- 

lumus quidem certe) ſenes fieri,ante mul- 
to a te didicerimus, quibus facillime rati- 
onibus ingraveſcentem aetatem ferre poſ- 
ſimus. CA ro. faciam vero, Laeli; prae- 
ſertim ſi utrique veſtrùm gratum, ut dicis, 
futurum eſt. Scip 10. volumus ſane,ni- 
ſi moleſtum eſt, Cato, tanquam aliquam 
viam longam confeceris, quam nobis 
quoque ingrediendum ſit, iſtue, quò per- 
Caro. fa- 
ciam, ut potero, Laeli. ſaepe enim in- 
terfui querelis meorum aequalium, (pares 
autem cum paribus, veteri proverbio, fa- 
cillime congregantur) quae C. Salinator, 
quae Sp. Albinus, homines conſulares, 
noſtri fere aequales, deplorare ſolebant: 
tum quod voluptatibus carerent, ſine qui- 
bus vitam nullam putarent : tum quod 
ſpernerentur ab iis, a quibus eſſent coli 
ſoliti. qui mihi non id videbantur accu- 
ſare, quod eſſet accuſandum. nam ſi ĩd 
culpa ſenectutis accideret, eadem mihi u- 
ſu evenirent, reliquiſque omnibus, majo- 
ribus natu; quorum ego multorum cog- 
novi ſenectutemſine querela, qui ſe et libi- 
dinum vinculis laxatos eſſe non moleſte 
fcrrent, nec a ſuis deſpicerentur, ſed om- 
A 3 

nium iſtiuſmodi querelarum in moribus 
eſt culpa, non in aetate. moderati enim, 
et nec difficiles, nec inhumani ſenes, to- 
lerabilem agunt ſenectutem. importuni- 
tas autem etinhumanitas omni actati mo- 
leſta eſt. LatL1vs. eſt, ut dicis, Cato. 
ſed fortaſſe dixerit quiſpiam, tibi prop- 
ter opes, et coplas, et dignitatem tuam, 
tolerabiliorem ſenectutem videri : id au- 
tem non poſſe multis contingere. CA TO. 
eſt iſtud quidem, Laeli, aliquid; ſed ne- 
quaquam in iſto ſunt omnia : ut Themi- 
ſtocles fertur Seriphio cuidam in jurgio 
reſpondiſſe, cum ille dixiſſet, non eum 
ſua , ſed patriae gloria ſplendorem aſſe - 
cutum: nec hercule, inquit, ſi ego Seriphi- 
us eſſem, nobilis: nec tu ſi Athenienſis 
eſſes, clarus unquam fuiſſes. quod eodem 
modo de ſenectute poteſt dici. neque e- 
nim in ſumma inopia levis eſſe ſenectus 
poteſt, ne ſapienti quidem: nec inſipien- 
ti etiam in ſumma copia non gravis. ap- 
tiſſima omnino ſunt, Scipio et Laeli, ar- 
ma ſenectutis, artes, exercitationeſque 
virtutum, quae in omni aetate cultae, cum 
diu multumque vixeris, miriſicos efferunt 
fructus, non ſolum quia nunquam deſe- 

DE SENECTUTE. 7 
runt, ne in extremo quidem tempore ae- 
tatis, (quanquam id maximum eſt) ve- 
rum etiam quia conſcientia bene actae 
vitae, multorumque benefactorum re- 


4 cordatio , jucundiſſima eſt. Ego Q. 


Maximum, eum, qui Tarentum recepit, 
adoleſcens ita dilexi ſenem, ut aequa- 
lem. erat enim in illo viro comitate con- 
dita gravitas : nec ſenectus mares muta- 
verat. quanquam eum colere coepi non 
admodum grandem natu, ſed tamen jam 
aetate provectum. anno enim poſt, con- 
ſul primum fuerat, quam ego natus ſum: 
cumque eo quartum conſule adoleſeen- 
tulus miles profectus ſum ad Capuam, 
quintoque anno polt ad Tarentum quae- 
ſtor: deinde aedilis, quadriennio poſt fac- 


tus ſum praetor : quem magiſtratum geſ- 


ſi conſulibus Tuditano, et Cethego, cum 
quidem ille admodum ſenex, ſuaſor legis 
Cinciae de donis et muneribus fuit. hie 
et bella gerebat, ut adoleſcens, cum pla- 
ne grandis eſſet: et Annibalem juvenili- 
ter exſultantem patientia ſua molliebat: 
de quo praeclare familiaris noſter Ennis» 
us: 

Unus qui nobis eunctando reſtituit rem; 

Non ponebat enim rumores ante ſalu- 
tem: 
Ergo magiſque magiſque viri nunc glo- 
ria claret. 

Tarentum vero qua vigilantia, quo con- 
ſilio recepit? cum quidem, me audiente, 
Salinatori, qui, amiſſo oppido, fugerat 
in arcem, glorianti atque ita dicenti: 
Mea opera, Q. Fabi, Tarentum recepiſti: 
erte, inquit ridens: © nam, niſi tu ami- 
© ſiſſes, nunquam recepiſſem.* nec vero 
in armis praeſtantior, quam in toga : qui 
conſul iterum, Sp. Carvilio collega qui- 
eſcente, C. Flaminio tribuno plebis, quo- 
ad potuit, reſtitit, agrum Picentem et Gal- 
licum viritim contra ſenatus auctorita- 
tem dividenti : augurque cum eſſet, dice- 
re auſus eſt, optimis auſpiciis ea geri, 
quae pro reipublicae ſalute gererentur: 
quae contra rempublicam fierent, contra 
auſpicia ſieri. multa in eo viro praeclara 
cognovi: ſed nihil eſt admĩrabilius, quam 
quomodoille mortem M. filii tulit, clari 
viri et conſularis, eſt in manibus lauda- 
tio : quam cum legimus, quem philoſo- 

hum non contemnimus ? nec vero ille 
in luce modo,atque in oculis civium mag- 


nus: ſed intus, domique praeſtantior. qui 1 
ſermo ? 2 praecepta? quanta notitia | 
antiquitatis ? quae ſcientia juris augurii? 
multae etiam, ut in homine Romano, li- 1 
terae. omnia memoria tenebat, non do- 
meſtica ſolum, ſed etiam externa bella: 
cujus ſermone ita tum cupide fruebar, 
quaſi jam divinarem, id, quod evenit, il- | 
lo extincto, fore unde diſceremneminem. lf 
5 Quorſum igitur haec tam multa de Maxi- f 
mo? quia profecto videtis, nefas eſſe die- f 
tu, miſeram fuiſſe talem ſenectutem. nec 
tamen omnes poſſunt eſſe Scipiones, aut 
Maximi , ut urbium expugnationes, ut 
pedeſtres navaleſve pugnas, ut bella a ſe 
geſta,ut triumphos recordentur.eſt etiam 
quiete, et pure, et eleganter actae aetatis 
placida ac lenis ſenectus, qualem accepi- 
mus Platonis, qui uno et octogeſimo an- 
no ſeribens mortuus eſt, qualem Iſocra- 
tis, qui eum librum, qui Panathenaicus 
inſcribitur, quarto et nonageſimo anno 
ſcripſiſſe dicitur, vixitquequinquennium 
poſtea : cujus magiſter Leontinus Gor- 
gias, centum et ſeptem complevit annos: 
neque unquam in ſuo ſtudio atque opere 
ceſſavit. qui, cum ex eo quaereretur, cur 
AS 

tam diu vellet eſſe in vita: nihil habeo, 
inquit,* quod accuſem ſenectutem. prae- 
clarum reſponſum, et doo homine dig- 
num. ſua enim vitia inſipientes, et fuam 
eulpam in ſenectutem conferunt: quod 
non faciebat is, cujus modo mentionem 
feci, Ennius, 

Sicut fortis equus, ſpatio qui ſaepe ſu- 

premo 
Vicit Olympia, nunc ſenio confectu' 
quieſcit. | 

equi fortis et victoris ſenectuti comparat 
ſuam: quem quidem probe meminiſſe po- 
teſtis. anno enim undeviceſimo poſt ejus 
mortem, hi conſules, T. Flamininus, et 
M'. Acilius facti ſunt: ille autem Caepio- 
ne, et Philippo iterum conſule, mortuus 
eſt: cum ego quidem v. et Lx. annos na- 
tus, legem Voconiam voce magna, et bo- 
nis lateribus ſuaſiſſem. annos r x x. na- 
tus (tot enim vixit Ennius) ita ferebat 
duo, quae maxima putantur onera, pau- 
pertatem et ſenectutem, ut eis paene de- 
lectari videretur. etenim, cum contem- 
plor animo, reperio quatuor cauſas, cur 
ſenectus miſera videatur: unam, quod a- 
vocet a rebus gerendis: alteram, quod 

corpus faciat infirmius: tertiam, quod 
privet omnibus fere voluptatibus : quar- 
tam, quod haud procul abſit a morte. ea- 
: ft placet, cauſarum quanta, quamque 
614' (ta unaquaeque, videamus. A rebus 
ger endis ſenectus abſtrahit? quibus? an 
lis, quae in juventute geruntur et viribus? 
nulla e igitur res ſunt ſeniles, quae vel 
infir- . corporibus, animo tamen admi- 
niſtt r? nihil ergo agebat Q. Maxi- 
mus? u L. Paulus, pater tuus, Scipio, 
ſocer oprimi viri, filii mei? caeteri ſenes, 
Fabricii, Curii, Coruncanii, cum rem- 
publicam conſilio et auctoritate defende- 
bant, nihil agebant ? ad App. Claudii ſe- 
nectutem accedebatetiam,ut caecus eſſet: 
tamen is, cum ſententia ſenatus inclina- 
ret ad pacem, et foedus faciendum cum 
Pyrrho, non dubitavit dicere illa, quae 
verſibus perſecutus eſt Ennius : 

Quò vobis mentes, rectae quae ſtare ſo- 

lebant 

Antehac, dementes ſeſe flexere via? 
caeteraque graviſhme : notum enim vo- 
bis carmen eſt : et tamen ipſius Appii ex- 
{tat oratio. atque hanc ille egit ſeptem et 
decem annos poſt alterum conſulatum, 

cum inter duos conſulatus anni decem in- 
terfluxiſſent, cenſorque ante conſulatum 
ſuperiorem fuiſſet. ex quo intelligitur, 
Pyrrhi bello grandem ſane fuiſſe; et ta- 
men ſic a patribus accepimus. nihil igitur 
afferunt, qui in re gerenda verſari ſenec- 
tutem negant, ſimileſque ſunt, ut, ſi qui 
gubernatorem in navigando agere nihil 
dicant, cum alii malos ſcandant, alii per 
foros curſent,alii ſentinam exhauriant: il- 
le autem clavum tenens ſedeat in puppi 
quietus, non faciat ea, quae juvenes. at 
verò multo majora et meliora facit. non 
viribus, aut velocitatibus, aut celeritate 
corporum res magnae geruntur: ſed con- 
ſilio, auctoritate, ſententia, quibus non 
modo non orbari, ſed etiam augeri ſene- 
ctus ſolet. niſi forte ego vobis, qui et mi- 
les, et tribunus, et legatus, et conſul ver- 
ſatus ſum in vario genere bellorum, ceſ- 
ſare nunc videor, cum bella non gero. 
at ſenatui, quae ſunt gerenda, praeſcribo, 
et quomodo : Carthagini male jam diu 
cogitanti, bellum multo ante denuntio : 
de qua vereri non ante deſinam, quam 
illam exciſam eſſe cognovero. quam pal- 
mam utinam dii immortales tibi, Scipio, 

reſervent, ut avi reliquias perſequare!cu- 
jus a morte hic tertiuset triceſimus eſt an- 
nus: ſed memoriam illius viri excipient 
omnes anni conſequentes. anno ante me 
cenſorem mortuus eſt, novem annis poſt 
meum conſulatum, cum conſul iterum, 
me conſule, creatus eſſet. num igitur, ſi 
ad centeſimum annum vixiſſet, ſenectu- 
tis eum ſuae poeniteret ? nec enim excur- 
ſione, nec ſaltu, nec eminus haſtis, aut 
cominus gladiis uteretur: ſed conſilio, ra- 
tione, ſententia. quae niſi eſſent in ſeni 
bus, non ſummum conſilium majores no- 
{tri appellaſſent Senatum. apud Lace- 
daemonios quidem ii, qui ampliſſimum 
magiſtratum gerunt, ut ſunt, ſic etiam no- 
minantur ſenes. quod ſi legere, aut audi - 
re voletis externa, maximas reſpublicas 
ab adoleſcentibus labefactas, a ſenibus ſu» 
ſtentatas et reſtitutas reperietis. 

Cedo, qui veſtram rempublicam tantam 

amiſiſtis tam cito? 

ſic enim percontanti, ut eſt in Naevii poë- 
tae ludo, reſpondentur et alia, et haec in 
primis: 

Proveniebant oratores novi, ſtulti, a» 

doleſcentuli. 

temeritas eſt videlicet florentis aetatis ; 
prudentia, ſeneſcentis. At memoria 7 
minuitur. credo, niſi eam exerceas, aut 
ſi ſis natura tardior. Themiſtocles omni- 
um civium nomina perceperat: num igt- 
tur cenſetis eum, cum aetate proceſſiſſet, 
qui Ariſtides eſſet, Lyſimachum ſalutare 
ſolitum? equidem non modo eos novi, 
qui ſunt; ſed eorum patres etiam, et avos. 
nec ſepulcra legens vereor, (quod aiunt) 
ne memoriam perdam: his enim ipſis le- 
gendis redeo in memoriam mortuorum. 
nec vero quemquam ſenum audivi obli- 
tum, quo loco theſaurum obruiſſet. om- 
nia, quae curant, meminerunt: vadimonia 
conſtituta: qui ſibi, quibus ipſi debeant. 
quid juriſconſulti? quid pontifices? quid 
augures? quid philoſophi ſenes/quam mul- 
ta meminerunt? manent ingenia ſenibus, 
modo permaneat ſtudium et induſtria: nec 
eaſo lum in claris et honoratis viris, ſed 
in vita etiam privata et quieta. Sophocles 
ad ſummam ſenectutem tragoedias fecit: 
quod propter ſtudium, cum rem familia- 
rem negligere videretur, a filiis in judici- 
um vocatus eſt: ut, quemadmodum noſ- 
tro more male rem gerentibus patribus 

bonis interdici ſolet; fic illum, quaſi de- 
ſipientem, a re familiari removerent judi- 
ces. tum ſenex dicitur eam fabulam,quam 
in manibus habebat, et proxime ſcripſe- 
rat, Oedipum Coloneum recitaſſe judici- 
bus, quaeſiſſeque, num illud carmen de- 
ſipientis videretur. quo recitato, ſenten- 
tiis judicum eſt liberatus. num igitur 
hunc, num Homerum, num Heſiodum, 
num Simonidem, num Steſichorum, num, 
quos ante dixi, Iſocratem, Gorgiam, num 
philoſophorum principes, Pythagoram, 
Democritum, num Platonem, num Xe- 
nocratem, num poſtea Zenonem, Clean- 
them, aut eum, quem vos etiam Romae 
vidiſtis, Diogenem Stoicum, coegit in ſuis 
ſtudiis obmuteſcere ſenectus? an non in 
omnibus iis ſtudiorum agitatio vitae ae- 
qualis fait? age, ut iſta divina ſtudia o- 
mittamus, poſſum nominare ex agro Sa- 
bino ruſticos Romanos vicinos et famili- 
ares meos, quibus abſentibus, nunquam 
fere ulla in agro majora opera hunt, non 
ſerendis, non percipiendis, non conden= 
dis fructibus. quanquam in illis minus 
hoc mirum. nemo enim eſt tam ſenex, 
quiſe annum non putet poſſe vivere. ſed 

iidem elaborant in eis, quae ſciunt nihil 
omnino ad ſe pertinere. 

Serit arbores, quae alteri ſeculo proſint, 
ut ait Statius noſter in Synephebis. nec 
vero dubitet agricola, quamvis ſenex, 
quaerenti, cui ſerat, reſpondere: diis im- 
mortalibus, qui me non accipere modo 
haec amajoribus voluerunt, ſed etiam po- 
ſteris prodere, Melius Caecilius de ſe- 
ne alteri ſeculo proſpiciente, quam illud: 

Aedepol ſenectus, ſi nihil quidquam ali- 

ud vitii 

Apportes tecum, cum advenis; unum 

id ſat eſt, 
Quod diu vivendo, multa, quae non 
vult, videt. 
et multa fortaſſe, quae vult: atque in ea 
quidem, quae non vult, ſaepe etiam ado- 
leſcentia incurrit. illud vero idem Cae- 
cilius vitioſius: 

Tum equidem in ſenecta hoc deputo mi- 

ſerrimum, 

Sentire ea aetate eſſe ſe odioſum alteri. 
jucundum potius, quam odioſum. ut e- 
nim adoleſcentibus, bona indole praedi- 
tis, ſapientes ſenes delectantur, levior- 
que fit eorum ſenectus, qui a juventute 


DE SENECTUTE. 17 


coluntur et diliguntur: ſic adoleſcentes ſe- 
num praeceptis gaudent, quibus ad vir- 
tutum ſtudia ducuntur. nec minus intel- 
ligo me vobis, quam vos mihi eſſe jucun- 
dos. ſed videtis, ut ſenectus non modo 
languida atque iners non ſit, verum etiam 
ſit operoſa et ſemper agens aliquid, et mo- 
liensʒ tale ſcilicet, quale cujuſque ſtudium 
in ſuperiore vita fuit. quid, quod etiam 
addiſcunt aliquid? ut Solonem verſibus 
gloriantem videmus, qui ſe quotidie ali- 
quid addiſcentem, ſenem fieri dicit: ut ego 
feci, qui Graecas literas ſenex didici.quas 
quidem fic avide arripui, quaſi diuturnam 
ſitim explere cupiens, ut ea ipſa mihi no- 
ta eſſent, quibus me nunc exemplis uti vi- 
detis. quod cum feciſſe Socratem in fidi- 
bus audirem , vellem equidem et illud: 
(diſcebant enim fidibus antiqui) ſed in li- 
5 teris certe elaboravi. Nec nunc qui- 
dem vires deſidero adoleſcentis, [ is enim 
erat locus alter de vitiis ſenectutis] non 
plus, quam adoleſcens tauri, aut elephan- 
ti deſiderabam. quod eſt, eo decet uti: 
et quidquid agas, agere pro viribus. quae 
enim vox potelt eſſe contemptior, quam 
Milonis Crotoniatae? qui, cum jam ſe- 

nex eſſet, athletaſque ſe in curriculo exer- 
centes videret, adſpexiſſe lacertos ſuos di- 
citur, illacrymanſque dixiſſe, at hi qui- 
dem jam mortui ſunt.” non vero tam 
iſti, quam tu ipſe, nugator. neque enim 
ex te unquam es nobilitatus, ſed ex late- 
ribus et lacertis tuis. nihil Sex. Aelius ta- 
le, nihil multis annis ante T. Corunca- 
nius: nihil modo P. Craſſus: a quibus 
jura civibus praeſcribebantur: quorum 
uſque ad extremum ſpiritum eſt provecta 
prudentia. orator, metuo, ne langueſcat 
ſenectute. eſt enim munus ejus non in- 
genii ſolum, ſed laterum etiam, et virium. 
omnino canorum illud in voce ſplendeſ- 
cit etiam neſcio quo pacto in ſenectute; 
quod equidem adhuc non amiſi: et vide- 
tis annos: ſed tamen eſt decorus ſermo 
ſenis, quietus et remiſſus ; facitque per- 
ſaepe ipſa ſibi audientiam diſerti ſenis 
compta et mitis oratio. quod ſi ipſe exſe- 
qui nequeas, poſſis tamen Scipioni prae- 
cipere, et Laelio. quid enim eſt jucundius 
ſenectute, ſtipata ſtudiis juventutis? an 
ne eas quidem vires ſenectuti relinque- 
mus, ut adoleſcentulos doceat, inſtituat, 
ad omne officii munus inſtruat? quo qui- 

dem opere quid poteſt eſſe praeclarius?mi- 
hi vero Cn. et P. Scipiones, et avi tuĩ duo, 
L. Aemilius, et P. Africanus, comitatu 
nobilium juvenum fortunati videbantur. 
nec ulli bonarum artium magiſtri non be- 
ati putandi, quamvis conſenuerint vires, 
atque defecerint. etſi iſta ĩpſa de fectio vi» 
rium, adoleſcentiae vitiis efficitur ſaepius, 
quam ſenectutis. libidinofa etenim, et in- 
temperans adoleſcentia effoetum corpus 
tradit ſenectuti. Cyrus quidem apud Xe- 
nophontem eo ſermone, quem moriens 
habuit, cum admodum ſenex eſſet, negat 
ſe unquam ſenſiſſe, ſenectutem ſuam im- 
becilliorem factam, quam adoleſcentia fu- 
iſſet. ego L. Metellum memini puer, qui 
cum quadriennio poſt alterum conſula- 
tum pontifex maximus factus eſſet, vigin- 
ti et duos annos ei ſacerdotio praefuĩt ita 
bonis eſſe viribus extremo tempore aeta- 
tis, ut adoleſcentiam non requireret. ni- 
hil neceſſe eſt mihi de me ipſo dicere: 
quanquam eſt id quidem ſenile, aetatique 


: noſtrae conceditur. Videtiſne, ut a- 


pud Homerum ſaepiſſime Neſtor de vir- 
tutibus ſuis praedicet? tertiam enim jam 
actatem hominum vivebat: nec erat ei 

verendum, ne vera de ſe praedicans, ni- 
mis videretur aut inſolens, aut loquax. 
etenim (ut ait Homerus) ex ejus lingua 
melle dulcior fluebat oratio;quam ad ſua- 
vitatem nullis egebat corporis viribus : 
et tamen dux ille Graeciae nuſquam op- 
tat, ut Ajacis ſimiles habeat decem, at ut 
Neſtoris ; quod fi acciderit, non dubitat, 
quin brevi Troja fit peritura. ſed redeo 
ad me. quartum annum ago et octogeſi- 
mum: equidem poſſe vellem idem gloria- 
ri, quod Cyrus: ſed tamen hoc queo di- 
cere, non me quidem 1is eſſe viribus, qui- 
bus aut miles bello Punico, aut quaeſtor 
eodem bello, aut conſul in Hiſpania fue- 
rim, aut quadriennio poſt, cum tribunus 
militaris depugnavi apud Thermopylas, 
M'. Acilio Glabrione conſule: fed tamen 
(ut vos videtis) non plane me enervavit, 
nec afflixit ſenectus: non curia vires me- 
as deſiderat, non Roſtra, non amici, non 
clientes, non hoſpites. nec enim unquam 
ſum aſſenſus veteri illi laudatoque pro- 
verbio, quod monet, mature ſieri ſenem, 
ſi diu velis eſſe ſenex. ego vero me minus 
diu ſenem eſſe mallem, quam eſſe ſenem 
ante, quam eſſem. itaque nemo adhuc 

convenire me voluit, cui fuerim occupa- 
tus. at minus habeo virium, quam veſ- 
trum utervis. nec vos quidem T. Pontii 
centurionis vires habetis: num idcirco 
eſt ille praeſtantior ? moderatio modo vi- 
rium adfit, et tantum, quantum poteſt 
quiſque, nitatur : nae ille non magno de- 
ſiderio tenebitur virium. Olympiae per 
ſtadium ingreſſus eſſe Milo dicitur, cum 
humeris ſuſtineret bovem vivum. utrum 
igitur has corporis, an Pythagorae tibi 
malis vires ingenii dari? denique iſto bo- 
no utare, dum adfit : cum abſit, ne requi- 
ras, niſi forte adoleſcentes pueritiam , 
paulum aetate progreſſi adoleſcentiam de- 
beant requirere, curſus eſt certus aetatis, 
et una via naturae, eaque ſimplex: ſuaque 
cuique parti aetatis tempeſtivitas eſt data: 
ut et infirmitas puerorum, et ferocitas ju- 
venum, et gravitas jam conſtantis aetatis, 
et ſenectutis maturitas naturale quiddam 
habeat, quod ſuo tempore percipi debeat. 
arbitror te audire, Scipio, hoſpes tuus a- 


vitus Maſiniſſa quae faciat hodie, nona- 


ginta annos natus: cum ingreſſus iter 
pedibus ſit, in equum omnino non ad- 
ſcendere; cum equo, ex equo non deſcen- 

dere: nullo imbre, nullo frigore adduci, 

ut capite operto fit: ſummam in eo eſſe 

| corporis ſiccitatem: itaque exſequi om- 

| niaregis officia et munera. poteſt igitur 

exercitatio, et temperantia etiam ſenec- 

tuti conſervare aliquid priſtini roboris. 

Non ſunt in ſenectute vires? ne poſtu- 

lantur quidem vires a ſenectute. ergo et 

legibus et inſtitutis vacat aetas noſtra 

muneribus iis, quae non poſſunt fine vi- 

ribus ſuſtineri. itaque non modo, quod 

non poſſumus, ſed ne quantum poſſu- 

| mus quidem, cogimur. at ita multi ſunt 

=_ imbecilli ſenes, ut nullum officii, aut 

[- omnino vitae munus exſequi poſſint. at 

| id quidem non proprium ſenectutis eſt vi- | 

| tium, ſed commune valetudinis. quam | 

| fuit imbecillus P. Africani filius is, qui te 
adoptavit? quam tenui, aut nulla potius 

= valetudine? quod ni ita fuifſet, alterum ſ 

= ille exſtitiſſet lumen civitatis. ad pater- { 

| nam enim magnitudinem animi doctrina c 

uberior acceſſerat. quid mirum igitur in t 

ſenibus, ſi infirmi ſunt aliquando, cum ne r 

id quidem adoleſcentes effugere poſlint ? n 

reſiſtendum, Laeli et Scipio, ſenectuti n 

eſt, ejuſque vitia diligentia-compenſanda te 

ſunt, pugnandum, tanquam contra mor- 
bum, fic contra ſenectutem. habenda ra- 
tio valetudinis: utendum exercitationi- 
bus modicis: tantum cibi et potionis ad- 
hibendum, ut reficiantur vires, non op- 
primantur. nec vero corpori ſoli ſubve- 
niendum eſt, ſed menti atque animo mul- 
to magis. nam haec quoque, niſi tanquam 
lumini oleum inſtilles, extinguuntur ſe- 
nectute. et corpora quidem defatigatione 
et exercitatione ingraveſcunt: animi au- 
tem exercitando levantur. namquos ait 
Caecilius, comicos ſtultos ſenes: hos 
ſignificat credulos, oblivioſos, diſſolutos: 
quae vitia ſunt non ſenectutis, ſed inertis, 
ignavae, ſomniculoſae ſenectutis. ut pe- 
tulantia, ut libido, magis eſt adoleſcenti- 
um, quam ſenum: nec tamen omnium a- 
doleſcentium, ſed non proborum: ſic iſta 
ſenilis ſtultitia (quae deliratio appellari 
ſolet) ſenum levium eſt, non omnium. 
quatuor robuſtos filios, quinque filias, 
tantam domum, tantas clientelas Appius 
regebat et ſenex, et caecus. intentum e- 
nim animum, tanquam arcum, habebat, 
nec langueſcens ſuccumbebat ſenectuti. 
tenebat non modo auctoritatem, ſed eti- 

am imperium in ſuos: metuebant ſervi, 
verebantur liberi, carum omnes habebant: 
vigebat in illa domo patrius mos et diſci- 

lina. ita enim ſenectus honeſta eſt, ſi ſe 


ipſa deſendit, ſi jus ſuum retinet, fi nemi- 


ni emancipata eſt, ſi uſque ad extremum i 
ſpiritum dominatur in ſuos. ut enim ado- | 
leſcentem, in quo ſenile aliquid ; fic ſe- W:: 
nem, in quo eſt adoleſcentis aliquid, pro- 
bo: quod qui ſequitur, corpore ſenex eſ- N c 
ſe poterit, animo nunquam erit. ſeptimus a 
mihi Originum liber eſt in manibus: om- i. 
nia antiquitatis monumenta colligo: cau- W 1 
ſarum illuſtrium, quaſcumque defendi, I o. 
nunc quam maxime conficio orationes: W m 
jus augurum, pontificum, civile tracto: ¶ cn 
multum etiam Graecis literis utor:Pytha- W xi; 
goreorumque more exercendae memori- i co 
ae gratia, quid quoque die dixerim, audi- Nan 
erim, egerim, commemoro veſperi. hae WW lib; 
ſunt exercitationes ingenii, haec curricu- MW dur 
la mentis: in his deſudans atque elabo- WW nes 
rans, corporis vires non magnopere de- ¶ hin, 
ſidero. adſum amicis: venio in ſenatum W naſ. 
frequens, ultroque affero res multum et 
diu cogitatas; eaſque tueor animi, non 


corporis viribus. quae ſi exſequi nequi- 

rem, tamen me lectulus oblectaret meus, 
ea ipſa cogitantem, quae jam agere non 
poſſem: ſed ut poſſim, facit acta vita. ſem- 
per enim in his ſtudiis laboribuſque vi- 
venti non intelligitur, quando obrepat 
ſenectus. ita ſenſim ſine ſenſu aetas ſeneſ- 
cit: nec ſubito frangitur, ſed diuturnita- 


te extinguitur, Sequitur tertia vitu- 


peratio ſenectutis, quod eam carere di- 
cunt voluptatibus. 6 praeclarum munns 
aetatis, ſi quidem id aufert nobis, quod eſt 
in adoleſcentia vitioſiſſimum! accipite e- 
nim, optimi adoleſcentes, veterem orati- 
onem Archytae Tarentini, magni in pri- 
mis, et praeclari viri:quae mihi tradita eſt, 
cum eſſem adokſcens TarenttcumQ, Ma- 
ximo. nullam capitaliorem peſtem, quam 
corporis voluptatem, hominibus dicebat 
a natura datam: cujus voluptatis avidae 
libidines temere et effrenate ad potiun- 
dum incitarentur. hinc patriae proditio- 
nes, hinc rerumpublicarum everſiones, 
hinc cum hoſtibus clandeſtina colloquia 
naſci: nullum denique ſcelus, nullum ma- 
lum facinus eſſe, ad quod ſuſcipiendum 
non libido voluptatis impelleret: ſtupra 
vero, et adulteria, et omne tale flagitium, 

nullis aliis illecebris excitari, niſi volup- 
tatis. cumque homini five natura, five 


quis deus nihil mente praeſtabilius dediſ- 


ſet; huic divino muneri ac dono nihil eſſe 
tam inimicum, quàm voluptatem. nec e- 
nim libidine dominante temperantiae lo- 
cum eſſe; neque omnino in voluptatis 
regno virtutem poſſe conſiſtere. quod 
quo magis intelligi poſſet; fingere animo 
aliquem jubebat, tanta incitatum volup- 
tate corporis, quanta percipi poſſet ma- 
xima: nemini cenſebat fore dubium, quin 
tamdiu, dum ita gauderet, nihil agitare 
mente, nihil ratione, nihil cogitatione 
conſequi poſſet. quocirca nihil eſſe tam 
deteſtabile, tamque peſtiferum, quam vo- 
luptatem: ſi quidem ea, cum major eſſet 
atque longior, omne animi lumen exſtin- 
gueret. haec cum C. Pontio Samnite, pa- 
tre ejus, a quo, Caudino praelio, Sp. Po- 
ſtumius et T. Veturius conſules ſuperati 
ſunt, locutum Archytam, Nearchus Ta- 
rentinus, hoſpes noſter, qui in amicitia 
populi Romani permanſerat, ſe a majori- 
bus natu accepiſſe dicebat, cum quidem 
ei ſermoni interfuiſſet Plato Athenienſis: 
quem Tarentum veniſſe, L. Camillo, Ap 

pio Claudio conſulibus, reperio. quorſum 
haec? ut intelligatis, fi voluptatem ad · 
ſpernari ratione et ſapientia non poſſe- 
mus, magnam habendam ſenectuti grati- 
am, quae efficeret, ut id non liberet, quod 
non oporteret. impedit enim conſilium 
voluptas, rationi inimica: ac mentis (ut 
ita dicam) praeſtringit oculos, nec habet 
ullum cum virtute commercium. invitus 
quidem feci, ut fortiſſimĩ viri T. Flami- 
nini fratrem L. Flamininum e ſenatu e- 
jicerem, ſeptem annis poſtquam conſul fu- 
iſſet: ſed notandam putavi libidinem. ille 
enĩm cum eſſet conſul, in Gallia exoratus 
in convivio a ſcorto eſt, ut ſecuri feriret a- 
liquem eorum, quĩ in vinculis eſſent dam- 
nati rei capitalis. hie Tito fratre ſuo cen - 
ſore, (qui proximus ante me fuerat) elap- 
ſus eſt: mihi vero et I lacco neutiquam pro- 
bari potuit tam flagitioſa et tam perdita li- 
bido, quae cum probro privato conjunge- 
n ret imperũ dedecus. Saepe audivi a ma- 
joribus natu, qui ſe porro pueros a ſenibus 
audiſſe dicebant; mirari ſolitum C. Fabri- 
cium,quod, cum apud regem Pyrrhum le- 
gatus eſſet, audiſſet a Theſſalo Cinea, eſſe 
quendam Athenis, qui ſe ſapientem proſi- 

teretur: eumque dicere, omnia, quae face- 
remus, ad voluptatem eſſe referenda. quod 
ex eo audientes M'. Curium et T. Co- 
runcanium optare ſolitos, ut id Samniti- 
bus, ipſique Pyrrho perſuaderetur: quò 
facilius vinci poſſent, cum ſe voluptatibus 
dediſſent. vixerat M'. Curius cum P. 
Decio, qui, quinquennio ante eum con- 
ſulem, ſe pro republica quarto conſulatu 
devoverat. norat eundem Fabricius, no- 
rat Coruncanius: qui cum ex ea ſua vita, 
tum ex ejus, quem dico, P. Decii facto, 
Judicabant eſſe profecto aliquid naturi 
pulchrum atque praeclarum, quod ſua 
ſponte peteretur, quodque ſpreta et con- 
tempta voluptate optimus quiſque ſeque- 
retur. quorſum igitur tam multa de vo- 
luptate? quia non modo vituperatio nul- 
la, ſed etiam ſumma laus ſenectutis eſt, 
quod ea voluptates nullas magnopere de- 
ſiderat. caret epulis, exſtructiſque men- 
ſis, et frequentibus poculis? caret ergo 
etiam vinolentia, et cruditate, et inſom- 
niis. ſed fi aliquid dandum eſt voluptati, 
quoniam ejus blanditiis non facile obſiſti- 
mus,(divine enim Plato*eſcam malorum' 
Voluptatem appellat, quod ea videlicetho- 


DESENECTUTE. 29 


mines capiantur, ut hamo piſces) quan- 
quam immoderatis epulis careat ſenectus, 
modicis tamen conviviis delectari poteſt. 
C. Duillium, M. filium, qui Poenos claſ- 
ſe primus devicerat, redeuntem a coena 
ſenem ſaepe videbam puer; delectabatur 
crebro funali et tibicine, quae ſibi nullo 
exemplo privatus ſumpſerat: tantum li- 
centiae dabat gloria. fed quid ego alios? 
ad me ipſum jam revertar. primum ha» 
bui ſemper ſodales. ſodalitates autem me 
quaeſtore conſtitutae ſunt, ſacris Idaeis 
Magnae Matris acceptis. epulabar igitur 
cum ſodalibus omnino modice : ſed erat 
quidam fervor aetatis: qua progredien- 
te, omnia fient in dies mitiora, neque 
enim ipſorum conviviorum delectatio- 
nem voluptatibus corporis magis, quam 
coetu amicorum et ſermonibus metiebar. 
bene enim majores noſtri accubationem 
epularem amicorum, quia vitae conjun» 
ctionem haberet, Convivium nomina- 
80 runt: melius, quam Graeci, qui hoc idem 
tum compotationem, tum concoenatio- 
nem vocant: ut, quod in eo genere mini- 


te mum elt, id maxime probare videantur. 
* Ego vero propter ſermonis delectationem 
10 

tempeſtivis quoque conviviis delector, 
nec cum aequalibus ſolum, qui pauci ad- 
modum reſtant; ſed cum veſtra etiam ae» 
tate, atque vobiſcum: habeoque ſenectuti 
magnam gratiam, quae mihi ſermonis a- 
viditatem auxit, potionis et cibi ſuſtulit. 
quod ſi quem etiam iſta delectant, (ne om- 
nino bellum indixiſſe videar voluptati, 
cujus eſt etiam fortaſſe quidam naturalis 
modus) non intelligo, ne in iſtis quidem 
voluptatibus ipſis, carere ſenſu ſenectu- 
tem. me vero et magiſteria delectant a 
majoribus inſtituta: et is ſermo, qui mo- 
re majorum a ſummo adhibetur in pocu- 
lis et pocula, ſicut in fympoſio Xeno- 
phontis, minuta atque rorantia, et refri- 
geratio aeſtate, et viciſſim aut fol, aut ig- 
nis hibernus. quae quidem in Sabinis e- 
tiam perſequi ſoleo, conviviumque vici- 
norum quotidie compleo : quod ad mul- 
tam noctem, quam maxime poſſumus, 
vario ſermone producimus. at non eſt 
voluptatum tanta quaſi titillatio in ſeni- 
bus. credo: ſed ne deſideratio quidem. 
nihil autem moleſtum, quod non defide- 
res. bene Sophocles, cum ex eo quidam 
jam affecto aetate quaereret, utereturne 

rebus venereis: dii meliora, inquit; li- 
benter vero iſtinc, tanquam a domino a» 
greſti ac furioſo profugi. cupidis enim re- 
rum talium, odioſum et moleſtum eſt for- 
taſſe carere: ſatiatis vero, et expletis, jus 
cundius eſt carere, quam frui. quanquam 
non caret is, qui non deſiderat. ergo hoc 
non deſiderare, dico eſſe jucundius, quam 
frui. quod ſi iſtis ipſts-voluptatibus bona 
aetas fruitur libentius; primum parvulis 
fruitur rebus, ut diximus: deinde iis,qui- 
bus ſenectus, ſi non abunde potitur, non 
omnino caret. ut Turpione Ambivio ma- 
gis delectatur, qui in prima cavea ſpectat, 
delectatur tamen etiam qui in ultima: ſic 
adoleſcentia, voluptates prope intuens, 
magis fortaſſe laetatur: ſed delectatur e- 
tiam ſenectus, procul eas ſpectans tan- 
tum, quantum ſat eſt. at illa quanti ſunt, 
animum tanquam emeritis ſtipendiis libi- 
dinis, ambitionis, contentionis, inimici- 
tiarum, cupiditatum omnium, ſecum ef- 
ſe, ſecumque (ut dicitur) vivere? ſi vero 
habet aliquod tanquem pabulum ſtudiĩ at- 
que doctrinae, nihil eſt otioſa ſenectute 
jueundius. mori videbamus in ſtudio di- 
metiendi paene coeh atque terrae C. Gal» 
B 4 

lam, familiarem patris tui, Scipio. quo- 
ties illum lux noctu aliquid deſcribere in- 
greſſum, quoties nox oppreſſit, cum ma- 
nè coepiſſet? quam delectabat eum defec- 
tiones ſolis et lunae multo nobis ante 
praedicere? quid in levioribus ſtudiis, ſed 
tamen acutis ? quam gaudebat bello ſuo 
Punico Naevius! quam Truculento Plau- 
tus! quam Pſeudolo! vidi etiam ſenem 
Livium: qui cum ſex annos ante quam 
ego natus ſum, fabulam docuiſſet, Cento- 
ne Tuditanoque conſulibus, uſque ad a- 
doleſcentiam meam proceſſit aetate. quid 
de P. Licinii Craſh et pontificii, et civilis 
juris ſtudio loquar? aut de hujus P. Sci- 
pionis, qui his paucis diebus pontifex 
maximus factus eſt? atqui eos omnes, 
quos commemoravi, his ſtudiis flagran- 
tes ſenes vidimus. M. vero Cethegum, 
quem recte © Suadae medullam dixit En- 
nius, quanto ſtudio exerceri in dicendo 
videbamus, etiam ſenem ? quae ſunt igi- 
turepularum;zaut ludorum,aut ſcortorum 
voluptates cum his voluptatibus compa- 
randae? atque haec quidem ſtudia doctri- 
nae. quae quidem prudentibus et bene 
inſtitutis pariter cum aetate creſcunt : ut 

honeſtum illud Solonis ſit, quod ait verſi- 
culo quodam, ut ante dixi, ſeneſcere ſe 
multa in dies addiſcentem: qua volupta- 


15 te animi nulla certe poteſt eſſe major. Ve- 


nio nunc ad voluptates agricolarum, qui» 
bus ego incredibiliter delector: quae nee 
ulla impediuntur ſenectute, et mihi ad ſa- 
pientis vitam proxime videntur accede- 
re. habent enim rationem cum terra, 
quae nunquam recuſat imperium, nec un- 
quam ſine uſura reddit, quod accepit: ſed 
alias minore,plerumque majore cum foe- 
nore. quanquam me quidem non fructus 
modo, fed etiam ipſius terrae vis ac natu- 
ra delectat: quae cum gremio mollito ac 
ſubacto ſemen ſparſum excepit; primum 
id occaecatum cohibet; ex quo occatio, 
quae hoc efficit, nominataeſt : deinde te» 
pefactum vapore et compreſſu ſuo diffin- 
dit, et elicit herbeſcentem ex eo viridita- 
tem: quae nixa fibris ſtirpium, ſenſim a- 
doleſcit; culmoque ere geniculato, va- 
ginis jam quaſi pubeſcens includitur; e 
quibus cum emerſerit, fundit frugem ſpi- 
ci, ordine ſtructam, et contra avium mi- 
norum morſus munitur vallo ariſtarum. 
quid ego vitium ſatus, ortus, incremen- 
B 5 

tacommemorem? fatiari delectatione non 
poſſum, ut meae ſenectutis requietem ob- 
lectameſſtumque noſcatis. omitto enim 
vim ipſam omnium, quae generantur e 
terra: quae ex ſici tantulo grano, aut ex 
acino vinaceo, aut ex caeterarum frugum 
ac ſtirpium minutiſſimĩs ſeminibus tantos 
truncos ramoſque procreat. malleoli, 
plantae, ſarmenta, viviradices, propagi - 
nes, nonne ea efficiunt, ut quemvis cum 
admiratione delectent? vitts quidem quae 
natura caduca eſt, et niſi fulta fit, ad ter- 
ram fertur; eadem, ut ſe erigat, clavicu- 
lis ſuis, quaſi manibus, quidquid eſt nac- 
ta, complectitur: quam ſerpentem mul- 
tiplici lapſu et erratico, ferro amputans 
coercet ars agricolarum, ne ſilveſcat ſar- 
mentis, et in omnes partes nimia funda- 
tur. itaque ineunte vere in 1is, quae re- 
licta ſunt, exſiſtit tanquam ad articulos 
ſarmentorum ea quae gemma dicitur, a 
qua oriens uva ſeſe oſtendit: quae et ſuc- 
co terrae, et calore ſolis augeſcens primo 
eſt peracerba guſtatu, deinde maturata 
dulceſcit; veſtitaque pampinis, nec modi- 
co tepore caret, et nimios ſolis defendit 
ardores. qua quid poteſt eſſe tum fructu 

laetius, tum adſpectu pulchrius? cujus 
quidem non utilitas me ſolùm, ut ante di- 
xi, ſed etiam cultura, et ĩpſa natura dele- 
Rat: adminiculorum ordines, capitum 
jugatio, religatio, et propagatio vitium; 
ſarmentorumque, ea, quam dixi, aliorum 
amputatio, aliorum immiſſio. quid ego 
irrigationes? quid foſſiones agri, repaſti- 
nationeſque proferam, quibus ſit multo 
terra foecundior? quid de utilitate loquar 
ſtercorandi? dixi in eo libro, quem de re- 
bus ruſticis ſcriph : de qua doctus Heſio- 
dus ne verbum quidem fecit, cum de cul- 
tura agri ſeriberet. at Homerus, qui mul- 
tis, ut mihi videtur, ante ſeculis fuit, Laër - 
tem lenientem deſiderium, quod capiebat 
e filio,colentem agrum, et eum ſtercoran- 
tem facit. nec vero ſegetibus ſolum, et 
pratis, et vineis, et arbuſtis res ruſticae 
laetae ſunt; ſed etiam hortis et pomariis: 
tum pecudum paſtu, apium examinibus, 
florum omnium varietate. nec conſitio- 
nes modo delectant, ſed etiam infitiones : 
quibusnihil invenit agricultura ſolertius. 
16 Poſſum perſequi multa oblectamenta re- 
rum ruſticarum : fed ea ipſa, quae dixi, 
fuiſſe ſentio longiora. ignoſcetis autem. 

nam et ſtudio rerum ruſticarum provectus 
ſum, et ſenectus eſt natura loquacior: ne 
ab omnibus eam vitiis videar vindicare. 
ergo in hac vita M'. Curius, cum de Sam- 
nitibus, de Sabinis, de Pyrrho triumphaſ- 
ſet, conſumpſit extremum tempus aeta- 
tis: cujus quidem villam ego contem- 
plans (abeſt enim non longe a me) admi- 
rari ſatis non poſſum vel hominis ipſius 
continentiam, vel temporum diſciplinam. 
Curio, ad focum ſedenti, magnum auri 
pondus Samnites cum attuliſſent, repudi- 
ati ab eo ſunt. non enim aurum habere, 
praeclarum ſibi videri dixit; fed iis, qui 
haberent aurum, imperare. poteratne tan- 
tus animus non jucundam efficere ſenec- 
tutem? ſed venio ad agricolas, ne a me 
ipſo recedam. in agris erant tum ſenato- 
res, et iidem fenes. ſiquidem aranti L. 
Quintio Cincinnato nuntiatum eſt, eum 
dictatorem eſſe factum: cujus dictatoris 
juſſu magiſter equitum C. Servilius Ahala 
Sp. Maelium regnum appetentem, occu- 
patum interemit. a villa in ſenatum ar- 
ceſſebantur et Curius, et caeteri ſenes, ex 
quo, qui eos arceſſebant, Viatores no- 


minati ſunt. num igitur eorum ſenectus 

miſerabilis fuit, qui ſe agri cultione oble- 
ctabant? mea quidem ſententia haud ſcio, 
an ulla vita beatior eſſe poſſit; neque ſo- 
lum officio, quod hominum generi uni- 
verſo cultura agrorum eſt ſalutaris; ſed et 
delectatione, quam dixi, et ſaturitate co- 
piaque omnium rerum, quae ad victum 
hominum, ad cultum etiam deorum perti- 
nent: ut, quoniam haec quidam deſiderant, 
in gratiam jam cum voluptate redeamus. 
ſemper enim boni aſſiduique domini re- 
ferta cella vinaria, olearia, etiam penaria 
eſt, villaque tota locuples eſt: abundat 
porco, haedo, agno, gallina, lacte, caſeo, 
melle. jam hortum ipſt agricolae ſuccidi- 
am alteram appellant: tum conditiora fa- 
cit haec, ſupervacanei etiam operis, aucu- 
pium atque venatio. quid de pratorum vi- 
riditate, aut arborum ordinibus, aut vi- 
nearum, olivetorumve ſpecie dicam? bre- 
vi praecidam. agro bene culto nil poteſt 
eſſe, nec uſu uberius, nec ſpecie ornatius: 
ad quem fruendum non modo non retar- 
dat, verum etiam invitat atque allectat 
ſenectus. ubi enim poteſt illa aetas, aut 
caleſcere vel apricatione melius, vel.ignt; 


aut viciſſim umbris aquiſye refrigerari ſa» 

lubrius? ſibi igitur habeant arma, fibi e- 
quos, ſibi haſtas, fibi clavam, ſibi pilam, 
{abi natationes et curſus: nobis ſenibus ex 
luſionibus multis ta los rclin quant, et teſ- 
ſeras: id ipſum tamen ut lubebit: quoniam 
ſine his beata eſſe ſenectus poteſt. Multas 
ad res, perutiles Xenophontis libri ſunt. 
quos legite, quaeſo, ſtudioſe, ut facitis. 
quam copioſe ab eo agricultura laudatur in 
eo libro, qui eſt de tuenda re familiari, qui 
Oeconomicus inſcribitur? atque ut intel- 
ligatis, nihil ei tam regale videri, quam 
ſtudium agri colendi, Socrates in eo libro 
loquitur eum Critobulo, Cyrum mino- 
rem, regem Perſarum, praeſtantem inge- 
nio atque imperii gloria, cum Lyſander 
Lacedaemonĩus, vir ſummae virtutis, ve- 
niſſet ad eum Sardis, eique dona a ſociis 
attuliſſet: et caeteris in rebus comem erga 
Lyſandrum, atque humanum fuiſſe, et ei 
quendam conſeptum agrum, diligenter 
conſitum oftendifſe. cum autem admira- 
retur Lyſander et proceritates arborum, 
et directos in quincuncem ordines, et hu» 
mum ſubactam atque puram, et ſuavita- 
tem odorum, qui afflarentur e ftoribus : 
tum eum dixifſe, mirari ſe non modo di- 

ligentiam, ſed etiam ſolertiam ejus,a quo 
eſſent illa dimenſa atque deſeripta: et ei 
Cyrum reſpondiſſe: atqui ego omnia iſta 
ſam dimenſus; mei ſunt ordines, mea de- 
ſcriptio; multae etiam iſtarum arborum 
mea manu ſunt ſatae. tum Lyſandrum 
intuentem ejus purpuram, et nitorem cor- 
poris, ornatumque Perſieum multo auro, 
multiſque gemmis, dixiſſe: recte vero te, 
Cyre, beatum ferunt, quoniam virtuti 
tuae fortuna conjuncta eſt. hac igitur for- 
tuna frui licet ſenibus: nec aetas impedit, 
quo minus et caeterarum rerum, et in pri- 
mis agri colendi ſtudia teneamus uſque 
ad ultimum tempus ſenectutis. M. qui- 
dem Valerium Corvum accepimus ad cen- 
teſimum annum perduxiſſe, cum eſſet ac- 
ta jam aetate in agris, eoſque coleret: eu- 
jus inter primum et ſextum conſulatum 
ſexet quadraginta anni interfuerunt.ita- 
que quantum ſpatium aetatis majores no- 
ſtri ad ſenectutis inĩtium eſſe voluerunt, 
tantus illi curſus honorum fuit. atque e- 
jus extrema aetas hoc beatior, quam me- 
dia, quod auctoritatis plus habebat, la- 
boris vero minus. apex autem ſenectutis 


eſt auctoritas. quanta fuit in L. Caecilio 

Metello? quanta in Atilio Calatino? in 
quemilludelogiumunicum:PLURIMAE 
CONSENTIUNT GENTES, POPULI 
PRIMARIUM FUISSE VIRUM. no- 
tum eſt totum carmen, inciſum in ſepul- 
cro. jure igitur gravis, cujus de laudibus 
omnium eſſetfama conſentiens. quem vi- 
rum P. Craſſum, nuper pontificem ma- 
ximum? quem poſtea M. Lepidum eo- 
dem ſacerdotio praeditum vidimus? quid 
de Paulo, aut Africano loquar? aut, ut 
jam ante, de Maximo? quorum non in 
ſententia ſolum, ſed etiam in nutu reſi- 
debat auctoritas. habet ſenectus, hono- 
rata praeſertim, tantam auctoritatem, ut 
ea pluris ſit, quam omnes adoleſcentiae 
voluptates. Sed in omni oratione me- 
mentote, eam me laudare ſenectutem, 
quae fundamentis adoleſcentiae conſtitu- 
ta ſit; ex quo id efficitur, quod ego mag- 
no quondam cum aſſenſu omnium dixi: 
miſeram eſſe ſenectutem, quae ſe oratio- 
ne defenderet. non cani, non rugae re- 
pente auctoritatem arripere poſſunt: ſed 
honeſte acta ſuperior aetas fructus capit 
auctoritatis extremos. haec enim ipſa 


ſunt honorabilia, quae videntur levia at- 

que communia, falutari, appeti, decedi, 
aſſurgi, deduci, reduci, conſuli: quae 
et apud nos, et in aliis civitatibus, ut 
quaeque optime morata, ita diligentiſſi- 
me obſervantur. Lyſandrum Lacedae- 
monium, cujus modo mentionem feci, 
dicere ainnt ſolitum, Lacedaemone eſ- 
ſe honeſtiſſimum domicilium ſenectutis. 
nuſquam enim tantum tribuitur aetati, 
nuſquam eſt ſenectus honoratior. quin 
etiam memoriae proditum eſt, cum Athe- 
nis, ludis, quidam in theatrum grandis 
natu veniſſet, in magno conſeſſu locum 
ei a ſuis civibus nuſquam datum: cum 
autem ad Lacedaemonios acceſſiſſet, qui 
legati cum eſſent, in loco certo conſe- 
derant, conſurrexiſſe omnes, et ſenem il- 
lum ſeſſum recepiſſe. quibus cum a cun- 
cto conſeſſu plauſus eſſet multiplex datus, 
dixiſſe ex iis quendam, Athenienſes ſci- 
re, quae recta eſſent, ſed facere nolle. 
multa in noſtro collegio praeclara: ſed 
hoc, de quo agimus, in primis, quod, ut 
quiſque aetate antecellit, ita ſententiae 
principatum tenet : neque folum honore 
antecedentibus, ſed iis etiam, qui cum 
imperio ſunt, majores natu augures an- 

teponuntur. quae ſunt igitur voluptates 
corporis cum auctoritatis praemiis com- 
parandae? quibus qui ſplendide uſi ſunt, 
ii mihi videntur fabulam aetatis pere- 
giſſe, nee, tanquam inexercitati hiſtrio- 
nes, in extremo actu corruiſſe. at ſunt 
moroſi, et anxii, et iracundi, et difficiles 
ſenes: ſi quaerimus, etiam avari. ſed haec, 
morum vitia ſunt, non ſenectutis. ac mo- 
roſitas tamen, et ea vitia, quae dixi, ha- 
bent aliquid excuſationis, non illius qui- 
dem juſtae, ſed quae probari poſſe vide- 
atur. contemni ſe putant, deſpici, illudi. 
praeterea in fragili corpore odioſa omnis 
offenſio eſt. quae tamen omnia dulcio- 
ra ſiunt et moribus bonis, et artibus: id- 
que tum in vita, tum in ſcena intelligi 
poteſt ex iis fratribus, qui in Adelphis 
ſunt. quanta in altero duritas, in alte- 
ro comitas! fic ſe res habet. ut enim non 
omne vinum, ſic non omnis aetas ve- 
tuſtate coaceſcit. ſeveritatem in ſenectu- 
te probo, ſed eam (ſicut alia) modicam: 
acerbitatem nullo modo. avaritia vero 
ſenilis quid fibi velit, non intelligo. po- 
teſt enim quidquam eſſe abſurdius,quam, 
quo minus viae reſtat, eò plus viatici 

ig quaerere? Quarta reſtat cauſa, quae 
maxime angere atque ſollicitam habere 
noſtram aetatem videtur, appropinquatio 
mortis: quae certe a ſenectute non poteſt 
longe abeſſe. 0 miſerum ſenem,qui mor- 
tem contemnendam eſſe in tam-longa ae- 
tate non viderit quae aut plane negligen- 
da eſt, ſt omnino extinguit animum; aut 
etiam optanda, fi aliquò eum deducit, ubi 
ſit futurus aeternus. atqui tertium certe 
nihil inveniri poteſt. quid igitur timeam, 
ſi aut non miſer poſt mortem, aut beatus 
etiam futurus ſum? quanquam quis eſt 
tam ſtultus, quamvis ſit adoleſcens, cui 
ſit exploratum, ſe ad veſperum eſſe vic- 
turum? quin etiam aetas illa multo plu- 
res, quam noſtra, mortis caſus habet: fa- 
cilius in morbos incidunt adoleſcentes; 
gravius aegrotant; triſtius curantur. ita- 
que pauei veniunt ad ſenectutem: quod 
ni ita accideret, melius et prudentius vi 
veretur, mens enim, et ratio, et eonſik- 
um, in ſenibus eſt: qui ſi nulli fuiſſent, 
nullae omnino civitates fuifſent, ſed re- 
deo ad mortem impendentem. quod ilſud 
eſt crimen ſenectutis, cum illud videatis 


cum adoleſcentia eſſe commune? ſenſi e- 

go tum in optimo filio meo, tum in exſpe- 
ctatis ad ampliſſimam dignitatem fratri- 
bus tuis, Scipio, omni aetati mortem eſſe 
communem. at ſperat adoleſcens, diu ſe 
victurum: quod ſperare idem ſenex non 
poteſt. inſipienter ſperat. quid enim ſtul- 
tius, quam incerta pro certis habere, falſa 
pro veris? ſenex ne quod ſperet quidem 
habet. at eſt eo meliore conditione, quam 
adoleſcens: cum id, quod ille ſperat, hic 
jam conſecutus eſt. ille vult diu vivere: 
hic diu vixit. quanquam, d dii boni]! quid 
eſt in hominis vita diu? da enim ſupre- 
mum tempus: exſpectemus Tarteſſiorum 
regis aetatem: fuit enim (ut ſcriptum vi- 
deo) Arganthonius quidam Gadibus, qui 
octoginta regnavit annos, centum et vi- 
ginti vixit. ſed mihi ne diuturnum qui- 
dem quidquam videtur, in quo eſt aliquid 
extremum. cum enim id advenit; tunc 
Ylud, quod praeteriit, effluxit: tantum re- 
manet, quod virtute et recte factis conſe- 
cutus ſis. horae quidem cedunt, et dies, 
et menſes, et anni: nec praeteritum tem- 
pus unquam revertitur: nec, quid ſequa- 
tur, ſciri poteſt. quod cuique temporis 
ad vivendum datur, eo debet eſſe conten- 

tus. neque enim hiſtrioni, ut placeat, pe- 
ragenda eſt fabula, modo, in quocumque 
fuerit actu, probetur: neque ſapienti uſ- 
que ad Plaudite vivendum. breve enim 
tempus aetatis, ſatis eſt longum ad bene 
honeſteque vivendum. ſin proceſſeris lon- 
gius, non magis dolendum eſt, quam a- 
gricolae dolent, praeterita verni tempo- 
ris ſuavitate, aeſtatem autumnumque ve- 
niſſe. ver enim, tanquam adoleſcentiam 
ſignificat,oſtenditque fructus futuros: re- 
liqua tempora demetendis fructibus, et 
percipiendis accommodata ſunt. fructus 
autem ſenectutis eſt (ut ſaepe dixi) ante 
partorum bonorum memoria et copia.om- 
nia vero, quae ſecundum naturam fiunt, 
fant habenda in bonĩs. quid eſt autem tam 
ſecundum naturam, quam ſenibus emori? 
quod idem contingit adoleſcentibus, ad- 
verſanteet repugnante natura. itaque ado- 
leſcentes mori fic mihi videntur, ut cum a- 
quae multitudine vis flammae opprimi- 
tur: ſenes autem, ſicut ſua ſponte, nulla ad- 
hibita vi, conſumptus ignis extinguitur. 
et quaſi poma, ex arboribus, ſi cruda ſunt, 
vi avelluntur; ſi matura et cocta, deci- 
dunt: fic vitam adoleſeentibus vis aufert, 

ſenibus maturitas: quae mihi quidem tam 
jucunda eſt, ut, quo propius ad mortem 


accedam, quaſi terram videre videar, ali- 


quandoque in portum ex longa navigati- 
one eſſe venturus. Omnium aetatum 
certus eſt terminus: ſenectutis autem nul - 
lus certus eſt terminus: recteque in ea vi- 
vitur, quoad munus officii exſequi et tu- 
eri poſſis; et tamen mortem contemnere. 
ex quo fit, ut animoſior etiam ſenectus ſit, 
quam adoleſcentia, et fortior. hoc illud 
eſt, quod Piſiſtrato tyranno a Solone re- 
ſponſum eſt: cum illi quaerenti, qua tan - 
dem ſpe fretus, ſibi tam audaciter obſiſte- 
ret; reſpondiſſe dicitur, Senectute. ſed 
vivendi finis eſt optimus, cum integra 
mente, caeteriſque ſenſibus, opus ipſa 
ſuum eadem, quae coagmentavit, natura 
diſſolvit. ut navem, ut aediſicium idem 
deſtruit facillime, qui conſtruxit: ſic ho- 
minem eadem optime, quae conglutina- 
vit, natura diſſolvit. jam omnis conglu- 
tinatio recens, aegre; inveterata, facile 
di vellitur. ita fit, ut illud breve vitae reli- 
quum nec avide appetendum ſenibus, nec 
ſine cauſa deſerendum ſit: vetatque Py- 
thagoras injuſſu imperatoris, id eſt, Dei, 

de praeſidio et ſtatione vitae decedere. So- 
lonis quidem ſapientis elogium eſt, quo 
ſe negat velle ſuam mortem dolore ami- 
corum et lamentis vacare. vult, credo, 
ſe eſſe carum ſuis. ſed haud ſcio, an me- 
lius Ennius : 

Nemo me lacrymis decoret, neque fu» 

nera fletu Faxit. 

non cenſet lugendam eſſe mortem, quam 
immortalitas conſequatur. jam ſenſus 
moriendi ſi aliquis eſſe poteſt, is ad exi- 
guum tempus, praeſertim ſeni : poſt mor- 
tem quidem ſenſus aut optandus, aut nul · 
lus eſt, ſed hoc meditatum ab adoleſcen- 
tia debet eſſe, mortem ut negligamus: ſi- 
ne qua meditatione, tranquillo eſſe animo 
nemo poteſt. moriendum enim certe eſt: 
et id incertum, an eo ipſo die. mortem igi- 
tur omnibus horis impendentem timens, 
qui poterit animo conſiſtere? de qua non 
ita longa diſputatione opus eſſe videtur, 
cum recorder, non ſolùm L. Brutum, qui 
in liberanda patria èſt interfectus: non 
duos Decios, qui ad voluntariam mortem 
curſum equorum incitaverunt: non M. 
Atilium, qui ad ſupplicium eſt profectus, 
ut ſidem hoſti datam conſervaret: non 

duos Scipiones, qui iter Poenis vel cor- 
poribus ſuis obſtruere voluerunt: non a- 
vum tuum L. Paulum, qui morte Juit col- 
legae in Cannenſi ignominia temerita- 
tem: non M. Marcellum,cujus interitum 
ne crudeliſſimus quidem hoſtis honore ſe- 

ulturae carere paſſus eſt: ſed legiones | 
noſtras (quod ſcripſi in Originibus)in e- | 
um ſaepe locum profectas alacri animo et 
erecto, unde ſe nunquam redituras arbi- 
trarentur. quod igitur adoleſcentes, et ii 
quidem non ſolum indocti, ſed etiam ru- 
ſtici contemnunt, id docti ſenes extimeſ- 
= omnino (ut mihi quidem videtur) | 
—_—_— omnium ſatietas, vitae facit ſa- 
tietatem. ſunt pueritiae certa ſtudia: num 
igitur ea deſiderant adoleſcentes? ſunt et 
ineuntis adoleſcentiae: num ea jam con- 
ſtans requirit aetas, quae media dicitur? 
ſunt etiam hujus aetatis: ne ea quidem 
quaeruntur a ſenectute. ſunt extrema 
quaedam ſtudia ſenectutis: ergo, ut ſuperi- 
orum aetatum ſtudia occidunt, fic occi- 
dunt etiam ſenectutis. quod cum evenit, 
ſatietas vitae tempus maturum mortis af- 
ert. Equidem non video, cur, quid ipſe ſen- : 
tiam de morte, non audeam vobis dicere: 

quod eo melius mihi cernere videor, quò 
ab ea propius abſum, ego veſtros patres, 
P. Scipio, tuque, C. Laeli, viros clariſ- 
ſimos, mihique amiciſſimos, vivere arbi- 
tror + et eam quidem vitam, quae eſt ſola 
vita nominanda. nam, dum ſumus in 
his incluſi compagibus corporis, munere 
quodam neceſſitatis, et gravi opere per- 
fungimur, eſt enim animus caeleſtis ex 
altiſimo domicilio depreſſus, et quaſi 
demerſus in terram, locum divinae na- 
turae , aeternitatique contrarium. ſed 
credo, deos immortales ſparſiſſe animos 
in corpora humana, ut eſſent, qui ter- 
ras tuerentur, quique caeleſtium ordi- 
nem contemplantes, imitarentur eum vi- 
tae modo atque conſtantia. nec me ſo- 
lum ratio ac diſputatio impulit, ut ĩta cre- 
derem: ſed nobilitas etiam ſummorum 
philoſophorum, et auctoritas. audiebam 
Pythagoram, Pythagoreoſque, incolas 
paene noſtros, qui eſſent Italici philo- 
ſophi quondam nominati, nunquam du- 
bitaſſe, quin ex univerſa mente divina 
delibatos animos haberemus. demonſtra- 


bantur mihi praeterea, quae Socrates ſu- 


premo vitae die de immortalitate animo- 

rum diſſeruiſſet, is, qui eſſet omnium ſa- 
pientiſſimus oraculo Apollinis judicatus. 
quid multa? fic mihi perſuaſi, fic ſentio, 
cum tanta celeritas animorum fit, tanta 
memoria praeteritorum , futurorumque 
prudentia, tot artes, tantae ſcientiae, tot 
inventa, non poſſe eam naturam, quae 
res eas contineat, efſe mortalem. cum- 
que ſemper agitetur animus, nee princi- 
pium motũs habeat, quia ſe ipſe moveat; 
ne finem quidem habiturum eſſe mottis, 
quia nunquam fe ipſe fit relicturus. et, 
cum ſimplex animi natura eſſet, neque 
haberer in ſe quidquam admiſtum diſpar 
ſui, atque diſſimile, non poſſe eum divi- 
di: quod ſi non poſſit, non poſſe interire. 
magnoque eſſe argumento, homines ſcire 
pleraque ante quam nati ſint, quòd jan 
pueri, cum artes difficiles diſcant, ita ce- 
leriter res innumerabiles arripiant, ut 
eas non tum primum accipere videantur, 
ſed reminiſci et recordari. haec Platonis 
fere. Apud Xenophontem autem mo- 
riens Cyrus major, haec dicit. nolite Þ 
© arbitrari, 6 mihi cariſſimi fili, me, cum 
© a vobis diſceſſero, nuſquam, aut nullum Mc 
fore. nec enim, dum cram vobiſcum Mc 


DE SENECTUTE, 51 
animum meum videbatis t ſed eum eſſe 
.in hoc corpore, ex ĩis rebus, quas gere- 
o, Þ* © bam, intelligebatis. eundem igitur eſſe 
ta ( creditote, etiam fi nullum videbitis. nec 
ue vero clarorum virorum poſt mortem 
tot © honores permanerent, ſi nihil eorum ip- 


Jae © ſorum animi efficerent, quo diutius me- 
m- * moriam ſui teneremus. mihi quidem 
xci- BY © nunquam perſuaderi potuit, animos , 
at; dum in corporibus eſſent mortalibus , 
tus, I © vivere: cum exiſſent ex iis, emori: nec 
et, © vero tum animumeſle inſipientem, cum 
eque ex inſipienti corpore evaſiſſet: ſed cum 
iſpar omni admixtione corporis liberatus, 
divi·¶ © purus et integer eſſe coepiſſet, tum eſſe 


rire.¶ ſapientem. atque etiam, cum hominis 
ſcire natura morte diſſolvitur, caeterarum re- 
jam ¶ © rum perſpicuum eſt, quo quaeque diſce- 
ta ce- dant: abeunt enim illuc omnia, unde 
t, ut © orta ſunt: animus autem ſolus,nec cum 
antur, ¶ © adeſt, nec cum diſcedit, apparet. jam 
atonls WR © verg videtis, nihil eſſe morti tam ſimile, 
m m0- W* quam ſomnum. atqui dormientium a- 

nolite WM © nimi maxime declarant divinitatem ſu- 
e, cum am. multa enim, cum remiſſi et liberi 
nullun BW ſunt, futura proſpiciunt. ex quo intels 
diſcum e ligitur, quales futuri ſint, cum ſe plane 
C 2 

© corporis vinculis relaxaverint. quare, 
© fi haec ita ſunt, ſic me colitote ut deum, 
© ſin una eſt interiturus animus cum cor- 
< pore, vos tamen deos verentes, qui 
© hanc omnem pulchritudinem tuentur 
© et regunt, memoriam noſtri pie inviola- 
© teque ſervabitis. Cyrus quidem haec 
moriens. nos, ſi placet, noſtra videa- 
mus. Nemo unquam mihi, Scipio, 
perſuadebit, aut patrem tuum Paulum, 
aut duos avos, Paulum et Africanum, aut 
Africani patrem, aut patruum, aut mul - 
tos praeſtantes viros, quos enumerare 
non eſt neceſſe, tanta eſſe conatos, quae 
ad poſteritatis memoriam pertinerent, ni. 
ſi animocernerent, poſteritatem ad ſe per- 
tinere. an cenſes (ut de me ipſo aliquid 
more ſenum glorier)me tantos labores di 
urnos nocturnoſque domi militiaeque ſuſ 

cepturum fuiĩſſe, ſi iiſdem finibus gloriam 
meam, quibus vitam, eſſem terminaturus! 

nonne melius multo fuiſſet, otioſam aeta . 
tem, et quietam, fine ullo labore aut con 


tentione tradritere ? ſed neſcio quomod 
animus erigens ſe, poſteritatem ſemper 
ta proſpiciebat, quaſi, cum exceſſiſſet e vi 
ta, tum denique victurus eſſet. quod qu 

dem ni ita ſe haberet, ut animi immorta- 
les eſſent, haud optimi cujuſque animus 
maxime ad immortalem gloriam nitere- 
tur. quid, quod ſapientiſſimus quiſque 
aequiſſimo animo moritur, ſtultiſſimus 
iniquiſſimo? nonne vobis videtur animus 
is, qui plus cernat et longius, videre, ſe 
ad meliora proficiſci : ille autem, cujus 
obtuſior fit acies, non videre? equidem- 
efferor ſtudio patres veſtros, quos colui 
et dilexi, videndi; neque vero eos ſolum 
convenire aveo, quos ipſe cognovi; ſed 
illos etiam, de quibus audivi, et legi, et 
ipſe conſcripſi. quo quidem me proficiſ- 

centem haud ſane quis facile retraxerit, - 
neve tanquam Peliam recoxerit: et ſi quis 

deus mihi largiatur, ut ex hac aetate re- 
pueraſcam, et in cunis vagiam, valde re- 

cuſem: nec vero velim, quaſi decurſo ſpa- 

tio, ad carceres a calce revocari. quid e- 

nim habet vita commodi? quid non po- 
tius laboris? ſed habeat ſane: habet cer- 

te tamen, aut ſatietatem, aut modum. 

non libet enim mihi deplorare vitam, 

quod multi, et ii docti, ſaepe fecerunt. 

nec me vixiſſe poenitet : quoniam ĩta vĩ- 
xi, ut non fruſtra me natum exiſtimem: 

et ex hac vita ita diſcedo, tanquam ex 
hoſpitio, non tanquam ex domo. com- 
morandi enim natura diverſorium nobis, 
non habitandi dedit. © praeclarum diem, 
eum ad illud divinum animorum concili- 
um coetumque proficiſcar, cumque ex 
hac turba et colluvione diſcedam ! proft- 
ciſcar enim non ad eos folum viros, de 
quibus ante dixi ; ſed etiam ad Catonem 
meum, quo nemo vir melior natus eſt, 
nemo pietate praeſtantior: cujus a me 
corpus crematum eſt ; quod contra decu- 
it ab illo meum. animus vero non me de- 
ſerens, ſed reſpectans, in ea profecto lo- 
ca diſceſſit, quo mihi ipfi cernebat eſſe ve- 
niendum. quem ego meum caſum forti- 
ter ferre viſus ſum : non quòd aequo ani- 
mo ferrem : {ed me ipſe conſolabar, exi- 
ſtimans, non longinquum inter nos di- 
greſſum et diſceſſum fore. his mihi rebus, 
Scipio, (id enim te cum Laelio admirari 
ſolere dixiſti) levis eſt ſenectus, nec ſolum 
non moleſta, ſed etiam jucunda, quod fi 
in hoc erro, quod animos hominum im- 
mortales eſſe credam, libenter erro : nec 
mihi hunc errorem, quo delector, dum 
vivo, extorqueri volo. fin mortuus (ut 

quidam minuti philoſophi cenſent) nihil 
ſentiam: non vereor, ne hunc errorem 
meum mortui philoſophi irrideant. quod 
fi non ſumus immortales futuri, tamen 
extingui homini ſuo tempore optabile 
eſt. nam habet natura, ut aliarum omni- 
um rerum, fic vivendi modum. ſenectus 
autem, peractio aetatis eſt, tanquam fa- 
bulae : cujus defatigationem fugere debe- 
mus, praeſertim adjuncta ſatietate. ha- 
bui haec, de ſenectute quae dicerem : ad 
quam utinam perveniatis, ut ea, quae ex 
me audiſtis, re experti probare poſſitis. 

DIAL OGUS, 


AD TiTUuM PomronNIUM ATTICUM. 


UrinTvs Muciusaugur multa nar- 
rare de C. Laelio, ſocero ſuo me- 
moriter et jucunde ſolebat, nec 

dubitare, illum in omni ſermone appella- 
re ſapientem. ego autem a patre ita eram 
deductus ad Scaevolam, ſumpta virili to- 
ga, ut, quoad poſſem, et liceret, a ſenis 
latere nunquam diſcederem. itaque mul- 
ta ab eo prudenter diſputata, multaetiam 
breviter et commode dicta, memoriae 
mandabam : fierique ſtudebam ejus pru- 
dentia doctior. quo mortuo, me ad pon- 
tificem Scaevolam contuli : quem unum 
noſtrae civitatis et ingenio, et juſtitia 
praeſtantiſſimum audeo dicere, ſed de hoc 

alias: nunc redeo ad augurem. cum ſae- 
pe multa, tum memini domi in hemicyclio 
ſedentem, ut ſolebat, cum et ego eſſem u- 
na et pauci admodum familiares, in eum 
ſermonem illum incidere, qui tum fere 
omnibus erat in ore. meminiſti enim, At- 
tice, et eo magis, quod P. Sulpicio uteba- 
re multum, cum is tribunus plebis capita- 
li odio a Q. Pompeio, quĩ tum erat conſul, 
diſſideret, quocum conjunctiſſime et a- 
mantiſſime vixerat, quanta hominum eſ- 
ſet vel admiratio, vel querela. itaque tum 
Scaevola, cum in eam ipſam mentionem 
incidiſſet, expoſuit nobis ſermonem Lae- 
lii de amicitia, habitum ab illo ſecum, et 
cum altero genero C. Fannio, M. ſilio, pau- 
cis diebus poſt mortem Africani. ejus diſ- 
putationis ſententias memoriae mandavi: 
quas in hoc libro expoſui meo arbitratu. 
quaſi enim ipſos induxi loquentes, ne, 
inquam, iet, *inquit,' ſaepius interpone- 
retur: atque ut, tanquam a praeſentibus, 
coram haberi ſermo videretur, cum enim 
ſaepe mecum ageres, ut de amicitia fcri- 
berem aliquid, digna mihi res cam omni- 
um cognitione, tum noſtra familiaritate, 
viſa eſt. itaque feci non invitus, ut pro- 

deſſem multis tuo rogatu. ſed, ut in Ca- 
tone Majore, queſt ſcriptus ad te de ſe- 
nectute, Catonem induxi ſenem diſpu- 
tantem, quia nulla videbatur aptior per- 
ſona, quae de illa aetate loqueretur, quam 
ejus, qui et diutiſſime ſenex fuiſſet, et in 
ipſa ſenectute prae caeteris floruiſſet : ſic, 
cum accepiſſemus a patribus maxime me- 
morabilem C. Laelii, et P. Scipionis fa- 
miliaritatem fuiſſe, idonea mihi Laelii 
perſona viſa eſt, quae de amicitia ea ipſa 
diſſereret, quae diſputata ab eo meminiſ- 
ſet Scaevola. genus autem hoc ſermo- 
num, poſitum in hominum veterum auc- 
toritate, et eorum illuſtrium, plus, neſcio 
quo pacto, videtur habere gravitatis. ita- 
que ipſe mea legens, ſic afficior interdum, 
ut Catonem, non me loqui exiſtimem. 
ſed ut tum ad ſenem ſenex de ſenectute, 
ſic hoc libro ad amicum amiciſſimus de a- 
micitia ſcripſi. tum eſt Cato locutus, quo 
erat nemo fere ſenior temporibus illis, 
nemo prudentior: nunc Laelius et ſapi- 
ens (fic enim eſt habitus)et amicitiae glo- 
ria excellens, de amicitia loquitur, tu've- 
lim animum a me parumper avertas, Lae- 
lium loqui ipſum putes. C. Fannius, et 

Q. Mucius ad ſocerum veniunt poſt mor- e 
tem Africani: ab his ſermo oritur : reſ- ( 
pondet Laelius: cujus tota diſputatio eſt 1 
de amicitia, quam legens tu te ipſe cog- 6 
noſces. FAN NIUs. ſunt iſta, Laeli. 2 | 
nec enim melior vir fuit Africano quiſ- | 
quam, necclarior. ſed exiſtimare debes, 
omnium oculos in te eſſe conjectos: u- 
num te ſapientem et appellant et exiſti- 
mant, tribuebatur hoc modo M. Catoni. 
ſcimus L. Atilium apud patres noſtros 
appellatum eſſe ſapientem. ſed uterque 
alio quodam modo: Atilius, quia pru- 
dens eſſe in jure civili putabatur: Cato, 
quia multarum rerum uſum habebat,mul- 
taque ejus et in ſenatu, et in foro vel pro- 
viſa prudenter, vel acta conſtanter, vel 
reſponſa acute ferebantur: propterea qua- 
ſi cognomen jam habebat in ſenectute ſa- 
pientis. te autem alio quodam modo, non 
ſolum natura et moribus, verum etiam ſtu- 
dio et doctrina eſſe ſapientem : nec ſicut 
vulgus, ſed ut eruditi ſolent appellare ſapi- 
entem, qualem in reliqua Graecia nemi- 
nem, (nam qui ſeptem appellantur, eos, 
qui iſta ſubtilius quaerunt, in numero ſa- 
pientium non habent) Athenis unum ac - | 

cepimus, et eum quidem etiam Apollinis 
oraculo ſapientiſſimum judicatum. hane 
eſſe in te ſapientiam exiſtimant, ut omnia 
tua in tepoſitaeſſe ducas, humanoſque ca- 
ſus virtute inferiores putes. ĩtaque ex me 
quaerunt, credo item ex te, Scaevola, quo- 
nam pacto mortem Africani feras : eoque 
magis, quod his proximis nonis, cum in 
hortos D. Bruti auguris, commentandi 
causa, ut aſſolet, veniſſemus, tu non affui- 
ſti: qui diligentiſſime ſemper illum diem, et 
illud munus ſolitus eſſes obire. So a E v 0- 
L A, quaerunt quidem, C. Laeli, multi; ut 
eſt a Fannio dictum: ſedego id reſpondeo, 
quod animadverti, te dolorem, quem ac- 
ceperis cum ſummi viri, tum amiciſſimi 
morte, ferre moderate: nec potuiſſe non 
commoveri, nec fuiſſe id humanitatis 
tuae. quod autem his nonis in noſtro col - 
legio non affuiſſes, invaletudinem cau- 
ſae, non moeſtitiam fuiſſe. LAELIUsS. 
recte tu quidem, Scaevola, et vere. nec 
enim ab iſto officio, quod ſemper uſurpa- 
vi, cum valerem, abduci incommodo meo 
debui: nec ullo caſu arbitror hoc conſtan- 
ti homini poſſe contingere, ut ulla inter- 
miſſio fiat officii, tu autem, Fanni, qui 

mihi tantum tribui dicis, quantum ego 
nec agnoſco, nec poſtulo, facis amicè: 
ſed, ut mihi videris, non recte judicas de 
Catone. aut enim nemo, quod quidem 
magis credo, aut, ſi quiſquam, ille ſapi- 
ens fuit, quomodo enim (ut alia omit- 
tam) mortem filii tulit? memineram Pau- 
lum, videram Gallum : fed hi in pueris; 
Cato in perfecto et ſpectato viro. quam- 
obrem cave Catoni anteponas, ne iſtum 
quidem ipſum, quem Apollo, ut ais, ſa- 
pientiſſimum judicavit. hujus enim fa- 
Ra, illius dicta laudantur. de me autem 
(ut jam cum utroque loquar) fic habeto- 
te. Ego, ſi Scipionis deſiderio me mo- 
veri negem, quam id recte faciam, vide 
rint ſapientes; ſed certe mentiar. move - 
or enim tali amico orbatus, qualis, ut ar- 
bitror, nemo unquam exit: et, ut confir- 
mare poſſum, nemo certe fuit. ſed non 
egeo medicina: me ipſe conſolor: et maxi- 
me illo ſolatio, quod eo errore careo, quo 
amicorum deceſſu plerique angi ſolent. ni- 
hil enim mali accidiſſe Scipioni puto. mi- 
hi accidit, ſi quid accidit. ſuis autem in- 
commodis graviter angi, non amicum, ſed 
ſe ipſum amantis eſt. cum illo vero quis 

neget actum eſſe praeclare? niſi enim, 
quod ille minime putabat, immortalita- 
tem optare vellet, quid non eſt adeptus, 
quod homini fas eſſet optare? qui ſum- 
mam ſpem civium, quam de eo jam pue- 
ro habuerant, continuò adoleſcens incre- 
dibili virtute ſuperavit. qui conſulatum 
petivit nunquam, factus eſt conſul bis; 
primum ante tempus: iterum ſibi, ſuo 
tempore; reipublicae, paene ſerò. qui, 
duabus urbibus everſis, inimiciſſimis huic 
imperio, non modo praeſentia, verum e- 
tiam futura bella delevit. quid dicam de 
moribus facillimis?de pietate in matrem? 
liberalitate in ſorores? bonitate in ſuos? 
juſtitia in omnes? haec nota ſunt vobis. 
quam autem civitati carus fuerit, moero- 
re funeris indicatum eſt, quid igitur hunc 
paucorum annorum acceſſio juvare po- 
tuiſſet? ſenectus enim, quamvis non fit 
gravis, ut memini Catonem anno ante 
quam mortuus eſt, mecum et cum Scipi- 
one diſſerere, tamen aufert eam viridita- 
tem, in qua etiam tunc erat Scipio. quam- 
obrem vita quidem talis fuit, vel fortuna, 
vel gloria, ut nihil poſſet accedere: mo- 
riendi autem ſenſum celeritas abſtulit. 

quo de genere mortis difficile dictu eſt : 
quid homines ſuſpicentur, videtis. hoc 
tamen vere licet dicere, P. Scipioni, ex 
multis diebus, quos in vita celeberrimos 
laetiſſimoſque viderit, illum diem clariſ- 
ſimum fuiſſe, cum, ſenatu dimiſſo, domum 
reductus ad veſperum eſt a patribus con- 
ſcriptis, a populo Romano, a ſociis, et 
Latinis, pridie quam exceſſit e vita: ut 
ex tam alto dignitatis gradu, ad ſuperos 
videatur potius, quam ad inferos perve- 
niſſe. neque enim aſſentior iis, qui haec 
nuper diſſerere coeperunt, cum corpori- 


bus ſimul animos interire, atque omnia 
morte deleri. Plus apud me antiquo- 4 


rum auctoritas valet, vel noſtrorum ma- 
jorum, qui mortuis tam religioſa jura tri- 
buerunt; quod non feciſſent profecto, ſi 
nihil ad eos pertinere arbitrarentur: vel 
eorum, qui in hac terra fuerunt, magnam · 
que Graeciam (quae nunc quidem deleta 
eſt, tum florebat) inſtitutis et praeceptis 
ſuis erudierunt: vel ejus, qui Apollinis 
oraculo ſapientiſſimus eſt judicatus; qui 
non tum hoc, tum illud, ut in pleriſque, 
ſed idem dicebat ſemper, animos hom!» 
num elle divinos; iiſque, cum e corpore 

exceſſiſſent, reditum in caelum patere , 
optimoque et juſtiſſimo cuique expeditiſ- 
ſimum. quod item Scipioni videbatur: 
qui quidem quaſi praeſagiret, perpaucis 
ante mortem diebus, cum et Philus, et 
Manilius adeſſent, et alii plures, tuque e- 
tiam, Scaevola, mecum veniſſes, tridu- 
um diſſeruit de republica: cujus diſputa- 
tionis fuit extremum fere de immortali- 
tate animorum: quae ſe in quiete per vi- 
ſum ex Africano audiſſe dicebat. id ſi ita 
eſt, ut optimi cujuſque animus in morte 
facillime evolet, tanquam e cuſtodia vin - 
culiſque corporis: cui cenſemus curſum 
ad deos faciliorem fuiſſe, quam Scipio- 
ni? quocirca moerere hoc ejus eventu, 
vereor, ne invidi magis, quam amici fit, 
{in autem illa veriora, ut idem interitus 
fit animorum, et corporum, nec ullus 
ſenſus maneat; ut nihil boni eſt in mor- 
te, fic certe nĩhil mali. ſenſu enim amiſ- 
fo, fit idem, quaſi natus non eſſet omni- 
no: quem tamen eſſe natum et nos gau- 
demus, et haec civitas, dum erit, laeta- 
bitur, quamobrem cum illo quidem (ut 
ſupra dixi) actum optime eſt ; mecum in- 
commodius: quem fuerat aequius, ut 

prius introieram, fic prius exire de vita. 
ſed tamen recordatione noſtrae amicitiae 
ſic fruor, ut beate vixiſſe videar, quia cum 
Scipione vixerim: quocum mihi conjun- 
cta cura de re publica, et de privata fuit; 
quocum et domus, et militia communis; 
et id, in quo eſt omnis vis amicitiae, vo- 
luntatum, ſtudiorum, ſententiarum fum- 
ma conſenſio. itaque non tam iſta me 
ſapientiae, quam modò Fannius comme- 
moravit, fama delectat, falſa praeſertim, 
quam quod amicitiae noſtrae memoriam 
ſpero ſempiternam fore. idque mihi eo 
magis eſt cordi, quod ex omnibus ſeculis 
vix tria, aut quatuor nominantur paria 
amicorum ; quo in genere ſperare videor 
Scipionis et Laelii amicitiam, notam po- 
ſeritati fore. FAN N Ius. iſtud quidem, 
Laeli, ita neceſſe eſt: ſed, quoniam ami- 
citiae mentionem feciſti, et ſumus otioſi, 
pergratum mihi feceris, (ſpero item Scae- 
volae) ſi, quemadmodum ſoles, de caete- 
ris rebus, cum ex te quaeruntur; ſic de 
amicitia diſputaris, quid ſentias, qualem 
exiſtimes, quae praecepta des. Sca Ev O- 
LA. mihi vero pergratum erit : atque, id 
ipſum cum tecum agere conarer, Fannius 

antevertit. quamobrem utriquenoftriim 
gratum admodum feceris. LAELIus. 

ego vero non gravarer, ſi mihi ipſe con- 
ſiderem. nam et praeclara res eſt, et ſu- 
mus, ut dixit Fannius, otioſi. ſed quis 
ego ſum? aut quae in me eſt facultas? do- 
ctorum eſt iſta conſuetudo, eaque Grae- 
corum, ut ĩis ponatur, de quo diſputent, 
quamvis ſubito. magnum opus eſt, eget- 
que exercitatione non parva. quamob- 
rem quae diſputari de amicitia poſſunt, 
ab eis cenſeo petatis, qui iſta proſitentur. 
ego vos hortari tantum poſſum, ut amici · 
tiam omnibus rebus humanis antepona - 
tis. nihil eſt enim tam naturae aptum, 
tam conyeniens ad res vel ſecundas, vel 
adverſas. ſed hoc primum ſentio, niſi in 
bonis amicitiam eſſe non poſſe. neque id 
ad vivum reſeco, ut illi, qui haec fubtilius 
diſſerunt:fortaſſe vere, ſed ad communem 
utilitatem parum. negant enim, quem- 
quam virum bonum eſſe, niſi ſapientem. 
lit ita ſane. ſed eam ſapientiam interpre- 
tantur, quam adhuc mortalis nemo eſt 
conſecutus, nos autem ea, quae funt in 
uſu, vitaque communi, non ea, quae ſin- 


guntur, aut optantur, ſpectare debemus. 

nunquam ego dicam, C. Fabricium, M'. 
Curium, T. Coruncanium, quos ſapien- 
tes noſtri majores judicabant, ad iſtorum 
normam fuiſſe ſapientes. quare ſibi ha- 
beant ſapientiae nomen et invidioſum, et 
obſcurum: concedantque, ut hi boni viri 
fuerint. ne id quidem facient. negabunt, 
id, nifi ſapienti, poſſe concedi. agamus 
igitur pingui Minerva, ut ajunt, qui ita 
ſe gerunt, ita vivunt, ut eorum probetur 
fides, integritas, aequalitas, liberalitas ; 
nec ſit in illis ulla cupiditas, libido, auda- 
cia; ſintque magna conſtantia, ut ii fue- 
runt, modò quos nominavi: hos viros 
bonos, uthabiti ſunt, ſic etiam appellan- 
dos putemus ; quia ſequantur (quantum 
homines poſſunt)naturam, optimam be- 
ne vivendi ducem. fic enim mihi per- 
ſpicere videor, ita natos eſſe nos, ut in- 
ter omnes eſſet ſocietas quaedam: major 
autem, ut quiſque proxime accederet. 
itaque cives, potiores, quam peregrini; 
et propinqui, quam alieni. cum his enim 
amicitiam natura ipſa peperit: ſed ea non 
ſatis habet firmitatis. namque hoc prae- 
ſtat amicitia propinquitati, quod ex pro- 
pinquitate benevolentia tolli poteſt, ex a- 

micitia non poteſt. ſublatà enim benevo- 
lentia amicitiae nomen tollitur, propin- 
quitatis manet.quanta autem vis amiciti- 
ae ſit, ex hocintelligimaximepoteſt,quod 
exinfinita ſocietate generis humani, quam 
conciliavit ipſa natura, ita contracta res 
eſt, et adducta in anguſtum, ut omnis ca- 
ritas aut inter duos, aut inter paucos jun- 


; geretur. Eſt autem amicitia nihil aliud 


niſi omnium divinarum humanarumque 
rerum cum benevolentia, et caritate ſum- 
ma conſenſio. qua quidem haud ſcio, an, 
excepta ſapientia, quidquam melius ho- 
mini fit a diis immortalibus datum. divi- 
tias alii praeponunt, bonam alii valetudi- 
nem, alii potentiam, alii honores, multi 
etiam voluptates. belluarum hoc quidem 
extremum elt: illa autem ſuperiora, ca- 
duca et incerta, poſita non tam in noſtris 
conſiliis, quam in fortunae temeritate. 
qui autem in virtute ſummum bonum po- 
nunt, praeclare illi quidem : ſed haec ip- 
ſa virtus amicitiam et gignit,et continet: 
nec line virtute amicitia eſſe ullo pacto 
poteſt. jam virtutem ex conſuetudine vi- 
tae ſermoniſque noſtri interpretemur: 
nec eam, ut quidam docti, verborum mag- 

nificentia metiamur:viroſque bonos eos, 
qui habentur, numeremus, Paulos,Cato- 
nes, Gallos, Scipiones, Philos. his commu- 
nis vita contenta eſt. eos autem omitta- 
mus, qui omnino nuſquam reperiuntur. 
tales igitur inter viros, amicitia tantas op- 
portunitates habet, quantas vix queo di- 
cere. principio, cui poteſt eſſe vita vitalis, 
ut ait Ennius,quinon in amici mutua be- 
nevolentia conquieſcat ? quid dulcius, 
quam habere,quicum omnia audeas fic lo- 
qui, ut tecum? quis eſſet tantus fructus in 
proſperis rebus, niſi haberes, qui illis ae - 
que, ac tuipſe, gauderet?adverſas vero fer- 
re difficile eſſet fine eo, qui illas gravius 
etiam, quam tu, ferret. denique caeterae 
res, quae expetuntur, opportunae ſunt 
ſingulae rebus fere ſingulis: divitiae, ut 
utare: opes, ut colare : honores, ut lau- 
dere: voluptates, ut gaudeas : valetudo, 
ut dolore careas, et muneribus fungare 
corporis:amicitia res plurimas continet: 
quoquo te verteris, praeſtò eſt : nullo lo- 
co excluditur: nunquam intempeſtiva, 
nunquam moleſta eſt. itaque non aqua, 
non igni, ut aiunt, pluribus locis utimur, 
quam 2micitia, neque ego nunc de yul- 

gari, aut de mediocri, (quae tamen ipſa 
et delectat, et prodeſt) ſed de vera et per- 
fecta loquor, qualis eorum,qui pauci no- 
minantur, fuit. nam et ſecundas res, ſplen- 
didiores facit amicitia, et adverſas parti - 

ens communicanſque, leviores. Cum- 
que plurimas et maximas commoditates 
amicitia contineat , tum illa nimirum 
praeſtat omnibus, quod bona ſpe praelu- 
cet in poſterum: nec debilitari animos, 
aut cadere patitur, verum etiam amicum 
qui intuetur, tanquam exemplar aliquod 
intuetur ſui. quocircaet abſentes adſunt, 
et egentes abundant, et imbecilles valent, 
et, quod difficilius dictu eſt, mortui vi- 
vunt: tantus eos honos, memoria, deſide- 
rium proſequitur amicorum. ex quo illo- 
rum beata mors videtur: horum vita lau- 
dabilis. quod ſi exemeris ex natura rerum | 
benevolentiae vinctionem; nec domus ul- 
la, nec urbs ſtare poterit: ne agri quidem 
cultus permanebit. id ſi minus intelligi- 
tur; quanta vis amicitiae concordiaeque 
lit, ex diſſenſionibus atque ex diſcordiis 
percipi poteſt. quae enim domus tam ſtabi- 
lis, quae tam firma ci vitas eſt, quae non o- 


diis atque diſſidiis funditus poſſit everti? 

ex quo, quantum boni ſit in amicitia, judi- 


cari poteſt. Agrigentinum quidem, doc- 
tum quendam virum, carminibus Graecis 
vaticinatum ferunt: quae in rerum natu- 
ra totoque mundo conſtarent, quaeque 
moverentur, ea contrahere amicitiam, 
diſſipare diſcordiam. atque hoc quidem 
omnes mortales et intelligunt, et re pro- 
bant. itaque, {i quando aliquod officium 
exſtitit amici in periculis aut adeundis, 
aut communicandis, quis eſt, qui id non 
maximis efferat laudibus? qui clamores 
tota cavea nuper in hoſpitis et amici mei 
M. Pacuvii nova fabula: cum, ignorante 
rege uter eorum eſſet Oreſtes, Pylades 
Oreſtem ſe eſſe diceret, ut pro illo necare- 
tur: Oreſtes autem, ita ut erat, Oreſtem 
ſe eſſe perſeveraret? ſtantes plaudebant 
in re ſicta: quid arbritramur in vera fuiſ- 
ſe facturos? facile indicabat ipſa natura 
vim ſuam: cum homines, quod facere 
ipſi non poſſent, id recte fieri in altero ju- 
dicarent. hactenus mihi videor, de ami- 
citia quod ſentirem, potuiſſe dicere. fi 
qua praeterea ſunt, (credo autem eſſe 
multa) ab iis, fi videbitur, qui liſta diſpu- 
tant, quaeritote, FANNIUS, nos autem 

4 te potius : quanquam etiam ab iſtis ſae- 

quaeſivi et audivi, non invitus equi- 
dem: ſed aliud quoddam expetimus filum 
orationis tuae. SCAEVOLA, tum magis 
id diceres, Fanni, ſi nuper in hortis Sci- 
pionis, cum eſt de Republica diſputatum, 
affuiſſes. qualis tum patronus juſtitiae 
fit contra accuratam orationem Phill ! 
2 Faxnivs, facile id quidem fuit, juſtiti- 
am juſtiſſimo viro defendere. Sc AE vo- 
IA. quid amicitiam ? nonne facile ei, quĩ 
ob eam ſumma fide, conſtantia, juſtitia- 
que ſervatam, maximam gloriam ceperit? 
LaELIus. vim hoc quidem eſt afferre. 
quid enim refert, qua me ratione cogatis? 
cogitis certe. ſtudiis enim generorum, 
| praeſertim in re bona, cum difficile eſt, 
tum ne aequum quidem, obſiſtere. ſae- 
piſſime igitur mihi de amicitia cogitanti, 
maxime illud confiderandum videri ſo- 
let: num propter imbecillitatem atque 
inopiam deſiderata fit amicitia; ut dandis 

i. ¶ recipiendiſque meritis, quod quiſque mi- 

f 4 us per ſe ipſe poſſet, id acciperet ab alio, 
ſe iciſſimque redderet? an eſſet hoc quidem 
uy | roprium amicitiae; ſed antiquior,et pul- 

cauſa? amor enim (ex quo amicitia nomi- 
nata,) princeps eſt ad benevolentiam 
conjungendam. nam utilitates quidem 
etiam ab iis percipiuntur ſaepe, qui ſimu- 
latione amicitiae coluntur et obſervan- 
tur cauſa temporis, in amicitia autem ni- 
hil fictum, nihil ſimulatum; et, quidquid 
in ea eſt, id eſt verum et voluntarium, 
quapropter a natura mihi videtur potius, 
quam ab indigentia, orta amicitia, et 
applicatione magis animi cum quodam 
ſenſu amandi, quam cogitatione, quan- 
tum illa res utilitatis efſet habitura. quod 
uidem quale fit, etiam in beſtiis quibuſ- 
5 animadverti poteſt: quae ex ſe natos 
ita amant ad quoddam tempus, et ab eis 
ita amantur, ut facile earum ſenſus appa- 
reat, quod in homine multo eſt eyidenti- 
us, primum ex ea caritate, quae eſt inter 
natos et parentes: quae dirimi, niſi dete- 
ſtabili ſcelere, non poteſt. deinde, cum 
ſimilis ſenſus exſtitit amoris, ſi aliquem 
nacti ſumus, cujus cum moribus et natu- 
ra congruamus, quod in eo quaſi lumen 
aliquod probitatis et virtutis perſpicere 
videamur, nihil eſt enim amabilius virtu- 


te: nihil, quod magis alliciat homines ad 

diligendum : quippe cum propter virtu- 
tem et probitatem eos etiam, quos nun- 
quam vidimus, quodam modo diligamus. 
quis eſt, qui C. Fabricii, M'. Curii non 
cum caritate aliqua et benevolentia me- 
moriam uſurpet, quos nunquam viderit? 
quis autem eſt, qui Tarquinium Super- 
i bum, qui Sp. Caſhum, Sp. Maelium non 
= oderit? cum duobus ducibus de imperio 
in Italia decertatum eſt, Pyrrho et Anni- 
& bale. abaltero, propter probitatemejus, 
non nimis alienos animos habemus: al- 

terum propter crudelitatem ſemper haec 
civitas oderit. Quod ſi tanta vis pro- 
bitatis eſt, ut eam vel in eis, quos nun- 
quam vidimus, vel, quod majus eſt, in 
hoſte etiam diligamus: quid mirum, ſi a- 
nimi hominum moveantur, cum eorum, 
quibuſcum uſu conjuncti eſſe poſſunt, 
virtutem et bonitatem perſpicere videan- 
tur? quanquam confirmatur amor et be- 
neficio accepto, et ſtudio perſpecto, et 
conſuetudine adjuncta: quibus rebus ad 
illum primum motum animi et amoris 
adhibitis, admirabilis quaedam exardeſ- 
| cit benevolentiae magnĩtudo: quam fi qui 
rant ab imbecillitate proficiſci, ut fit 
D 2 

76 DE AMICITIA. 
per quem quiſque aſſequatur, quod deſi- 


deret; humilem ſane relinquunt,et mini- 
me generoſum, ut ita dicam, ortum ami. 
citiae, quam ex inopia atque indigentia 
natam volunt. quod ſi ita eſſet; ut quiſ- 
que minimum in ſe eſſe arbitraretur, ita 
ad amicitiam eſſet aptiſſimus: quod longe 
ſecus eſt. ut enim quiſque ſibi plurimum 
confidit, et ut quiſque maxime virtute et 
ſapientia fic munitus eſt, ut nullo egeat, 
ſuaque omnia in ſe ipſo poſita judicet: ita 
in amicitiis expetendis colendiſque maxi- 
meexcellit. quid enim Africanus indigens 
mei? minime hercle. ac ne ego quidemilli- 
us. ſed ego admiratione quadam virtutis 
ejus: ille viciſſim opinione fortaſſe non- 
nulla, quam de meis moribus habebat, me 
dilexit. auxit benevolentiam conſuetudo. 
ſed quanquam utilitates multae et mag- 
nae conſecutae ſunt, non ſunt tamen ab 
earum ſpe cauſae diligendi profectae. ut 
enim benefici liberaleſque ſumus, non ut 
exigamus gratiam, (neque enim benefici- 
um foeneramur) ſed natura propenſi ad 
liberalitatem ſumus: ſic amicitiam, non 
ſpe mercedis adducti, ſed quod omnis e- 
jus fructus in ipſo amore ineſt, expeten- 

dam putamus. ab iis, qui pecudum ritu 
ad voluptatem omnia referunt,longe diſ- 
ſentimus; nec mirum: nihil enim altum, 
nihil magnificum ac divinum ſuſpicere 
poſſunt, qui ſuas omnes cogitationes ab- 
jecerunt in rem tam humilem, tamque 
contemptam. quamobrem hos quidem 
ab hoc ſermone removeamus : ipſi autem 
intelligamus, natura gigni ſenſum dili- 
gendi, et benevolentiae caritatem, facta 
ſignificatione probitatis: quam qui appe- 
tiverunt, applicant ſeſe et propius admo- 
vent, ut et uſu ejus, quem diligere coe- 
perunt, fruantur, et movibus: ſintque pa- 
res in amore, et aequales: propenſioreſ- 
que ad bene merendum, quam ad repoſ- 
cendum. atque haec inter eos ſit honeſta 
certatio. ficet utilitates ex amicitia ma- 
ximae capientur: et erit ejus ortus a na- 
tura, quam ab imbecillitate, et gravior, 
et verior, nam ſi utilitas amicitias con- 
glutinaret,cadem commutata diſſolveret. 
ſed quia natura mutari non poteſt, idcir- 
co verae amicitiae ſempiternae ſunt. or- 
tum quidem amicitiae videtis, niſi quid ad 
haec forte vultis. Fa N NIS. tu vero 
perge, Laeli. pro hoc enim, qui minor 
D 3 

eſt natu, meo jure reſpondeo. Sc AE vo- 
L A. recte tu quidem. quamobrem audia- 


mus. LAEL1vs. audite ergo, opti- 


mi viri,ea quae ſaepiſſime inter me et Sci- 

ionem de amicitia diſſerebantur. quan- 
quam ille quidem nihil difficilius eſſe di- 
cebat, quam amicitiam uſque ad extre- 
mum vitae permanere. nam, vel ut non 
idem expediret utrique, incidere ſaepe: 
vel ut de republica non idem ſentirent: 
mutari etiam mores hominum ſaepe dice- 
bat, alias adverſis rebus, alias aetate in- 
graveſcente. atque earum rerum exem- 
plum ex ſimilitudine capiebat ineuntis 
aetatis, quod ſummi puerorum amores 
ſaepe una cum praetexta ponerentur. (in 
autem ad adoleſcentiam perduxiſſent: di- 
rimi tamen interdum contentione, vel u- 
xoriae conditionis, vel commodi alicu- 
jus, quod idem adipiſci uterque non poſ- 
ſet. quod ſi qui longius in amicitia pro- 
vecti eſſent, tamen ſaepe labefactari, ſi in 
honoris contentionem incidiſſent: peſ- 
tem enim majorem eſſe nullam in amici- 


tiis, quam in pleriſque pecuniae cupidi- 


tatem: in optimis quibuſque honoris cer- 
tamen, et gloriae: ex quo inimicitias ma- 


II 


- 4 a act A Dok ms _ ac ui 


DE AMICITIA. 79 


ximas ſaepe inter amiciſſimos exſtitiſſe. 
magna etiam diſſidia, et plerumque juſta 
naſci, cum aliquid ab amicis, quod rec- 
tum non eſſet, poſtularetur : ut aut libi- 
dinis mĩniſtri, aut adjutores eſſent ad in- 
juriam. quod qui recuſarent, quamvis 
honeſte id facerent, jus tamen amicitiae 
deſerere arguerentur ab iis, quibus ob- 
ſequi nollent: illos autem, qui quidvis 
ab amico auderent poſtulare, poſtulati- 
one ipſa profiteri, omnia ſe amiei cauſa 
eſſe facturos. eorum querela inveterata 
non modo familiaritates extingui ſolere, 
ſed etiam odia gigni ſempiterna. haec ita 
multa, quaſi fata, impendere amicitiis, 
ut omnia ſubterfagere non modo ſapien- 
tiae, ſed etiam felicitatis diceret ſibi vide- 
1111, Quamobremid primum videamus, 
ſi placet, quatenus amor in amicitia pro- 
gredi debeat. num, fi Coriolanus habuit 
amicos, ferre contra patriam arma illi 
cum Coriolano debuere? num Viſcelli- 
num amici regnum appetentem, num Sp. 
Maelium debuerunt juvare? Tib. quidem 
Gracchum rempublicam vexantem, a Q. 
Tuberone, aequalibuſque amicis derelic- 
tum videbamus. at C. Bloſius, Cumanus, 
D 4 

hoſpes familiae veſtrae, Scaevola, cum ad 
me, qui aderam Laenati et Rupilio con- 
ſulibus in conſilio, deprecatum veniſſet, 
hanc, ut ſibi ignoſcerem, cauſam affere- 
bat, quod tanti Tib, Gracchum feciſſet, 
ut,quidquid ille vellet, ſibi faciendum pu- 
taret; tum ego, etiamne, fi te in Capito- 
lium faces ferre yellet? * nunquam, in- 
quit, © voluiſſet id quidem.” ſed, fi volu- 
iſlet? © paruiſſem.* videtis, quam nefaria 
vox, et hercle ita fecit, vel plus etiam, 
quam dixit. non enim paruit ille Tib. 
Gracchi temeritati, ſed praefuit : nec ſe 
comitem illius furoris, ſed ducem praebu- 
it. itaque hac amentia, quaeſtione nova 
perterritus, in Aſiam profugit, ad hoſtes 
ſe contulit, poenas reipublicae graves ju- 
ſtaſque perſolvit. nulla eſt igitur excuſa- 
tio peccati, ſi amici cauſa peccaveris. nam, 
cum conciliatrix amicitiae virtutis opi- 
nio fuerit, difficile eſt amicitiam manere, 
fi a virtute defeceris. quod fi rectum ſta- 
tuerimus, vel concedere amicis,quidquid 
velint, vel impetrare ab iis, quidquid ve- 
limus, perfecta quidem ſapientia ſumus, 
ſi nihil habeat res vitii: ſed loquimur de 
iis amicis, qui ante oculos ſunt, quos vi- 

demus, aut de quibus memoriam accepi- 

mus, aut quos novit vita communis. ex 

hoc numero nobis exempla ſumenda 

ſunt: et eorum quidem maxime, qui ad 
ſapientiam proxime accedunt. videmus 

Papum Aemilium C. Luſcino familiarem 
fuiſſe,(fic a patribus accepimus) bis una 
conſules, et collegas in cenſura: tum et 

cum iis, et inter ſe conjunctiſſimos fuiſſe, 

M'. Curium, et T. Coruncanium, me- 

moriae proditum eſt. igitur ne ſuſpicari 

quidem poſſumus, quemquam horum ab 

amico quippiam contendiſſe, quod contra 

fidem, contra jusjurandum, contra rem- 
publicam eſſet. nam hoc quidem in tali- 
bus viris quid attinet dicere? fi conten- 

diſſet, ſcio impetraturum non fuiſſe; cum 

illi ſanctiſſimi viri fuerint: aeque autem 
nelas ſit, tale aliquid et facere rogatum, 
et rogare. at vero Tib. Gracchum ſeque- 
| bantur C. Carbo, C. Cato, et minimus 
tum quidem Caius frater, nunc idem acer- 
rn rimus. Haecigitur lex in amicitia ſan- 
ciatur, ut neque rogemus res turpes, nec 

| faciamus rogati. turpis enim excuſatio 
elt, et minime accipienda, cum in cacteris 
S peccatis, tum ſi quis contra rempublicam 

ſe amici cauſa feciſſe fateatur. etenim eo 
loco, Fanni et Scaevola, locati ſumus, ut 
nos longe proſpicere oporteat futuros ca- 
ſus reipublicae. deflexit enim jam ali- 
quantulum de ſpatio curriculoque conſue- 
tudo majorum. Tib. Gracchus regnum 
occupare conatus eſt, vel regnavit is qui- 
dem paucos menſes. num quid ſimile po- 
pulus Romanus audierat, aut viderat? 
hunc etiam poſt mortem ſecuti amici et 
propinqui, quid in P. Scipionem effece- 
rint, ſine lacrymis non queo dicere. nam 
Carbonem quoquo modo potuimus, prop- 
ter recentem poenam Tib. Gracchi, ſuſti- 
nuimus. de C. Gracchi autem tribunatu, 
quid exſpectem, non libet augurari: ſer- 
pit enim deinde res, quae proclivius ad 
perniciem, cum ſemel coepit, labitur. vi- 
detis in tabella jam ante quanta ſit facta 
labes, primo Gabinia lege, biennio autem 
poſt, Caſſia. videre jam videor populum 
a ſenatu disjunctum, multitudiniſque ar- 
bitrio res maximas agi. plures enim diſ- 
cent, quemadmodum haec fiant, quam 
quemadmodum his reſiſtatur. quorſum 
haec? quia fine ſociis nemo quidquam ta- 


te conatur. praecipiendum eſt igitur bo- 

nis, ut, fi in ejuſmodi amicitias ignari ca- 
ſu aliquo inciderint, ne exiſtiment, ita ſe 
alligatos, ut ab amicis, in magnam ali- 
quam rem peccantibus, non diſcedant. 
improbis autem poena ſtatuenda eſt: nec 
vero minor iis, qui ſecuti erunt alterum, 
quam ĩis, qui ipſi fuerint impietatis duces. 
quis clarior in Graecia Themiſtocle? quis 
potentior? qui cum imperator bello Per- 
ſico ſervitute Graeciam liberaſſet, prop- 
terque invidiam in exilium pulſus eſſet, 
ingratae patriae injuriam non tulit, quam 
ferre debuit. fecit idem, quod xx annis 
ante apud nos fecerat Coriolanus, his 
adjutor contra patriam inventus eſt ne- 
mo, itaque mortem fibi uterque conſci- 
vit. quare talis improborum conſenſio 
non modòè excuſatione amicitiae tegenda 
non eſt, ſed potius omni ſupplicio vindi- 
canda : ut ne quis ſibi conceſſum putet, 
amicum, vel bellum patriae inferentem, 
ſequi. quod quidem, ut res coepit ire, 
haud ſcio, an aliquando futurum fit. mi- 
hi autem non minori curae eſt, qualis reſ- 
publica poſt mortem meam futura fit ,. 


quam qualis hodiefit. Haec igitur pri- 


ma lex amicitiae ſanciatur, ut ab amicis-. 

honeſta petamus, amicorum cauſa hone- 
fla faciamus. ne exſpectemus quidem, 
dum rogemur: {tudium ſemper adfit,cun- 
Ratio abſit. confilium vero dare gaudea- 
mus libere. plurimum in amicitia amico- 
rum bene ſuadentium valeat auctoritas: 
eaque adhibeatur ad monendum non mo- 
do aperte, ſed etiam acriter, ſi res poſtu- 
{abit : et adhibitae pareatur. nam quibuſ- 


dam, quos audio ſapientes habitos in 


Graecia, placuiſſe opinor mirabilia quae- 
dam; ſed nihil eſt, quod illi non perſe- 
quantur ſuis argutiis: partim fugiendas 
eſſe nimias amicitias, ne neceſſe ſit unum 
ſollicitum eſſe pro pluribus : ſatis ſuper- 
que eſſe ſibi ſuarum cuique rerum: alienis 
nimis implicari moleſtum eſſe: commo- 
diſſimum eſſe, quam laxiſſimas habenas 
habere amicitiae; quas vel adducas, cum 
velis, vel remittas. caput enim eſſe ad 
beate vivendum, ſecuritatem; qua frui 
non poſſit animus, ſi tanquam parturiat 
unus pro pluribus. alios autem dicere ai- 
unt multo etiam inhumanius, (quem lo- 
cum breviter perſtrinxi paulo ante) prae- 
ſidii adjumentique cauſa, non benevolen- 
tiae, neque caritatis amicitias eſle expe- 

tendas, itaque ut quiſque minimum fir- 
mitatis habeat, minimumque virium, ita 
amicitias appetere maxime, ex eo fieri, ut 
mulierculae magis amicitiarum praeſidia 
quaerant, quam viri: et inopes, quam 
opulenti: et calamitoſ, quam ii, qui pu- 
tantur beati. 0 praeclaram ſapientiam! 
ſolem enim e mundo tollere videntur, qui 
amicitiam e vita tollunt: qua a diis im- 
mortalibus nihil melius habemus, nihil 
jucundius. quae eſt enim iſta ſecuritas? 
ſpecie quidem, blanda, fed reapſe multis 
locis repudianda. neque enim eſt conſen- 
taneum, ullam honeſtam rem actionem- 
ve, ne ſollicitus ſis, aut non ſuſcipere, 
aut ſuſceptam deponere. quod fi curam 
fugimus, virtus fugienda eſt : quae neceſ- 
ſeeſt, cum aliqua cura res ſibi contrarias 
adſpernetur atque oderit; ut bonitas ma- 
litiam, temperantia libidinem, ignaviam 
fortitudo. itaque videas rebus injuſtis 
juſtos maxime dolere, imbecillibus fortes, 
flagitioſis modeſtos. ergo hoc proprium 
eſt animi bene conſtituti, et laetari bonis 
rebus, et dolere contrariis. quamobrem 
{i cadit in ſapientem animi dolor, (qui 
profecto cadit, niſi ex ejus animo exſtir- 

patam humanitatem arbitremur ) quae 
cauſa eſt, cur amicitiam funditus tollamus 
e vita, nealiquas propter eam ſuſcipia- 
mus moleſtias? quid enim intereſt, mo- 
tu animi ſublato, non dico inter homi- 
nem et pecudem, ſed inter hominem et 
ſaxum, aut truncum, aut quidvis generis 
ejuſdem? neque enim ſunt iſti audiendi, 
qui virtutem duram, et quaſi ferream eſſe 
quandam volunt: quae quidem eſt cum 
multis in rebus, tum in amicitia, tenera 
atque ttactabilis: ut et bonis amici quaſi 
diffundantur, et incommodis contrahan- 
tur. quamobrem angor iſte, qui pro ami- 
co ſaepe capiendus eſt, non tantum valet, 
ut tollat e vita amicitiam: non plus, quam 
ut virtutes, quia nonnullas curas et mo- 
leſtias afferunt, repudientur. Cum au- 
tem contrahat amicitiam( at ſupra dixiſ 
qua {ignificatio virtutis eluceat, ad quam 
ſe ſimilis animus applicet et adjungat ; id 
cum contingit, amor exoriatur neceſſe 
eſt, quid enim tam abſurdum, quam de- 
letari multis inanibus rebus, ut honore, 
ut gloria, ut aedificio, ut veſtitu cultuque 
corporis: animo autem virtute praedito, 


eo, qui vel amare, vel (ut ĩta dicam) reda · 

mare poſſit, non admodum delectari? ni- 
hil eſt enim remuneratione benevolen- 
tiae, nihil viciſſitudine ſtudiorum officio- 
rumque jucundius. quod fi etiam illud 
addimus, quod recte addi poteſt, nihil ef- 
ſe, quod ad fe rem ullam tam alliciat, tam 
attrahat, quam ad amicitiam fimilitudo : 
concedetur profecto verum eſſe, ut bo- 
nos boni diligant, adſciſcantque ſibi qua- 
{i propinquitate conjunctos, atque na- 
tura. nihil eſt enim appetentius ſimilium 
ſui, nihil rapacius, quam natura. quam- 
obrem hoc quidem, Fanni et Scaevola, 
conſtat, (ut opinor) bonis inter bonos 
quaſi neceſſariam benevolentiam eſſe: qui 
eſt amicitiae fons a natura conſtitutus. 
ſed eadem bonitas etiam ad multitudi- 
nem pertinet. non eſt enim inhumana 
virtus, neque immunis, neque ſuperba: 
quae etiam populos univerſos tueri, eiſ- 
que optime conſulere ſoleat: quod non 
faceret profecto, ſi a caritate vulgi ab- 
horreret. atque etiam mihi quidem vi- 
dentur, qui utilitatis cauſa fingunt amĩ- 
citias, amabiliſſimum nodum amicitiae 
tollere. non enim tam utilitas parta per 
amicum, quam amici amor ipſe deleclat: 

tumque illud fit, quod ab amico eſt pro- 
| fectum, jucundum, fi cum ſtudio eſt pro- 
| | fectum: tantumque abeſt , ut amicitiac 
| propter indigentiam colantur, ut ii, qui 

opibuset copiis,maximequevirtute prae- 
diti, in qua plurimum eſt praeſidii, mini- 
5 me alterius indigeant, liberaliſſimi ſint, 
14 et beneficentiſſimi. atque haud ſcio, an 
1 ne opus ſit quidem, nihil unquam omni- 
no deeſſe amicis, ubi enim ſtudia noſtra 
viguiſſent, ſi nunquam conſilio, nunquam 
opera noſtra, nec domi nec militiae Scipio 
eguiſſet? non igitur utilitatem amicitia, 
ſed utilitas amicitiam conſecuta eſt, Non 
ergo erunt homines deliciis difluentes au- 
diendi, {i quando de amicitia, quam nec 
uſu, nec ratione habent cognitam,diſpu- 
tabunt. nam quis eſt, pro deiim fidem, 
atque hominum! qui velit, ut neque di- 
Tigat quemquam , nec ipſe ab ullo dili- 
gatur, circumfluere omnibus copiis, at- 
quein omniumrerumabundantia vivere! 
haec enim eſt tyrannorum vita; in qua 
nimirum nulla fides, nulla caritas, nulla 
ſtabilis benevolentiae poteſt eſſe fiducia: 
omnia ſemper ſuſpecta, atque ſollicita : 
nullus locus amicitiae, quis enim aut e- 

um diligat, quem metuit ; aut eum, a 
quo ſe metui putat? coluntur tamen ſi- 
mulatione duntaxat ad tempus. quod 
ſi forte [ut fit plerumque] ceciderint : 
tum intelligitur, quam fuerint inopes a- 
micorum. quod Tarquinium dixiſſe fe- 
runt tum exulantem ſe intellexiſſe, quos 
fidos amicos habuiſſet, quos inſidos, cum 
jam neutris gratiam referre poſſet. quan- 
quam miror, illa ſuperbia et importunita- 
te ſi quemquam habere potuit, atque ut 
hujus, quem dixi, mores, veros amicos 
parare non potuere: ſie multorum opes 
praepotentium excludunt amicitias ſide- 
les. non enim ſolum ipſa fortuna caeca 
eſt, ſed eos etiam plerumque efficit caecos, 
quos complexa eſt, itaque efferuntur illi 
fere faſtidio et contumacia : neque quid- 
quam inſipiente fortunato intolerabilius 
fierĩ poteſt. atque hoc quidem videre li- 
cet, eos, qui antea commodis fuerunt 
moribus; imperio, poteſtate, proſperis 
rebus immutari, ſpernique ab iis veteres 
amicitias, indulgere novis. quid autem 
ſtultius, quam, cum plurimum copiis,fa- 
cultatibus, opibus poſſint, caetera parare, 
quae parantur pecunia, equos, famulos, 

veſtem egregiam, vaſa pretioſa: amicos 
non parare, optimam et pulcherrimam 
vitae, ut ita dicam, ſupellectilem? etenim 
caetera cum parant, cui parent, neſciunt, 
nec cujus cauſa laborent. ejus enim eſt 
iſtorum quidque, qui vincit viribus: a- 
micitiarum ſua cuique permanet ſtabilis et 
certa poſſeſſio : ut, etiam ſi illa maneant, 
quae ſunt quaſi dona fortunae, tamen vita 
inculta et deſerta ab amicis non poſſit eſ- 


ſe jucunda. ſed haec hactenus. Conſti- 


tuendi autem ſunt, qui ſint in amicitia fi- 
nes, et quaſi termini diligendi: de quibus 
tres video ſententias ferri; quarum nullam 
probo. unam, ut eodem modo erga ami- 
cum affecti ſimus, quo erga noſmet ipſos, 
alteram, ut noſtra in amicos benevolen- 
tia, illorum erga nos benevolentiae pari- 
ter aequaliterque reſpondeat, tertiam, ut, 
quanti quiſque ſe ipſe facit, tanti fiat ab a- 
micis. harum trium ſententiarum nulli 
prorſus aſſentior. nec enim illa prima ve- 
ra eſt, ut, quemadmodum in ſe quiſque, 
ficin amicum ſit animatus. quàm multa e- 
nim, quae noſtra cauſa nunquam facere- 
mus, facimus cauſa amicorum! precari ab 
indigno, ſupplicare: tum acerbius in ali- 

quem invehi, inſectarique vehementius: 
quae in noſtris rebus non ſatis honeſte, 
in amicorum fiunt honeſtiſſime. multae 
quoque res ſunt, in quibus de ſuis com- 
modis viri boni multa detrahunt, detra- 
hique patiuntur, ut iis amici potius, quam 
ipſi, fruantur. altera ſententia eſt, quae 
definit amicitiam paribus officiis ac vo- 
luntatibus. hoc quidem eſt nimis exigue 
et exiliter ad calculos vocare amicitiam, 
ut par fit ratio acceptorum et datorum. 
divitior mihi, et afluentior videtur eſſe 
vera amicitia : nec obſervare reſtricte, ne 
plus reddat, quam acceperit. neque enim 
verendum eſt, ne quid excidat, aut ne 
quid in terram defluat, aut ne plus aequo 
quid in amicitiam congeratur. tertius ve- 
ro ille finis deterrimus, ut, quanti quiſ- 
que ſe ipſe faciat, tanti fiat ab amicis. ſae- 
peenim in quibuſdam aut animus abjec- 
tior eſt, aut ſpes amplificandae fortunae 
fractior. non eſt igitur amici, talem eſſe 
in eum, qualis ille in ſe eſt: ſed potius e- 
niti et efficere, ut amici jacentem animum 
excitet, inducatque in ſpem cogitatio- 
nemque meliorem. alius igitur finis ve- 
rae amicitiae conſtituendus eſt, ſi prius, 

quid maxime reprehendere Scipio ſolitus 
ſit, edixero. negabat ullam vocem inimi- 
ciorem amicitiae potuiſſe reperiri, quam 
ejus, qui dixiſſet, ita amare oportere, ut 
ſi aliquando eſſet oſurus. nec vero ſe ad- 
duci poſſe, ut hoc, quemadmodum puta- 
retur, a Biante eſſe dictum crederet, qui 
ſapiens habitus eſſet unus e ſeptem; {ed 
impuri cujuſdam, aut ambitioſi, aut om- 
nia ad ſuam potentiam revocantis eſſe 
ſententiam. quonam enim modo quiſ- 
quam amicus eſſe poterit, cui ſe putabit 
inimicum eſſe poſſe? quin etiam neceſſe 
erit cupere et optare, ut quam ſaepiſſime 
peccet amicus, quo plures det ſibi tan- 
quam anſas ad reprehendendum: rurſum 
autem recte factis commodiſque amico- 
rum neceſſe erit angi, dolere, invidere. 
quare hoc quidem praeceptum, cujuſcum- 
que eſt, ad tollendam amicitiam valet. il- 
lud potius praecipiendum fuit, ut eam di- 
ligentiam adhiberemus in amicitiis com- 
parandis, ut ne quando amare incipere- 
mus eum, quem aliquando odiſſe poſſe- 
mus. quin etiam ſi minus felices in deli- 
gendo fuiſſemus, ferendum id Scipio po- 
tius, quam inimicitiarum tempus cogi- 

17 tandum, putabat. His igitur finibus u- 


tendum arbitror, ut cum emendati mores 
amicorum ſint, tum fit inter eos omnium 
rerum, conſiliorum, voluntatum, fine ul- 
la exceptione communitas: ut etiam ſi 
qua fortuna acciderit, ut minus juſtae a- 
micorum voluntates adjuvandae ſint, in 
quibus eorum aut caput agatur, aut fama, 
declinandum ſit de via, modo ne ſumma 
turpitudo ſequatur, eſt enim quatenus 
amicitiae dari venia poſſit. nec vero ne- 
gligenda eſt fama: nec mediocre telum ad 
res gerendas exiſtimare oportet benevo- 
lentiam civium: quam blanditiis et aſſen- 
tationibus colligere turpe eſt. virtus, 
quam ſequitur caritas, minime repudian- 
da eſt. ſed ſaepe (redeo enim ad Scipio- 
nem, cujus omnis ſermo erat de amicitia) 
querebatur, quod omnibus in rebus ho- 
mines diligentiores eſſent; ut capras et 
oves quot quiſque haberet, dicere poſ- 
ſet : amicos quot haberet, non poſſet di- 
cere: et in illis quidem parandis adhibe- 
re-curam, in amicis eligendis negligentes 
eſſe: nec habere quaſi ſigna quaedam, et 
notae, quibus eos, qui ad amicitiam eſſent 
idonei, judicarent, ſunt igitur firmi, et 

ſtabiles, et conſtantes eligendi; cujus ge- 
neris eſt magna penuria: et judicare dif- 
ficile eſt ſane,nifiexpertum.experiendum 
autem eſt in ipſa amicitia. ita praecurrit 
amicitia judicium, tollitque experiendi 
poteſtatem. eſt igitur prudentis, ſuſtine- 
re, ut currum, {1c impetum benevolenti- 
ae: quo utamur quaſi equis tentatis, fic 
amicitiis, aliqua parte periclitatis mori- 
bus amicorum. quidam ſaepe in parva 
pecunia perſpiciuntur, quam ſint leves: 
quidam, quos parva movere non potuit, 
cognoſcuntur in magna. fin vero erunt 
aliqui reperti, qui pecuniam praeferre a- 
micitiae, ſardidum exiſtiment: ubi eos in- 
veniemus, qui honores, magiſtratus, im- 
peria, poteſtates, opes amicitiae non an- 
teponent? ut, cum ex altera parte propo- 
ſita hace fint, ex altera jus amicitiae, non 
multo illa malint? imbecilla enim natura 
eſt ad contemnendam potentiam : quam 
etiam ſi neglecta amicitia conſecuti ſunt, 
obſcuratum iri ſe arbitrantur, quia non 
{ine magna cauſa fit neglecta amicitia.ĩta- 
que verge amicitiae difficillime reperiun- 
tur in 11s, qui in honoribus reque publica 
verſantur. ubi enim iſtum invenias, qui 

honorem amici anteponat ſuo? quid? haec 
ut omittam, quam graves, quam diffici- 
les pleriſque videntur calamitatum ſocie- 
tates? ad quas non elt facile inventu, qui 
deſcendat. quanquam Ennius rectè: 

Amicus certus in re incerta cernitur : 
tamen haec duo levitatis et infirmitatis 
pleroſque convincunt; aut ſi in bonis re- 
bus contemnunt, aut ſi in malis deſerunt. 


i 17 Qui igitur utraque in re gravem, conſtan- 


tem, ſtabilem ſe in amicitia praeſtiterit, 
hunc ex maxime raro hominum genere 
judicare debemus, et paene divino. firma- 
mentum autem ſtabilitatis conſtantiaeque 
ejus, quam in amicitia quaerimus, ſides 
eſt, nihil enim ſtabile eſt, quod infidum 
eſt. ſimplicem praeterea, et communem, 
et conſetientem, qui rebus ii{dem move- 
atur, eligi par eſt: quae omnia pertinent 
ad fidelitatem. neque enim fidum poteſt 
eſſe multiplex ingenium, et tortuoſum. 
neque vero, qui non iiſdem rebus move- 
tur, et natura conſentit, aut fidus, aut 
ſtabilis poteſt eſſe. addendum eodem eſt, 
ut ne eriminibus aut inferendis delecte- 
tur, aut credat oblatis: quae omnia perti- 
nent ad eam, quam jamdudum tracto, 

conſtantiam. ita fit verum illud, quod 
initio dixi, amicitiam, niſi inter bones, 
eſſe non poſſe, eſt enim boni viri (quem 
eundem ſapientem licet dicere) haec duo 
tenere in amicitia: primum, ne quid fic- 
tum ſit, neve ſimulatum: aperte enim vel 
odifſe, magis ingenui eſt, quam fronte 
occultare ſententiam, deinde non ſolum 
ab aliquo allatas criminationes repellere, 
ſed ne ipſum quidem eſſe ſuſpicioſum, 
ſemper aliquid exiſtimantem ab amico eſ- 
ſe violatum. accedat huc ſuavitas quae- 
dam oportet ſermonum atque morum, 
haudquaquam mediocre condimentum 
amicitiae. triſtitia autem, et in omni re 
ſeveritas, habet illa quidem gravitatem: 
ſed amicitia remiſſior eſſe debet, et liberi- 
or, et dulcior, et ad omnem comitatem 


facilitatemque proclivior. Exſiltit au- 


tem hoc loco quaedam quaeſtio ſubdiffici- 
lis: num quindo amici novi, digni ami- 
citia,veteribus {int anteponendi, ut equis 
vetulis teneros anteponere ſolemus. in- 
digna homine dubitatio. non enim ami- 
citiarum eſſe debent, ſicut aliarum rerum, 
ſatietates. veterrima quaeque | ut ea vi- 


na, quae vetuſtatem ferunt] eſſe debent 

ſuaviſſima: verumque illud eſt, quod di- 
citur, multos modios falis ſimul edendos 
eſſe, ut amicitiae munus expletum ſit. no- 
vitates autem, ſi ſpem afferunt, ut, tan- 
quam in herbis non fallacibus, fructus 
appareat, non ſunt illae quidem repudi- 
andae: vetuſtas tamen ſuo loco conſer- 
vanda eſt. maxima eſt enim vis vetuſtatis 
et conſuetudinis. atqui in ipſo equo, cu- 
jus modo mentionem feci, {1 nulla res im- 
pediat, nemo eſt, qui non eo, quo con- 
ſuevit, libentius utatur, quam intractato 
et novo: nec modo in hoc, quod eſt ani- 
mal, ſed in iis etiam, quae ſunt inanima- 
ta, conſuetudo valet: cum locis etiam ip- 
ſis montuoſis delectemur, et ſilveſtribus, 
in quibus diutius commorati ſumus. ſed 
maximum eſt in amicitia, ſuperiorem pa- 
rem eſſe inferiori. ſaepe enim excellentiae 
quaedam ſunt: qualis erat Scipionis in 
noſtro, ut ita dicam, grege. nunquam ſe 
ile Philo, nunquam Rupilio, nunquam 
Mummio antepoſuit,nunquam inferioris 
ordinis amicis. Q. vero Maximum fra- 
trem, egregium virum, omnino ſibi ne- 


quaquam parem, quod is anteibat aetate, 


tanquamſuperiorem colebat; ſuoſque om- 

nes per ſe eſſe ampliores volebat. quod fa. 
ciendum imitandumqueeſt omnibus : ut, 
{i quam praeſtantiam virtutis, ingenii, 
fortunae conſecuti ſunt, impertiant eam 
ſuis, communicentque cum proximis:ut, 
ſi parentibus nati ſint humilibus, ſi pro- 
pinquos habeant imbecilliores velanimo, 
vel fortuna, eorum augeant opes, eiſque 
honori {int et dignitati: ut in fabulis, qui 
aliquamdiu propter ignorationem ſtirpis 
et generis in famulatu fuerint, cum cog- 
niti ſunt, et aut deorum, aut regum fili 
inventi, retinent tamen caritatem in pa- 
ſtores, quos patres multos annos eſſe 
duxerunt. quod quidem eſt multo pro- 
fecto magis in veris patribus certiſque 
faciendum. fructus enim ingenii et vir- 
tutis, omniſque praeſtantiae, tum ma- 
ximus capitur, cum in proximum quem- 
que confertur. Ut igitur ii, qui ſunt 
in amicitiae conjunctioniſque neceſſitu- 
dine ſuperiores, exaequare ſe cum inferi- 
oribus debent: ſic inferiores non dolere, 
ſe a ſuis amicis aut ingenio, aut fortuna, 
aut dignitate ſuperari. quorum plerique 
aut queruntur ſemper aliquid, aut etiam 
exprobrant : eoque magis, ſi aliquid ha- 

bere ſe putant, quod officiole, et amice, 
et cum labore aliquo ſuo factum queant 
dicere. odioſum ſane genus hominum, 
officia exprobrantium: quae meminiſſe 
debet is, in quem collata ſunt, non com- 
memorare, qui contulit. quamobrem ut ĩi, 
qui ſuperiores ſunt, ſummittere ſe debent 
in amicitia; ſic quodam modo inferiores 
extollere. ſunt enim quidam, qui mole- 
ſtas amicitias faciunt, cum ipſi ſe contem- 
ni putant : quod non fere contingit, niſi 
iis, qui etiam contemnendos ſe arbitran- 
tur; qui hac opinione non modo verbis, 
ſed etiam opere levandi ſunt. tantum 
autem cuique tribuendum eſt, primum, 
quantum ipſe efficere poſſis: deinde eti- 
am, quantum ille, quem diligas atque 
adjuves, ſuſtinere. non enim tu poſſis, 
quantumvis licet excellas, omnes tuos ad 
honores ampliſſimos perducere: ut Scipio 
P. Rutilium potuit conſulem efficere, fra- 
trem ejus Lucium non potuit. quod ſi 
etiam poſſis quidvis deferre ad alterum, 
videndum eſt tamen, quid ille poflit ſuſti · 
nere. omnino amicitiae, corroboratis 
jam, conſirmatiſque et ingeniis, et aeta- 
tibus, judicandae ſunt. nec, ſi qui ine» 
E 2 

unte aetate venandi,aut pilae ſtudioſi fue- 
rint, eos habere neceſſarios oportet, quos 
tum eodem ſtudio praeditos dilexerunt. 
iſto enim modo nutrices et paedagogi ju- 
re vetuſtatis plurimum benevolentiae po- 
ſtulabunt: qui negligendi quidem non 
ſunt, ſed alio quodam modo colendi. ali- 
ter amicitiae ſtabiles permanere non poſ- 
ſunt. diſpares enim mores diſparia ſtudia 
ſequuntur, quorum diſſimilitudo diſſoci- 
at amicitias: nec ob aliam cauſam ullam 
boni, improbis; improbi, bonis amici eſ- 
ſe non poſſunt, niſi quod tanta eſt inter 
eos, quanta maxima poteſt eſſe, morum 
ſtudiorumque diſtantia. recte etiam prae- 
cipi poteſt in amicitiis, ne intemperata 
quaedam benevolentia [quod perſaepe 
fit ] impediat magnas utilitates amico- 
rum. nec enim (ut ad fabulas redeam) 
Trojam Neoptolemus capere potuiſſet, ſi 
Lycomedem, apud quem erat educatus, 
multis cum lacrymis iter ſuum impedien- 
tem, audire voluiſſet. et ſaepe incidunt 
magnae res, ut diſcedendum fit ab amicis: 
quas qui impedire vult, quod deſiderium 
non facile ferat, is et infirmus eſt molliſ- 
que natura, et ob eam ipſam cauſam in a- 

micitia parum juſtus. atque in omni re 
conſiderandum eſt, et, quid poſtules ab 
21 amico, et quid patiare a te impetrari, Eſt 
etiam quaſi quaedam calamitas in amiciti- 
is dimittendis nonnunquam neceſſaria: 
jam enim a ſapientium familiaritatibusad 
vulgares amicitias oratio noſtra delabi- 
tur. erumpunt ſaepe vitia amicorum cum 
in ipſos amicos, tum in alienos; quorum 
tamen ad amicos redundet infamia. ta- 
les igitur amicitiae ſunt remiſſione uſus 
eluendae, et (ut Catonem dicere audivi) 
diſſuendae magis, quam diſcindendae: ni- 
ft quaedam admodum intolerabilis inju- 
ria exarſerit, ut neque rectum, neque ho- 
neſtum ſit, neque fieri poſſit, ut non ſta- 
tim alienatio dis junctioque facienda ſit. 
ſin autem morum, aut ſtudiorum commu- 
tatio quaedam Cut fieri ſolet] facta erit, 
aut in reipublicae partibus diſſenſio inter- 
ceſſerit, [loquor enim, ut paulo ante di- 
xi, non de ſapientium, ſed de communi- 
bus amicitiis] cavendum erit, ne non ſo- 
lum amicitiae depoſitae, ſed inimicitiae 
etiam ſuſceptae videantur.nihil enim tur- 
pius, quam cum eo bellum gerere, qui- 
cum familiariter vixeris. ab amicitia Q. 
E 3 

Pompeii meo nomine ſe removerat (ut 
ſcitis) Scipio: propter diſſenſionem au- 
tem, quae erat in republica, alienatus eſt 
a collega noſtro Metello. utrumque egit 
graviter, auctoritate, et offenſione animi 
non acerba. quamobrem primum danda 
opera eſt, ne qua amicorum diſſidia ſiant. 
ſin tale aliquid evenerit; ut extinctae po- 
tius amicitiae, quam oppreſſae eſſe vide - 
antur. cavendum vero eſt, ne etiam in 
graves inimicitias convertant fe amiciti- 
ae: e quibus jurgia, maledicta, contume- 
liae gignuntur. quae tamen ſi tolerabi- 
les erunt, ferendae ſunt, et hic honos ve- 
teri amicitiae tribuendus eſt, ut is in cul- 
pa ſit, qui faciat, non qui patiatur injuri- 
am. omnino omnium horum vitiorum 
atque incommodorum una cautio eſt, at- 
que una proviſo, ut ne nimis cito dilige- 
re incipiamus, neve indignos. digni au- 
tem ſunt amicitia, quibus in ipſis ineſt 
cauſa, cur diligantur. rarum genus, (et 
quidem omnia praeclara rara) nec quid- 
quam difficilius, quam reperire, quod fit 
omni ex parte in ſuo genere perfectum. 
{ed plerique neque in rebus humanis quid 
quam bonum norunt, niſi quod fructuo- 

ſum fit: et amicos, tanquam pecudes, eos 
potiſſimum diligunt, ex quibus ſperant ſe 
maximum fructum eſſe capturos. ĩta pul- 
cherrima illa et maxime naturali carent 
amicitia, per ſe et propter ſe expetenda: 
nec ipſi ſibi exemplo ſunt, haec vis amici- 
tiae qualis et quanta fit, ipſe enim ſe quiſ- 
que diligit, non ut aliquam a ſe ipſo mer- 
cedem exigat caritatis ſuae, ſed quod per 
ſe ſibĩi quiſque carus eſt, quod niſi idem 
in amicitiam trans feratur, verus amicus 
nunquam reperietur. eſt enim is quidem 
tanquam alter idem. quod ſi hoc apparet 
in beſtiis, volucribus, nantibus, agreſti- 
bus, cicuribus, feris, primum ut ſe ipſae 
diligant: (id enim pariter cum omni ani- 
mante naſcitur) deinde ut requirant, at- 
que appetant, ad quas ſe applicent, ejuſ- 
dem generis animantes : idque faciunt 
cum deſiderio, et cum quadam ſimilitudi- 
ne amoris humani: quanto id magis in 
homine fit natura, qui et ſe ipſe diligit, et 
alterum anquirit, cujus animum ita cum 
{uo commiſceat, ut eſficiat paene unum ex 
22 duobus? Sed plerique perverſe, ne di- 
cam impudenter, amicum habere talem 
volunt, quales ipſi eſſe non poſſunt:quae- 
E 4 

que ipſi non tribuunt amicis, haec ab iis 
deſiderant. par eſt autem, primum ipſum 
eſſe virum bonum, tum alterum ſimilem 
ſui quaerere. in talibus ea, quam jamdu- 
dum tractamus, ſtabilitas amicitiae con- 
firmari poteſt: cum homines benevolen - 
tia conjuncti, primum cupiditatibus iis, 
quibus caeteri ſerviunt, imperabunt: de- 
inde aequitate juſtitiaque gaudebunt,om- 
niaque alter pro altero ſuſcipiet : neque 
quidquam unquam niſi honeſtum et rec- 
tum alter ab altero poſtulabit : neque ſo- 
lum colent inter ſe, ac diligent, ſed etiam 
verebuntur. nam maximum ornamen- 
tum amicitiae tollit, qui ex ea tollit ve- 
recundiam. itaque in 1is pernicioſus eſt 
error, qui exiſtimant, libidinum pecca- 
torumque omnium patere in amicitia 
licentiam. virtutum amicitia adjutrix a 
natura data eſt, non vitiorum comes : 
ut, quoniam ſolitaria non poſſet virtus 
ad ea, quae ſumma ſunt, pervenire, 
conjuncta et conſociata cum altera per- 
veniret; quae ſi quos inter ſocietas aut 
eſt, aut fuit, aut futura eſt, eorum eſt ha- 
bendusad ſummum naturae bonum opti- 
mus beatiſſimuſque comitatus, haec elt, 

inquam, ſocietas, in qua omnia inſunt, 
quae putant homines expetenda, hone- 
ſtas, gloria, tranquillitas animi, atque 
jucunditas: ut, cum haec adſint, beata 
vita ſit, et ſine his eſſe non poſſit. quod 
cum optimum maximumque ſit, ſi id vo- 
lumus adipiſci, virtuti opera danda eſt: 
ſine qua neque amicitiam, neque ullam 
rem expetendam conſequi poſſumus, ea 
vero neglecta, qui ſe amicos habere ar- 
bitrantur, tum ſe denique erraſſe ſen- 
tiunt, cum eos gravis aliquis caſus ex- 
periri cogit. quocirca (dicendum eſt e- 
nim ſaepius) cum judicaveris, diligere 
oportet: non cum dilexeris, judicare, fed 
cum multis in rebus negligentia plecti- 
mur: tum maxime in amicis et deligendis 
et colendis. praepoſteris enim utimur 
conſiliis, et acta agimus, quod vetamur 
veteri proverbio. nam implicatiultro et 
citro, vel uſu diuturno, vel etiam officiis, 
repente in medio curſu amicitias, exorta 
23 aliqua offenſione, dirumpimus. Quo 
etiam magis vituperanda eſt rei maxime 
neceſſariae tanta incuria, una eſt enim 
amicitia in rebus humanis de cujus utili- 
tate omnes uno ore conſentiunt, quan- 

quam a multis ipſa virtus contemnitur, 
et venditatio quaedam atque oſtentatio 
eſſe dicitur: multi divitias deſpiciunt, 
quos parvo contentos tenuis victus cul- 
tuſque delectat: honores vero, quorum 
cupiditate quidam inflammantur, quam 
multi ita contemnunt, ut nĩhil inanius, ni- 
hil levius eſſe exiſtiment: itemque caete- 
ra, quae quibuſdam admirabilia videntur, 
permulti ſunt, qui pro nihilo putent. de 
amicitia omnes ad unum idem ſentiunt: 
et ii, qui ad rempublicam ſe contulerunt: 
et ii, qui rerum cognitione doctrinaque 
delectantur: et 11, qui ſuum negotium ge- 
runt otioſi: poſtremo ii, qui ſe totos tra- 
diderunt voluptatibus, ſine amicitia vi- 
tam eſſe nullam ſentiunt, ſi modo velint 
aliqua ex parte liberaliter vivere. ſerpit 
enim neſcio quomodo per omnium vitam 
amicitia: nec ullam aetatis degendae ra- 
tionem patitur eſſe expertem ſui. quin 
etiam ſi quis ea aſperitate eſt, et immani- 
tate naturae, congreſſus ut hominum fu- 
giat atque oderit, qualem fuiſſe Athenis 
Timonem neſcio quem accepimus : ta- 
men 1s pati non poſſit, ut non anquirat a- 
liquem, apud quem evomat virus acerbi- 

tatis ſuae. atque hoc maxime judicaretur, 
fi quid tale poſſet contingere, ut aliquis 
nos deus ex hac hominum frequentia tol- 
leret, et in ſolitudine uſpiam collocaret, 
atque ibi ſuppeditans omnium rerum, 
quas natura deſiderat, abundantiam et 
copiam, hominis omnino adſpiciendi po- 
teſtatem eriperet. quis tam eſſet ferre- 
us, qui eam vitam ferre poſſet, cuique 
non auferret fructum voluptatum omni- 
um ſolitudo? verum ergo illud eſt, quod 
a Tarentino Archyta, ut opinor, dici ſo- 


litum, noſtros ſenes commemorare audi- 


vi, ab aliis ſenibus auditum: © i quis in 
caelum adſcendiſſet, naturamque mun- 
di, et pulchritudinem ſiderum perſpe- 
© xiſſet, inſuavem illam admirationem ei 
fore; quae jucundiſſima fuiſſet, ſi ali- 
quem, eui narraret, habuiſſet." fic na- 
tura ſolitarium nihil amat, ſemperque 
ad aliquod tanquam adminiculum anni- 
titur: quod in amiciſſimo quoque dulciſ- 
Sed cum tot ſignis eadem 
natura declaret, quid velit, anquirat, ac 
deſideret: obſurdeſcimus tamen neſcio 
quomodo; nec ea, quae ab ea monemur, 
audimus. eſt enim varius et multiplex u- 
E 6 

ſus amicitiae, multaeque cauſae ſuſpicio- 
num offenſionumque dantur : quas tum | 
evitare, tum elevare, tum ferre, ſapientis | | 
eſt. una illa ſublevanda offenſio eſt, ut et ( 
utilitas in amicitia, et fides retineatur, 
nam et monendi amici ſaepe ſunt, et ob- 
jurgandi: et haec accipienda amice, cum 
benevole ſiunt. ſed neſcio quomodo ve- 
rum eſt, quod in Andria familiaris meus 
dicit: 0 | 

Obſequium amicos, veritas odium parit. 
moleſta veritas eſt, ſi quidem ex ea naſci- 
tur odium; (quod eſt venenum amicitiae) 
ſed obſequium multo moleſtius, quod pec- 
catis indulgens, praecipitem amicum fer- 
ri ſinit. maxima autem culpa in eo eſt, 
qui et veritatem adſpernatur, et in frau- 
dem obſequio impellitur, omni igitur hac 
in re habenda ratio et diligentia eſt : pri- 
mum, ut monitio acerbitate, deinde ob- | 
Jurgatio contumelia careat: in obſequio 
autem (quoniam Terentiano verbo lu- 
benter utimur) comitas adſit: aſſentatio, 
vitiorum adjutrix, procul amoveatur: | 
quae non modo amico, ſed ne libero qui- | 
dem digna eſt. aliter enim cum tyranno, 


aliter cum amico vivitur. cujus autem au- 

res veritati clauſae ſunt, ut ab amico ve- 
rum audire nequeat,hujus ſalus deſperan- 
da eſt. ſcitum eſt enim illud Catonis: mul- 
© to melius de quibuſdam acerbos inimi- 
© cos mereri,quam eos amicos,qui dulces 
© videantur: illos verum ſaepe dicere, hos 
© nunquam.* atque illud abſurdum eſt, 
quod ii, qui monentur, eam moleſtiam, 
quam debent capere, non capiunt: eam 
capiunt, qua debent vacare.peccaſſe enim 
ſe non anguntur, objurgari moleſte fe- 
runt: quod contra oportebat, delicto do- 
25 lere, correctione gaudere. Ut igitur 
et monere, et moneri, proprium eſt ve- 
rae amicitiae : et alterum libere facere, 
non aſpere; alterum patienter aceipere, 
non repugnanter : {ic habendum eſt, nul - 
lam in amicitiis peſtem eſſe majorem, 
quam adulationem, blanditiam, aſſenta- 
tionem, quamvis enim multis nomini- 
bus eſt hoc vitium notandum, levium ho- 
minum atque fallacium, ad voluptatem 
loquentium omnia, nihil ad veritatem. 
cum autem omnium rerum ſimulatio eſt 
vitioſa, (tollit enim judicium veri, idque 
4 adulterat) tum amicitiae repugnat maxi- 
; me: delet enim yeritatem, fine qua no- 

men amicitiae valere non poteſt. nam cum 
amicitiae vis {it in eo, ut unus quaſi ani- 
mus fiat ex pluribus : qui id fieri poterit, 
ſine in uno quidem quoque unus animus 
erit, idemque ſemper ; ſed varius, com- 
mutabilis, multiplex? quid enim poteſt 
eſſe tam flexibile, tam devium, quam ani- 
mus ejus, qui ad alterius non modo ſen- 
ſum ac voluntatem, ſed etiam vultum at- 
que nutum convertitur? 

Negat quis? nego. ait? aio. poſtremo 

imperavi egomet mihi, 

Omnia aſſentari, 
ut aĩt idem Terentius: ſed ille ſub Gna- 
thonis perſona: quod amici genus adhi- 
bere, omnino levitatis eſt. multi autem 
G nathonum ſimiles, cum ſint loco, ſortu- 
na, fama ſuperiores: horum eſt aſſentatio 
moleſta, cum ad vanitatem acceſſit aucto- 
ritas. ſecerni autem blandus amicus a ve- 
ro, et internoſci tam poteſt, adhibita di- 
ligentia, quam omnia fucata, et ſimulata 
a ſinceris atque veris. concio, quae ex im- 
peritiſſimis conſtat, tamen judicare ſolet, 
quid interſit inter popularem, id eſt, aſ- 
ſentatorem et levem civem, et inter con- 
ſtantem, ſeverum et gravem. quibus blan- 

ditiis C. Papirius conſul nuper influebat 
in aures concionis, cum ferret legem de 
tribunis plebis reficiendis ? diſſuaſimus 
nos. ſed nihil de me: de Scipione dicam 
libentius. quanta illa, dii immortales! ſu- 
it gravitas? quanta in oratione majeſtas? 
ut facile ducem populi Romani, non co- 
mitem diceres. ſedaffuiſtis : et eſt in ma- 
nibus oratio. itaque lex popularis ſuffra- 
giis populi repudiata eſt, atque, ut ad me 
redeam: meminiſtis, Q. Maximo, fratre 
Scipionis, et L. Mancino conſulibus, 
quam popularis lex de facerdotiis C. Lici- 
nii Craſſi videbatur. cooptatio enim col- 
legiorum ad populi beneficium transfere- 
batur. atque is primum inſtituit in forum 
verſus agere cum populo. tamen illius 
vendibilem orationem religio deorum im- 
mortalium, nobis defendentibus, facile 
vincebat. atque id actum eſt praetore me, 
quinquennio ante quam conſul ſum fac- 
tus. itaque re magis, quam auctoritate 
26 cauſa illa defenſa eſt. Quod ſi in ſcena, 
id eſt, in concione, in qua rebus fictis et 
adumbratis loci plurimum eſt, tamen ve- 
rum valet, (ft modo id patefactum et illu- 
ſtratum eſt) quid in amicitia fieri oportet, 

quae tota veritate perpenditur? in qua ni- 
ſi (ut dicitur) apertum pectus videas, tu- 
umque oſtendas, nihil idum, nihil explo- 
ratum habeas: ne amare quidem, aut ama- 
ri poſſis, cum id, quam vere flat, ignores, 
quanquam iſta aſſentatio quamvis perni- 
cioſa ſit, nocere tamen nemini poteſt, ni- 
ſi ei, qui eam recipit, atque ea delectatur. 
ita fit, ut is aſſentatoribus patefaciat aures 
ſuas maxime, qui ipſe ſibi aſſentetur, et ſe 
maxime ipſe delectet. omnino eſt amans 
ſui virtus. optime enim ſe ipſa novit, 
quamque amabilis ſit, intelligit, ego au- 
tem non de virtute nunc loquor, ſed de 
virtutis opinione. virtute enim ipſa non 
tam multi praediti eſſe, quam videri vo- 
lunt. hos delectat aſſentatio: his fictus ad 
ipſorum voluptatem ſermo cum adhibe- 
tur, orationem illam vanam, teſtimoni- 
um eſſe laudum ſuarum putant. nulla eſt 
igitur haec amicitia, cum alter verum au- 
dire non vult, alter ad mentiendum para- 
tus eſt. nec paraſitorum in comoediis aſ- 
ſentatio nobis faceta videretur, niſi eſſent 
milites glorioſi. 

Magnas vero agere gratias Thais mihi? 
ſatis erat reſpondere, magnas: ingentes, 

inquit. ſemper auget aſſentator id, quod 
is, cujus ad voluntatem dicitur, vult eſſe 
magnum. quamobrem, quamvis blanda 
iſta vanitas apud eos valeat, qui ipſi illam 
allectant et invitant : tamen etiam gravi- 
ores conſtantioreſque admonendi ſunt, 
ut animum advertant, ne callida aſſenta- 
tione capiantur, aperte enim adulantem 
nemo non videt, niſi qui admodum eſt 
excors. callidus ille et occultus ne ſe in- 
ſinuet, ſtudioſe cavendum eſt. nec enim 
facillime agnoſcitur, quippe qui etiam ad- 
verſando ſaepe aſſentetur: et litigare ſe 
ſimulans, blandiatur, atque ad extremum 
det manus, vincique ſe patiatur: ut is, 
qui illuſus ſit, plus vidiſſe videatur. quid 
autem turpius, quam illudi? quod ne ac- 
cidat,magis cavendum eſt, ut in Epiclero. 
Hodie me ante omnes comicos ſtultos 
ſenes 
Verſaris, atque luſeris lautiſſime. 
haec enim etiam in fabulis ſtultiſſima per- 
ſona eſt improvidorum et credulorum ſe- 
num. ſed neſcio quo pacto ab amiĩcitiis per- 
fectorum hominum, id eſt, ſapientium (de 
hac dico ſapientia, quae videtur in homi- 
num cadere poſſe)ad leves amicitias defle- 


114 DE AMICITIA. 


xit oratio.quamobrem ad illa prima rede. 
amus, eaque ipſa concludamus, aliquan- 
do. Virtus, virtus, inquam, C. Fanni, et tu, 
Q. Nuci, et conciliat amicitias, et conſer- 
vat. in ea eſt enim convenientia rerum, in 
ea ſtabilitas: in ea conſtantia: quae cum ſe 
extulit, et oſtendit lumen ſuum, et idem 
adſpexit agnovitque in alio; ad id ſe ad- 
movet, viciſſimque accipit illud, quod in 
altero eſt: ex quo corum exardeſcit ſive 
amor, five amicitia. utrumque enim dic- 
tum eſt ab amando. amare autem nihil 
aliud eſt, niſi eum ipſum diligere, quem 
ames, nulla indigentia, nulla utilitate 
quaeſita: quae tamen ipſa effloreſcit ex a- 
mĩcitia, etiam ſi tu eam minus ſecutus (is, 
hac nos adoleſcentes benevolentia ſenes 
los L. Paulum, M. Catonem, C. Gallum, 
P. Naſicam, Tib. Gracchum, Scipionis 
noſtri ſocerum, dileximus. haec etiam ma- 
gis elucet inter aequales, ut inter me et 
Scipionem, L. Furium, P. Rupilium, Sp. 
Mummium. vieciſſim autem ſenes in a- 
doleſcentium caritate acquieſcimus ; ut 
ego in veſtra, ut in Q. Tuberonis. equi- 
dem etiam admodum adoleſcentis, P. Ru- 
tilii V irginii familiaritate delector. quo- 

niamque ita ratio comparata eſt vitae, na- 
turaeque noſtrae, ut alia aetas oriatur; 
maxime quidem optandum eſt, ut cum 
aequalibus poſſis, quibuſcum tanquam e 
carceribus emiſſus ſis, cum ĩiſdem ad cal · 
cem, ut dicitur, pervenire. ſed quoniam 
res humanae fragiles caducaeque ſunt, 
ſemper aliqui anquirendi ſunt, quos dili- 
gamus, et a quibus diligamur. caritate 
enim, benevolentiaque ſublata omnis eſt 
e vita ſublata jucunditas. mihi quidem 
Scipio, quanquam eſt ſubito ereptus, vi- 
vit tamen, ſemperque vivet: virtutem e- 
nim amavi illius viri, quae extincta non 
eſt. nec mihi ſoli verſatur ante oculos, 
qui illam ſemper in manibus habui, ſed 
etiam poſteris erit clara et inſignis. ne- 
mo unquam animo, aut ſpe majora ſuſci- 
piet, qui ſibi non illius memoriam atque 
imaginem proponendam putet. equidem 
ex omnibus rebus, quas mihi aut fortuna, 
aut natura tribuit, nihil habeo, quod cum 
amicitia Scipionis poſſim comparare. in 
bac mihi de republica conſenſus, in hac 
rerum privatarum conſilium; in eadem 
requies plena obleQationis fuit, nun- 
quam illum ne minima quidem re offen- 

ex eo ipſe, quod nollem. una domus &- 
rat, idem victus, iſque communis: neque 
ſolum militia, ſed etiam peregrinationes, 
ruſticationeſque communes. nam quid e- 
go de ſtudiis dicam cognoſcendi ſemper 
aliquid, atque diſcendi, in quibus, remoti 
ab oculis populi, omne otioſum tempus 
contrivimus? quarum rerum recordatio 
et memoria, {i una cum illo occidiſſet, de- 
ſiderium conjunctiſſimi atque amantiſſi- 
mi viri ferre nullo modo poſſem. ſed nec 
illa extincta ſunt, alunturque potius et 
augentur cogitatione et memoria. et, ſi 
illis plane orbatus eſſem, magnum tamen 
afferret mihi aetas ipſa ſolatium: diutius 
enim jam in hoc deſiderio eſſe non poſ- 
ſum. omnia autem brevia , tolerabilia 
eſſe debent, etiam {i magna ſint. haec ha- 

bui, de amicitia quae dicerem. vos autem 

hortor, ut ita virtutem locetis, ſine qua 

amicitia eſſe non poteſt, ut, ea excepta, 
nihil amicitia praeſtabilius putetis. 

AD M. BRUTUM, 


Nimadverti,Brute,ſaepe Catonem, 
avunculum tuum, cum in ſenatu 
ſententiam diceret, locos graves 

ex philoſophia tractare, abhorrentes ab 
hoc uſu forenſi et publico: ſed dicendo 
conſequi tamen, ut illa etiam populo pro- 
babilia viderentur. quod eo majus eſt il- 
li, quam aut tibi, aut nobis: quia nos ea 
philoſophia plus utimur, quae peperit di- 
cendi copiam, et in qua dicuntur ea, quae 
non multum diſcrepant ab opinione po- 
pulari, Cato autem perfectus (mea ſen- 
tentia)Stoicus,et ea ſentit, quae non ſane 
probantur in vulgus: et in ea eſt haereſi, 
quae nullum ſequitur florem orationis, 
neque dilatat argumentum: minutis in- 
terrogatiunculis, et quaſi punctis, quod 
propoſuit, efficit. ſed nihil eſt tam incre- 
dibile, quod non dicendo fiat probabile: 
nihil tam horridum, tam incultum, quod 
non ſplendeſcat oratione, et tanquam ex- 

colatur. quod cum ita putarem, feci etiam 
audacius, quam ille ipſe, de quo loquor, 
Cato enim duntaxat de magnitudine ani- 
mi, de continentia, de morte, de omni 
laude virtutis, de diis immortalibus, de 
caritate patriae, Stoice ſolet,oratoriis or- 
namentis adhibitis, dicere. ego vero illa 
ipſa, quae vix in gymnaſiis, et in otioStoi- 
ci probant, ludens conjeci in communes 
locos. quae quia ſunt admirabilia, con- 
traque opinionem omniĩum, ab ipſis etiam 
rap co appellantur. tentare volui, poſ- 
ſentne proferri in lucem, id eſt, in forum, 
et ĩta dici, ut probarentur: an alia quae- 
dam eſſet erudita, alia popularis oratio: 
eoque ſcripſi libentius, quod mihi iſta 
rd quae appellant, maxime vi- 
dentur eſſe Socratica, longeque veriſſima. | 
accipies igitur hoc parvum opuſculum, | 
lucubratum his jam contractioribus noc- 

tibus;quoniam illud maforum vigiliarum 

munus in tuo nomine apparuit: et degu- | 
ſtabis genus hoc exercitationum earum, 

quibus uti conſuevi, cum ea, quae dicun- 

tur in ſcholis $£712, ad noſtrum hoc o- 
ratorium transfero dicendi genus, hoc 

tamen opus in acceptum ut referas, nihil 

ſtulo: non eſt enim tale, ut in arce po- 
nĩ poſſit, quaſi illa Minerva Phidiae; ſed 
tamen, ut ex eadem officina exiſſe appa- 
reat. 


PARADOXON I. 


Ori uorov &yahey, Th nandy. 
Quod honeſtum fit, id ſolum bonum eſſe, 


Ereor, ne cui veſtrim ex Stoĩcorum 
hominum diſputationibus, non ex 

meo ſenſu deprompta haec videatur o- 
ratio: dicam tamen quod ſentio; et di- 
cam brevius, quam res tanta dici poſcit. 
nunquam mehercule ego neque pecuni- 
as iſtorum, neque tecta magniſica, neque 
opes, neque imperia, neque eas, quibus 
max ĩme adlitricti ſunt, voluptates in boniĩs 
rebus aut expetendis eſſe duxi: quippe 
cum viderem, rebus his circumfluentibus 
ea tamen deſiderare maxime, quibus a- 
bundarent. neque enim expletur unquam, 
nec ſatiatur cupiditatis ſitis: neque ſolum 
ea qui habent, libidine augendi crucian- 
rar, ſed etiam amittendi metu. in quo e- 

quidem continentiſſimorum hominum , 
majorum noſtrorum, ſaepe requiro pru- 
dentiam, qui haec imbecilla et commuta- 
bilia pecuniae membra, verbo Bo x a pu- 
taverunt appellanda, cum re ac factis lon- 
ge aliter judicaviſſent. poteſtne bonum 
cuiquam malo eſſe? aut poteſt quiſquam 
in abundantia bonorum ipſe eſſe non bo- 
nus? atqui iſta omnia talia videmus, ut 
etiam improbi habeant, et obſint probis, 
quamobrem licet irrideat, ſi quis vult: 
plus apud me tamen vera ratio valebit, 
quam vulgi opinio, neque ego unquam 
bona perdidiſſe dicam, ſi quis pecus aut 
ſupellectilem amiſerit: neque non ſaepe 
laudabo ſapientem illum, Biantem, ut o- 
pinor, qui numeratur in ſeptem; cujus 
cum patriam Prienen cepiſſet hoſtis, cac- 
terique ita fugerent, ut multa de ſuis re- 
bus ſecum aſportarent; cum eſſet admo- 
nitus a quodam, ut idem ipſe facerct: 
© ego vero, inquit, facio. nam omnia 
© mea porto mecum.“ ille haec ludibria 
fortunae,ne ſua quidem putavit,quae nos 
appellamus etiam bona. quid elt igitur, 
quaeret aliquis,bonum? ſi quid recte fit, 
et honelle, et cum virtute, id bene fieri, 

vere dicitur: et, quod rectum, et honeſ- 
tum, et cum virtute eſt, id ſolum opinor 


2 Bonum. Sed haec videri poſſunt obſcu- 


riora, cum lentius diſputantur. vita at- 
que factis illuſtranda ſunt ſummorum vi- 
rorum haec, quae verbis ſubtilius, quam 
fatis eſt, diſputari videntur. quaero enim 
a vobis, num ullam cogitationem habuiſ- 
ſe videantur ii, qui hanc rempublicam tam 
praeclare fundatam nobis reliquerunt, 
aut auri, aut argenti ad avaritiam, aut a- 
moenitatum ad delectationem, aut ſupel- 
lectilis ad delicias, aut epularum ad volup- 
tates? ponite ante oculos unumquemque 
regum. vultis a Romulo? vultis poſt li- 
beram civitatem, ab iis ipſis, qui liberave- 
runteam?quibus tandem gradibusRomu- 
lus adſcendit in caelum?iiſne,quae iſti bo- 
na appellant? an rebus geſtis atque virtu- 
tibus? quid? Numae Pompilii minuſne gra- 
tas Diis immortalibus capedines ac fictiles 
urnulas fuiſſe, quam filicatas aliorum pa- 
teras arbitramur? omitto reliquos: ſunt 
enim omnes pares inter ſe, praeter Super- 


bum. Brutum fi quis roget, guid egerit in 
© patria liberanda : ſi quis item reliquos e- 


© juſdem conſili ſocios, quid ſpectaverint, 

quid ſecuti ſint: num quis exſiſtet, cui vo- 
luptas, cui divitiae, cui denique praeter 
officium fortis et magni viri, quidquam 
aliud propoſitum fuiſſe videatur ? quae 
res ad necem Porſennae C. Mucium im- 
pulit, ſine ulla ſpe ſalutis ſuae? quae vis 
Coclitem contra omnes hoſtium copias 
tenuit in ponte ſolum? quae patrem De- 
cium, quae filium devotavit, atque im- 
miſit in armatas hoſtium copias? quid 
continentia C. Fabricii, quid tenuitas 
victis M'. Curii ſequebatur? quid duo 
propugnacula belli Punici, Cn, et P, Sci- 
piones, qui Carthaginenſium adventum 
corporibus ſuis intercludendum putave- 
runt?quid Africanus major?quid minor? 
quid inter horum aetates interjectus Ca- 
to? quid innumerabiles alii? nam do- 
meſticis exemplis abundamus : cogitaſſe 
quidquam putamus in vita ſibi expeten- 
dum, niſi quod laudabile eſſe, et praecla- 
rum videretur? Veniant igitur iſti ir- 
riſores hyjus orationis ac ſententiae: et 
jam vel ipſi judicent, utrum ſe horum ali- 
cujus, qui marmoreis tectis, ebore et au- 
ro fulgentibus, qui ſignis, qui ta ulis, qui 


caelato auro et argento, qui Corinthi- 


re 

is operibus abundant, an C. Fabricii, qui 
nihil eorum habuit, nihil habere voluit, 
ſimiles eſſe malint? atque haec quidem, 
quae modo huc, modo illuc transferun- 
tur, facile adduci ſolent, ut in rebus bo- 
nis eſſe negent: illud tamen arcte tenent, 
accurateque defendunt, voluptatem eſſe 
ſummum bonum. quae quidem mihi vox 

cudum videtur eſſe, non hominum. tu, 
cum tibi ſive deus, ſive mater (ut ĩta di- 
cam) rerum omnium, natura, dederit ani- 
mum, quo nihil eſt praeſtantius, neque 
divinius: fic te ipſe abjicies atque pro- 
ſternes, ut nihil inter te atque inter qua- 
drupedem aliquam putes intereſſe? quid- 
quam bonum eſt, quod non eum, qui id 
poſſidet, meliorem facit? ut enim quiſ- 
que eſt maxime boni particeps, ita et lau- 
dabilis maxime: neque eſt ullum bonum, 
de quo non is, qui id habeat, honeſte poſ- 
lit gloriari. quid autem eſt horum in vo- 
luptate? melioremne efficit, aut laudabi- 
liorem virum? an quiſquam in potiundis 
voluptatibus gloriando ſeſe, et praedica- 
tione effert? atqui ſi.voluptas, quae plu» 
rimorum patrociniis defenditur, in rebus 


| bonis habenda non eſt; eaque, quo eſt 

major, eo magis mentem e ſua ſede et ſta- 
tu dimovet: profecto nihil eſt aliud bene 
et beate vivere, niſi honeſte et recte vive- 
re. 


P ARADOXON II. 


Ort awraprn 1 aptln ao; A iαjœiar. 
In quo virtus fit, ei nihil deeſſe ad beate 
vivendum. 


E C vero ego M. Regulum aerum- 
noſum, nec infelicem, nec miſe- 
rum, unquam putavi. non enim magni- 
tudo animi ejus excruciabatur a Poenis, 
non gravitas, non fides, non conſtantia, 
non ulla virtus, non denique animus ip- 
ſe : qui tot virtutum praeſidio, tantoque 
comitatu,cum corpus ejus caperetur, capi 
certe ipſe non potuit. Caium vero Marium 
vidimus, qui mihi ſecundis in rebus unus 
ex fortunatis hominibus; in adverſis, u- 
nus ex ſummis viris videbatur: quo beati- 
useſſemortalinihil poteſt. neſcis, inſane, 
neſcis quantas vires virtus habeat: nomen 
tantùm virtutis uſurpas: quid ipſa valeat, 
igaoras, nemo poteſt non beatiſſimus cl- 

ſe, qui eſt totus aptus ex ſeſe, quique in 
ſe uno ſua ponit omnia. cuiſpes omnis, 
et ratio et cogitatio pendet ex fortuna 
huic nihil poteſt eſſe certi; nihil quod ex- 
ploratum habeat permanſurum ſibi unum 
diem. eum tu hominem terreto, ſi quem 
eris nactus, iftis mortis, aut exilii minis. 
mihi vero quidquid aceiderit in tam ingra- 
ta civitate, ne recuſanti quidem evenerit, 
non modo repugnanti. quid enim ego la- 
boravi, aut quid egi, aut in quo evigilave- 
runt curae et cogitationes meae, ſi quidem 
nihil peperi tale, nihil conſecutus ſum, ut 
eo ſtatu eſſem, quem neque fortunae teme- 
ritas, neque inimicorum labefactaret in- 
juria? mortemne mihi minitaris, ut om- 
nino ab hominibus; an exilium, ut ab 
improbis demigrandum fit? mors terribi- 
lis eſt iis, quorum cum vita omnia extin- 
guunturznon i1is,quorum laus emori non 
poteſt : exilium autem illis, quibus quaſi 
circumſcriptus eſt habitandi locus; non 
iis, qui omnem orbem terrarum, unam 
urbem eſſe ducunt. te miſeriae, te aerum- 
nae premunt, qui te beatum, qui te flo- 
rentem putas: tuae libidines te torquent: 
tu dies nocteſque cruciaris; cui nec ſat 

eſt, quod eſt, et id ipſum, ne non fit diu- 
turnum, times: te conſcientiae ſtimulant 
maleficiorum tuorum: te metus exani- 
mant judiciorum atque legum: quocum- 
que adſpexiſti, ut furiae, fic tuae tibi oc - 
currunt injuriae, quae te reſpirare non 
ſinunt. quamobrem ut improbo, et ſtul - 
to, et inerti nemini bene eſſe poteſt: ſic | 
bonus vir, et fortis, et ſapiens, miſer eſſe 
nemo poteſt. nec vero, cujus virtus mo- 
reſque laudandi ſunt, ejus non laudanda 
vita eſt: neque porro fugienda vita, quae 
Jaudanda eſt. eſſet autem fugienda, ſi eſ- 
ſet miſera. quamobrem quidquid eſt lau- 
dabile, idem et beatum, et florens, et ex- 
petendum videri debet. 


PARADOX ON III. 


Or. lea rd apuaghnudla, q Ta xf | 
boudla, 
Aequalia eſſe peccata, et recte facta. 


Arva, inquis, res eſt, at magna cul- 
pa: nec enim peccata, rerum even- 
tu, ſed vitiis hominum metienda ſunt. in 


quo peccatur, id poteſt aliud alio majus 

eſſe, aut minus: ipſum quidem illud pec- 
care, quoquo verteris, unum eſt. auri 
navemevertat gubernator, an paleae; in 
re aliquantulum, in gubernatoris inſcien- 
tia nihil intereſt, lapſa eſt libido in mu- 
liere ignota: dolor ad pauciores perti- 
net, quam ſi petulans fuiſſet in aliqua 
generoſa ac nobili virgine: peccavit vero 
nihilominus, ſi quidem eſt peccare, tan- 
quam tranſilire lineas: quod cum fece- 
ris, culpa commiſſa eſt: quam longe pro- 
grediare, cum ſemel tranſieris, ad au- 
gendam tranſeundi culpam nihil perti- 
net. peccare certe licet nemini. quod 
autem non licet, id hoc uno tenetur, fi 
arguitur non licere, id ſi nec majus, nec 
minus unquam fieri poteſt, (quoniam in 
eo eſt peccatum, ſi non licuitz quod ſem- 
per unum, et idem eſt) quae ex eo peccata 
naſcuntur, aequalia ſint oportet. quod 
ſi virtutes pares ſunt inter ſe, paria eſſe 
etiam vitia neceſſe eſt. atqui pares eſſe 
virtutes, nec bono viro meliorem, nec 
temperante temperantiorem, nec forti 
fortiorem,nec ſapiente ſapientiorem poſ- 
ſe fieri, facillime poteſt perſpici. an vi- 
rum bonum dices, qui depoſitum nullo 

teſte, cum lucrari impune poſſet, auri 


pondo decem, reddiderit: ſi idem in de- 
cem millibus pondo non idem fecerit ? 
aut temperantem eum, qui ſe in aliqua 
libidine conti nuerit, in aliqua effuderit? 
una virtus eſt, conſentiens cum ratione 
et perpetua conſtantia. nihil huic addi 
poteſt, quo magis virtus fit: nihil demi, 
ut virtutis nomen relinquatur. etenim ſi 
benefacta, recte facta ſunt, et nihil recto 
rectius: certe ne bono quidem melius 
quidquam inveniri poteſt. ſequitur igi- 
tur, ut etiam vitia ſint paria: fiquidem 
pravitates animi recte vitia dicuntur. at- 
qui quoniam pares virtutes ſunt, recte 
facta, quando a virtutibus proficiſcuntur, 
paria eſſe debent: itemque peccata, quo- 
niam ex vitiis manant, ſint aequalia ne- 


ceſſe eſt, A philoſophis, inquis, iſta ; 


ſamis. metuebam, ne a lenonibus dice- 
res. Socrates diſputabat iſto modo. bene 
hercle narras: nam iſtum doctum et ſapi- 
entem virum fuiſſe, memoriae traditum 
eſt, ſed tamen quaero ex te (quando ver- 
bis inter nos contendimus, non pugnis) 
utrum bonis eſt quaerendum, quid baju- 


li atque operarii, an quid homines doctiſ- 

ſimi ſenſerint? praeſertim cum hac ſen- 
tentia non modo verior, ſed ne atilior 
quidem hominum vitae reperiri ulla poſ- 
ſit. quae vis enim eſt, quae magis arceat 
homines ab improbitate omni, quam fi 
ſenſerint, nullum in delictis eſſe diſcri- 
men? aeque peccare ſe, ſi privatis, ac fi 
magiſtratibus manus afferant*quamcum- 
que in domum ſtuprum intulerint, ean- 
dem eſſe labem libidinis?nihilne igitur in- 
tereſt (nam hoc dicet aliquis)patrem quis 
enecet, an ſervum? nuda iſta fi ponas, 
judicari, qualia ſint, non facile poſſunt. 
patrem vita privare, ſi per ſe ſcelus eſt: 
Saguntini, qui parentes ſuos, liberos emo- 
ri, quam ſervos vivere maluerunt, par- 
ricidae fuerunt. ergo et parenti nonnun- 
quam adimi vita fine ſcelere poteſt: et 
ſervo ſaepe fine injuria non poteſt. cauſa 
igitur haec, non natura diſtinguit : quae 
quoniam utro acceſſit, id fit — ; 
ſi utroque adjuncta fit, paria fiant neceſſe 
eſt. illud tamen intereſt, quod in ſervo 
necando, ſi adſit injuria, ſemel peceatur: 
in patris vita violanda, multa peccantur. 
violatur is, qui procreavit: is, qui aluit: 
18, qui erudivit; is, qui in ſede ac domo, 

atque in republica collocavit. multitudi- 
ne peccatorum praeſtat, eoque poena ma- 
jore dignus eſt, ſed nos in vita, non quae 
cuique peccato poena fit, ſed quantum 
cuique liceat, ſpectare debemus. quidquid 
non oportet, ſcelus eſſe; quidquid non 
licet, nefas putare debemus. etiamne in 
minimis rebus? etiam: ſi quidem rerum 
modum fingere non poſſumus ; animo- 
rum modum tenere poſſumus. hiſtrio fi 
paulum ſe movit extra numerum, aut ſi 
verſus pronuntiatuseſt ſyllaba una brevi- 
or, aut longior, exſibilatur et exploditur: 
tu in vita, quae omni geſtu moderatior, 
omni verſu aptior eſſe debet, ut in ſylla- 
ba te peccare dices? poëtam non audio in 
nugis: in vitae ſocietate audiam civem, 
digitis peccata dimetientem ſua? ſi viſa 
ſint breviora, leviora videantur. qui poſ- 
ſint videri, cum quidquid peccatur, per- 
turbatione peccetur rationis atque ordi- 
nis? perturbata autem ſemel ratione et 
ordine, nihil poſſit addi, quo magis pec- 
cari poſſe videatur. 

PARADOXONIV. , 


Ori og appr pare). 
Omnem ſtultum inſanire. 
F 

G O vero te non ſtultum, ut ſaepe; 
non improbum, ut ſemper; ſed de- 
mentem et inſanum rebus vincam neceſ- 
ſariis. ſapientis animus magnitudine con- 
filii, tolerantia rerum humanarum, con- 
temptione fortunae, virtutibus denique 
omnibus, ut moenibus, ſeptus, vincetur 
et expugnabitur, qui ne civitate quidem 
pelli poteſt? quae eſt enim civitas? omniſ- 
ne conventus etiam ferorum et immani- 
um? omniſne etiam fugitivorumac latro- 
num congregata unum in locum multitu- 
do? certe negabis, non igitur erat illa 
tum civitas, cum leges in ea nihil vale- 
bant: cum judicia jacebant: cum mos pa- 
trius occiderat: cum ferro pulſis magiſtra 
tibus, ſenatus nomen in republica non e- 
rat. praedonum ille concurſus, et te duce 
latrocinium in foro conſtitutum, et reli- 
quiae conjurationis a Catilinae furiis ad 
tuum ſcelus furoremque converſae, now 

civitas erat. ĩtaque pulſus egocivitate non 
ſum, quae nulla erat; arceſſitus in civita- 
tem ſum, cum eſſet in republica conſul, 
qui tum nullus fuerat: eſſet ſenatus, qui 
| tum occiderat : eſſet conſenſus populi li- 
| ber: eſſet juris et aequitatis (quae vincula 
| 

ſunt civitatis) repetita memoria. ac vi- 
de, quam iſta tui latrocinii tela contemp- 
ſerim. jactam et immiſſam a te nefariam 
| in me injuriam ſemper duxi: perveniſſe 
| 


ad me nunquam putavi: niſi forte, cum pa- 
rietes diſturbabas, aut cum tectis ſcelera - 
| tas facesinferebas,meorumaliquid ruere, 
| autdeflagrarearbitrabare.nihilnequeme- 
um eſt, neque cujuſquam, quod auferri, 
quod eripi, quod amitti poteſt. ſi mihi 
eripuiſſes divinam animi mei conſtanti- 
am, meas curas, vigilias, conſilia, quibus 
! reſpublica te invitiſſimo ſtat; ſi hujus ae- 
ternibeneficii immortalem memoriamde- 
leviſſes : multo etiam magis ſi illam men- 
of tem, unde haec conſilia manarunt, mihi 
= - eripuiſſes: tum ego accepiſſe me confitey |? 
rer injuriam, ſed {i haec nec feciſti, nee 
facere potuiſti : reditum mihi glorioſum 
injuria tua dedit, non exitum calamitos 
ſum. ergo ego ſemper civis; et tum may 

xime, cum meam ſalutem ſenatus exteris 
nationibus, ut civis optimi, commenda- 
bat. tu, ne nunc quidem : niſi forte idem 
eſſe hoſtis, et civis poteſt. an tu civem ah 
hoſte natura ac loco, non animo factiſque 
diſtinguis? caedem in foro feciſti: arma- 
tis latronibus templa tenuiſti: privatorum 
domos, aedes ſacras incendiſti. cur hoſtis 
Spartacus, fi tu civis? potes autem eſſe tu 
civis, propter quem aliquando eivitas non 
fuit? et me tuo nomine appellas, cum om: 
nes meodiſceſſu exulaſſe rempublicam pu- 
tent? nunquamne, homo amentiſſime, te 
circumſpicies? nunquamne, quid facias, 
conſiderabis, nec quid loquare? neſcis, ex- 
ilium ſcelerum eſſe poenam? meum illud 
iter ob praeclariſſimas res a me geſtas eſſe 
ſuſceptum? omnes ſcelerati atque impii, 
quorum tu te ducem eſſe profiteris, quos 
leges exilio affici volunt, exules ſunt, eti- 
am ſi ſolum non mutarunt. an cum om- 
nes leges te exulem eſſe jubeant, non eris 
tu exul? num appellatur inimicus, qui 
cum telo fuerit? ante ſenatum tua ſica de- 
prehenſa eſt. qui hominem occiderit? tu 
plurimos occidiſti. qui incendium fece · 


rit? aedes Nympharum. manu tua defla · 

grarunt. qui templa deorum occupaverit? 
in foro etiam caſtra poſuiſti. ſed quid ego 
communes leges profero, quibus omni- 
bus es exul? familiariſſimus tuus de te 
pri vilegium tulit, ut, ſi in opertum Bonae 
Deae acceſſiſſes, exulares. at te id feciſſe, 
etiam gloriari ſoles. quomodo igitur tot 
legibus in exilium ejectus, nomen exulis 
non perhorreſcis? Romae ſum,inquis. et 
quidem in operto fuĩſti. non igitur ubi 
quiſque erit, ejus loci jus tenebit; ſi ibi 
eum legibus eſſe non oportebit, 


PARADOXON V. 


Ori oro; ö code intulepor,. N ag 
appur nog, 

Solum ſapientem eſſe liberum, et om- 
nem ſtultum ſervum. 


Audetur vero hie imperator, aut e- 
tiam appelletur, aut hoc nomine 
dignus putetur. quo modo, aut cui tan- 
dem hic libero imperabit, qui non po- 
teſt cupiditatibus ſuis imperare? refre- 
net primum libidines, ſpernat volupta · 

tes, iracundiam teneat, coerceat avari- 
tiam, caeteras animi labes repellat : tum 
incipiat aliis imperare, cum ipſe impro- 
biſſimis dominis, dedecori ac turpitudi- 
ni parere deſierit. dum quidem his o- 
bediet, non modo imperator, fed liber 
habendus omnino non erit, praeclare e- 
nim eſt hoc uſurpatum a doctiſſimis, quo- 
rum auctoritate non uterer, ſi mihi apud 
aliquos agreſtes haec habenda eſſet ora- 
tio. cum vero apud prudentiſſimos lo- 
quar, quibus haec inaudita non ſunt: 
cur ego ſimulem, me, ſi quid in his ſtudiis 
operae poſuerim, perdidiſſe? dictum eſt 
igitur ab eruditiſſimis viris, niſi ſapien- 
tem, liberum eſſe neminem. quid eſt enim 
libertas? poteſtas vivendi, ut velis. quis 
igitur vivit, ut vult? niſi qui recta ſequi- 
tur, qui gaudet officio, cui vivendi via 
conſiderata atque proviſa eſt: qui legibus 
quidem non propter metum paret, ſed eas 
ſequitur atque colit, quia id ſalutare ma- 
xime eſſe judicat: qui nihil dicit, nihil fa- 
cit, nihil cogitat denique, nĩſi libenter ac 
libere: cujus omnia conſilia, reſque om- 
nes, quas gerit, ab ipſo proficiſcuntur, 


eodemque feruntur: nec eſt ulla res, quae 


136 PARADOXA, 


plus apud eum polleat, quam ipſius vo- 
luntas atque judicium: cui quidem etiam 
(quae vim habere maximam dicitur) for- 
tuna ipſa cedit, ſicut ſapiens poeta dixit, 
© ſuisea cuique ſingitur moribus. ſoli igi- 
tur hoc contingit ſapienti, ut nihil faci- 
at invitus, nihil dolens, nihil coactus, 
quod etſi ita eſſe, pluribus verbis diſſeren- 
dum eſt: illud tamen et breve et confi- 
tendum eſt, niſi qui ita fit affectus, eſſe 
liberum neminem. ſervi igitur, omnes 
improbi. nec hoc tam re eſt, quam dictu 
inopinatum atque mirabile. non enim 
ita dicunt, eos eſſe ſervos, ut mancipia, 
quae ſunt dominorum facta nexu, aut ali- 
quo jure civili: fed, {i ſervitus ſit, ſicut 
eſt, obedientia fracti animi, et abjecti, et 
arbitrio carentis ſuo, quis neget, omnes 
leves, omnes cupidos, omnes denique im- 
probos, eſſe ſervos? An ille mihi li- 2 
ber, cui mulier imperat? cui leges impo- 
nit, praeſcribit, jubet, vetat quod vide- 
tur? qui nihil imperanti negare poteſt, ni- 
hil recuſare audet? poſcit? dandum eſt: 
vocat? veniendum: ejicit? abeundum: 
minatur?extimeſcendum. ego vero iſtum 
non modo ſervum, fed nequiſſimum ſer» 

vum, etiam ſi in ampliſſima familia natus 
ſit, appellandum puto. atque ut in mag- 
na ſtultorum familia ſunt alli lautiores( ut 
{bi videntur) ſervi, ſed tamen ſervi, atri- 
enſes ac topiarii ſtultitiae ſuae, quos ſig- 
na, quos tabulae, quos caelatum argen- 
tum, quos Corinthia opera, quos aedifi- 
cia magnifica nimio opere delectant. at 
ſumus, inquiunt, civitatis principes. vos 
vero ne conſervorum quidem veſtrorum 
principes eſtis, ſed ut in familia, qui 
tractant iſta,qui tergunt, qui ungunt, qui 
verrunt, qui ſpargunt, non honeſtiſſi- 
mum locum ſervitutis tenent: fic in civi- 
tate, qui ſe iſtarum rerum cupiditatibus 
dediderunt, ipſius ſervitutis locum pae- 
ne infimum obtinent. magna, inquis, bel- 
la geſſi: magnis imperiis et provinciis 
praefui. gere igitur animum laude dig- 
num. Echionis tabula te ſtupidum deti- 
net, aut ſignum aliquod Polycleti. omit- 
to, unde ſuſtuleris, et quomodo habeas. 
intuentem te, admirantem, clamores tol- 
lentem cum video, ſervum te eſſe ineptia- 
rum omnium judico. nonne igitur ſunt 
illa feſtiva? ſunt. nam nos quoque ocu- 
los eruditos habemus, ſed obſecro te, ita 

venuſta habeantur iſta, non ut vincula vi. 


rorum ſint, ſed ut oblectamenta puero- 
rum. quid enim cenſes? ſi L. Mummius 
aliquem iſtorum videret matellionem Co- 
rinthium cupidiſſime tractantem, cum ip- 
ſe totam Corinthum contempſiſſet: u- 
trum illum ci vem excellentem, an atrien- 
ſem diligentem putaret? reviviſcat M'. 
Curius, aut eorum aliquis, quorum in vil- 
la ac domo nihil ſplendidum, nihil orna- 
tum fuit, praeter ipſos; et videat aliquem 
ſummis populi beneficiis uſum, barbatu- 
los mullosexceptantem depiſcina,et per- 
tractantem, et muraenarum copia glori- 
antem, nonne hunc hominem ita ſervum 
judicet, ut ne in familia quidem dignum 
majore aliquo negotio putet? an eorum 
ſervitus dubia eſt, qui cupiditate peculii 
nullam conditionem recuſant duriſſimae 
ſervitutis? hereditatis ſpes quid iniquita= 


tis in ſerviendo non ſuſcipit? quem nu- 


tum locupletis orbi ſenis non obſervat? 
loquiturad voluntatem: quidquid denun- 
tiatum ſit, facit: aſſectatur, aſſidet, mu- 
neratur. quid horum eſt liberi? quid de- 


nique non ſervi inertis? Quid? jam il- 


la cupiditas (quae videtur eſſe liberalior) 

honoris, imperii, provinciarum, quam 
dura eſt domina! quam imperioſa! quam 
vehemens! Cethego homini non proba» 
tiſſimo ſervire coegit eos, qui ſibi eſſe am- 
pliſſimi videbantur; munera mittere, no- 
ctu venire domum ad eum, precari, deni- 
que ſupplicare. quae ſervitus eſt, fi haec 
libertas exiſtimari poteſt? quid? cum cu- 
piditatum dominatus exceſſit, et alius eſt 
dominus exortus ex conſcientia peccato- 
rum, timor? quam eſt illa miſera, quam 
dura ſervitus! adoleſcentibus paulo lo- 
quacioribus eſt ſerviendum : omnes, qui 
aliquid ſcire videntur, tanquam domini, 
timentur, judex vero quantum habet do- 
minatum?quo timore nocentes afficit?an 
non eſt omnis metus, ſervitus? quid valet 
igitur illa eloquentiſſimi viri, L. Craſh, 
copioſa magis,quam ſapiens oratio? * eri- 
© pite nos ex ſervitute. quae eſt iſta ſer - 
vitus, tam claro homini, tamque nobili? 
omnis animi debilitati, et humilis, et fra» 
cti timiditas, ſervitus eſt. © nolite ſinere 
nos cuiquam ſervire,”in libertatem vin- 
dicari vult?minime. quid enim adjungit? 
© nift vobis univerſis, [dominum muta» 
re, non liber eſſe vultJ*quibuset poſſumus 

© et debemus. nos vero, ſi quidem animo 
excelſo, et alto, et virtutibus exaggerato 
ſumus, nec debemus, nec poſſumus. tu 
poſſe te dicito, quoniam quidem potes: 
debere ne dixeris; quoniam nihil quiſ- 
quam debet, niſi quod eſt turpe non red- 
dere. ſed haec hactenus. ille videat, quo- 
modo imperator eſſe poſſit: cum eum ne 
liberum quidem eſſe ratio et veritas ipſa 
convincat. 


PARADOXON VI. 


Ori prog © copòc w eg. 
Solum ſapientem eſſe divitem. 


cunia tua tam inſolens oſtentatio? 
ſoluſne tu dives? pro dii immortales lego- 
ne me audiviſſe aliquid, et didiciſſe, non 
gaudeam? ſoluſne tu dives? quid fi ne di- 
ves quidem? quid fi pauper etiam? quem 
enim intelligimus divitem? aut, hoc ver- 
bum, in quo homine ponimus? opinor in 
eo, cui tanta poſſeſſio eſt, ut ad liberaliter 
vivendum facile contentus ſit; qui nihil 


5. N E eſt iſta in commemoranda pe- 

quaerat, nihil appetat, nihil optet ampli - 
us. animus oportet tuus ſe judicet divi- 
tem, non hominum ſermo, neque poſſeſ- 
ſiones tuae: nihil ſibi deeſſe putet, nĩhil 
curet amplius. ſatiatus eſt, aut contentus 
etiam pecunia? concedo, dives es. fin 
autem propter aviditatem pecuniae nul. 
lum quaeſtum turpem putas, cum iſti or- 
dini ne honeſtus quidem poſſit eſſe ullus: 
{i quotidie fraudas, decipis, poſcis, paciſ- 
ceris, aufers, eripis : ſi ſocios ſpolias, ae- 
rarium expilas: ſi teſtamenta amicorum 
exſpectas, aut ne exſpectas quidem,at ip- 
ſe ſupponis: haec utrum abundantis, an 
egentis ſigna ſunt? animus hominis, di- 
ves, non arca appellari ſolet. quamvis 
illa fit plena, dum te inanem videbo, divi- 
tem non putabo. etenim ex eo, quantum 
cuique ſatis eſt, metiuntur homines divi- 
tiarum modum, filiam quis habet? pecu- 
nia eſt opus, duas? majore. plures? ma- 
jore etiam. et ſi, ut aiunt, Danai quin- 
quaginta ſint filiae; tot dotes magnam 
quaerunt pecuniam. quantum enim cuĩ- 
que opus eſt, ad id accommodatur, ut an- 
te dixi, divitiarum modus. qui igitur non 


filias plures, fed innumerabiles cupidita 


tes habet, quae brevi tempore maxima: 
copias exhaurire poſſint; hunc quomodo 
ego appellabo divitem, cum ipſe etiam 
egere ſe ſentiat? multi ex te audierunt, 
cum diceres, neminem eſſe divitem, niſi 
qui exercitum alere poſſet ſuis fructibus: 
i quod populus Romanus tantis vectigali- 
bus jampridem vix poteſt. ergo hoc pro- 
pa nunquam eris dives ante quam ti+ 

i ex tuis poſſeſſionibus tantum reficiatur, 
ut eo tueri ſex legiones, et magna equi - 
tum ac peditum auxilia poſſis. jam fate - 
Tis igitur non eſſe te divitem, cui tantum 
deſit, ut expleas id, quod exoptas. ita- 
que iſtam paupertatem, vel potius egeſta · 
tem ac mendicitatem tuam nunquam ob- 
ſcure tuliſti, Nam ut iis, qui honeſte: 
rem quaerunt mercaturis faciendis, ope- 
ris dandis, publicis ſumendis, intelligi- 
| mus opus eſſe quaeſito: ſic, qui videt do- 

| | | mi tuae pariter accuſatorum atque judi- 
| cum conſociatos greges; qui nocentes et 
70 pecunĩoſos reos eodem te auctore corrup- 


telam judicii molientes; qui tuas merce · 
dum pactiones in patrociniis, interceſſio - 
i nes pecuniarum in coitionibus candida- 


il torum, dimiſſiones libertorum ad defoe« 

nerandas diripiendaſque provincias; qui 
expulſiones vicinorum, quilatrocinia in 
agris, qui cum ſervis, cum libertis, cum 
clientibus ſocietates, qui poſſeſſiones va- 
cuas, qui proſcriptiunes locupletium, qui 
caedes municipiorum, qui illam Syllani 
temporis meſſem recordetur, qui-teſta« 
menta ſubjecta, qui ſublatos tot hominesz 
qui denique omnia venalia, delectum, de- 
cretum, alienam, ſuam ſententiam, fo- 
rum, domum, vocem, ſilentium: quis 
hunc non putet confiteri, ſibi quaeſito o- 
pus eſſe? cui autem quaeſito opus ſit, quis 
unquam hunc vere dixerit divitem? eſt e- 
nim divitiarum fructus in copia: copiam 
autem declarat ſatietas rerum, atque a- 
bundantia: quam tu quoniam nunquam 
aſſequère, nunquam omnino es futurus 
dives. meam autem quoniam pecuniam 
contemnis, et recte, {eſt enim ad vulgi 
opinionem mediocris; ad tuam, nulla 
ad meam, modica] de me ſilebo: de re lo- 
quar, fi cenſenda nobis, atque aeſtiman- 
da res fit, utrum tandem pluris aeſtime- 
mus pecuniam Pyrrhi, quam Fabricio da- 
bat, an continentiam Fabricii, qui illam 
pecuniam repudiabat? utrum aurum Sam- 

nitum, an reſponſum M'. Curii? heredi- 


tatem L. Pauli, an liberalitatem Africa - 


ni, qui ejus hereditatis Q. Maximo fratri 
partem ſuam conceſſit? haec profecto, 

nae ſunt ſummarum virtutum, pluris ae- 
flimanda ſunt, quam Hla, quae ſunt pe- 
cuniae, quis igitur [fi quidem, ut quiſ- 
que, quod plygimi fit, poſſideat, ita divi- 
tiſſimus habendus fit ] dubitet, quin in 
virtute divitiae fint? quoniam nulla poſ- 


ſeſſio, nulla vis auri et argenti pluris, | 
quam virtus, aeſtimanda eſt. O dii im- 


mortales! non intelligunt homĩnes, quam 


magnum vectigal fit parſimonia. venio | 


enim jam ad ſumptuoſos: relinquo iſtum 
quaeſtuoſum, capit ille ex ſuis praediis 
ſexcenta ſeſtertia: ego centena ex meis: 
illi aurata tecta in villis, et ſola marmorea 
facienti, et ſigna, tabulas, ſupellectilem, 
et veſtem infinite concupiſcenti, non mo- 


do ad fructum ille eſt ſumptus, ſed etiam 


guid etiam redundabit. uter igitur eſt di- 
vitior, cui deeſt, an cui ſuperat? qui eget, 
an qui abundat? cujus poſſeſſio quo elt 


major, eo plus requirit ad ſe tuendam: an i 


= 


ad foenus, exiguus. ex meo tenui vecti- : 
gali, detractis ſumptibus cupiditatis, ali- 

quae ſuis ſe viribus ſuſtinet? ſed quid ego 
de me loquor, qui morum ac temporum 
vitio aliquantum etiam ipſe fortaſſe in 
hujus ſeculi errore verſer? M'. Manilius 
trum noſtrorum memoria (ne ſemper 
Curios et Luſcinios loquamur) pauper 


4 tandem fuit. habuit enim aediculas in 


Carinis, et fundum in Labicano. nos igi- 
tur divitiores,qui plura habemus? utinam 
quidemi ſed non aeſtimatione censũs, ve- 
rum victu atque cultu terminatur pecuni- 
ae modus. non eſſe cupidum, pecunia eſt: 
non eſſe emacem, vectigal eſt. conten- 
tum vero ſuis rebus eſſe, maximae ſunt 
c certiſſimacque divitiae. etenim ſi iſti cal- 
di rerum aeſtimatores, prata et areas 
4 quaſdam magno aeſtimant, quod ei gene- 
ri poſſeſſionum minime quali noceri po- 
WF telt : quanti eſt aeſtimanda virtus, quae 
nec eripi, nec ſurripi poteſt unquam; ne- 


que naufragio, neque incendio amitti- 
tur;nec tempeſtatum, nec temporum per- 
mutatione mutatur? qua praediti quĩ ſunt, 
ſoli ſunt divites. ſoli enim poſſident res et 
fructuoſas, et ſempiternas: ſolique [quod 
eſt proprium divitiarum] contenti ſunt 
rebus ſws, ſatis eſſe putant, quod eſt; ni- 

hil appetunt, nulla re egent, nihil ſibi de- 
eſſe ſentiunt, nihil requirunt. improbi 
autem, et avari, quoniam incertas, atque 
in caſu poſitas habent, et plus ſemper ap- 
petunt, nec eorum quiſquam adhuc in- 
ventus eſt, cui, quod haberet, eſſet ſatis; 
non modo non copioſi ac divites, {ed 
etiam inopes ac pauperes exiſtimandi 
ſunt. 

SOMNIUM 
| SCIPIONIS. 


SCIPIO LOQUITUR, 


UM in Africam veniſſem, M'. Ma- 
nilio conſuli ad quartam legionem 
tribunus (ut ſcitis) militum ; nihil mihi 
potius fuit, quam ut Maſiniſſam, conve- 


nirem, regem familiae noſtrae juſtis de 


cauſis amiciſſimum. ad quem ut veni, 


complexus me ſenex collacrymavit, ali- 


quantoque poſt ſuſpexit in caelum: et 


rates, inquit, tibi ago, ſumme Sol, vo- 
biſque reliqui caelites, quod ante quam ex 


hac vita migro, conſpicio in meo regno, 


Met his tectis P. Cornelium Scipionem, cu- 


jus ego nomine ipſo recreor: ita nunquam 


ex animo meo diſcedit illius optimi atque 


Wnvictiſſimi viri memoria. deinde ego il. 
Num de ſuo regno;ille me de noſtra repub- 


lica percontatus eſt: multiſque verbis ul- 
ro citroque habitis, ille nobis conſump- 

tus eſt dies. poſt autem regio apparatu ac- 
cepti, ſermonem in multam noctem pro- 
duximus, cum ſenex nihil nifi de Africa- 
no loqueretur, omniaque ejus non facta 
ſolum, ſed etiam dicta meminiſſet. dein- 
de, ut cubitum diſceſſimns, me et de via, 
et qui ad multam noctem vigilaſſem, ar. 
ctior, quam ſolebat, ſomnus complexus 
eſt. hic mihi (credo equidem ex hoc, quod 
eramus locuti: fit enim fere, ut cogitatio- 
nes ſermoneſque noſtri pariant aliquid in 
ſomno tale, quale de Homero ſcribit En- 
nius, de quo videlicet ſaepiſſime vigilans 
ſolebat cogitare, et loqui) Africanus ſe 
oſtendit ea forma, quae mihi ex imagine 
ejus, quam ex ipſo, erat notior. quem ut 
agnovi, equidem cohorrui. ſed ille, ades, 
inquit, animo, et omitte timorem, Scipio, 


et quae dicam, trade memoriae, Videſ: 


ne illam urbem, quae parere populo Ro- 
mano coacta per me, renovat priſtina bel- 
la, nec poteſt quieſcere? (oſtendebat au- 
tem Carthaginem de excelſo, et pleno {tel- 
larum, illuſtri et claro quodam loco) ad 
quam tu oppugnandam nunc venis pene 
miles? hanc hoc biennio conſul evertes, 
eritque cognomen id tibi per te partum, 

quod habes adhuc a nobis hereditarium. 
cum autem Carthaginem deleveris, tri- 


umphum egeris, cenſorque fueris, et obi- 


eris legatus Aegyptum, Syriam, Aſiam, 
Graeciam, deligere iterum conſul abſens, 
bellumque maximum conficies, Numan- 
tiam exſcindes. ſed cum eris curru Capi» 
tolium invectus, offendes rempublicam 
perturbatam conſiliis nepotis mei. hic tu, 
Africane, oſtendas oportebit patriae lu- 
men animi, ingenii, conſiliique tui. ſed 


e jus temporis ancipitem video quaſi fato- 


rum viam. nam cum aetas tua ſeptenos 
octies ſolis anfractus redituſque con ver- 
terit, daoque hi numeri, quorum uterque 
plenus, alter altera de cauſa, habetur, cir- 
cuitu naturali ſummam tibi fatalem con- 
fecerint: in te unum, atque in tuum no- 
men, ſe tota convertet civitas: te ſenatus, 
te omnes boni, te focii, te Latini intue- 
buntur: tu eris unus, in quo nitatur civi- 
tatis ſalus; ac ne multa, dictator rempub- 
licam conſtituas oportet, fi impias pro- 
pinquorum manus effugeris. hic cum ex- 
clamaſſet Laelius,ingemuiſſentque caete- 
ri vehementius : leniter arridens Scipio, 
quaeſo, inquit, ne me e ſomno excitetis, 
G 3 

et parum rebus: audite caetera. Sed 
quò ſis, Africane, alacrior ad tutandum 
rempublicam, ſic habeto: omnibus, qui 
patriam conſervarint, adjuverint, auxe- 
rint, certum eſſe in caelo definitum lo- 
cum, ubi beati aevo ſempiterno fruan- 
tur. nihil eſt enim illi principi Deo, qui 
omnem hunc mundum regit, quod qui- 
dem in terris fiat, acceptius, quam conci- 
lia caetuſque hominum, jure ſociati, quae 
civitates appellantur: harum rectores et 
conſervatores hinc profecti, huc rever- 
tuntur. hic ergo, etſi eram perterritus, 
non tam metu mortis, quam inſidiarum | 
a meis, quaeſivi tamen, viveretne ipſe et 
Paulus pater, et alli, quos nos extinctos 
arbitraremur. immo vero, inquit, ii vi- 
vunt, qui ex corporum vinculis, tanquam 
e carcere, evolaverunt: veſtra vero, quae 
dicitur vita, mors eſt. quin tu adſpicias 
ad te venientem Paulum patrem. quem 
ut vidi, equidem vim lacrymarum profu- 
di. ille autem me complexus, atque oſ- 
culans, flere prohibebat. atque ego ut 
primum fletu repreſſo loqui poſſe coepi, 
quaeſo, inquam, pater ſanctiſſime atque 
optime, quoniam haec eſt vita, (ut Afri- 

canum audio dicere) quid moror in ter- 
ris? quin huc ad vos venire propero? non 
eſt ita, inquit ille. niſi enim Deus is, eu- 
jus hoc templum eſt omne quod conſpi- 
cis, iſtis te corporis cuſtodiis liberaverit, 
huc tibi aditus patere non poteſt. homi- 
nes enim ſunt hac lege generati, qui tue- 
rentur illum globum,quem in hoc templo 
medium vides, quae terra dicitur: hiſque 
animus datus eſt ex illis ſempiternis igni- 
bus, quae ſidera et ſtellas vocatis: quae 
globoſae, et rotundae, divinis animatae 
mentibus, circulos ſuos orbeſque conſi- 
ciunt celeritate mirabili. quare et tibi, 
Publi, et piis omnibus retinendus eſt ani» 
mus in cuſtodia corporis: nec injuſſu e- 
jus, a quo ille eſt vobis datus, ex homi- 
num vita migrandum eſt, ne munus huma- 
num aſſignatum a Deo defugiſſe videami- 
ni, ſed fic, Scipio, ut avus hic tuus, ut 
ego, qui te genui, juſtitiam cole, et pieta- 
tem: quae, cum ſit magna in parentibus 
et propinquis, tum in patria maxima eſt. 
ea vita, via eſt in caelum, et in hunc coe- 
tum eorum, qui jam vixerunt, et corpore 
laxati, illum incolunt locum, quem vides. 
erat autem is ſplendidiſſimo candore inter 
G 4 

flammas circus elucens, quem vos, ut a 
Graiis accepiſtis, orbem lacteum nuncu- 
patis: ex quo omnia mihi contemplanti, 
praeclara caetera et mirabilia videbantur, 
erant autem eae ſtellae, quas nunquam 
ex hoc loco vidimus: et eae magnitudi- 


nes omnium, quas eſſe nunquam ſuſpica- 


ti ſumus: ex quibus erat illa minima, quae 
ultima caelo, citima terris, luce lucebat 
aliena. ſtellarum autem globi terra mag- 
nitudinem facile vincebant. jam iĩpſa ter- 
ra ita mihi parva viſa eſt, ut me imperi 
noſtri, quo quaſi punctum ejus attingi- 


mus, poeniteret. Quam cum magis in- 


tuerer, quaeſo, inquit Africanus, quo- 
uſque humi defixa tua mens erit? nonne 
adſpicis, quae in templa veneris? novem 
tibi orbibus, vel potius globis, connexa 
ſunt omnia: quorum unus eſt caecleſtis, 
extimus, qui reliquos omnes complecti. 
tur, ſummus ipſe Deus, arcens et conti- 


nens caeteros; in quo infixi ſunt illi, qui 


volvuntur, ſtellarum curſus ſempiterni: 
cui ſubjecti ſunt ſeptem, qui verſantur re- 
trò contrario motu, atque caelum: ex qui. 
bus unum globum poſſidet illa, quam in 
terris Saturniam nominant. deinde li 

hominum generi proſperus et ſalutaris il- 
le ſulgor, qui dicitur Jovis. tum rutilus, 
horribiliſque terris, quem Martem dici» 
tis. deinde ſubter mediam fere regionem 
Sol obtinet, dux, et princeps, et modera- 
tor luminum reliquorum, mens mundi, 
et temperatio,tanta magnitudine,ut cun- 
cta ſua luce illuſtret, et compleat. hune 
ut comites conſequuntur, alter Veneris, 
alter Mercurii curſus : in infimoque orbe 
Luna, radiis ſolis accenſa conyertitur, 
infra autem jam nihil eſt, niſi mortale et 
caducum, praeter animos generi homi- 
num, munere deorum datos, ſupra lunam 
ſunt aeterna omnia. nam ea, quae eſt me» 
dia, et nona tellus, neque movetur, et in- 
fima eſt, et in eam feruntur omnia ſuo 


5 nutu pondera, Quae cum intuerer ſtu- 


pens, ut me recepi, quid? hic, inquam, 
quis eſt, qui complet aures meas tantus et 
tam dulcis ſonus? hic eſt, inquitille, qui 
intervallis conjunctus imparibus, ſed ta» 
men pro rata portione diſtinctis, im- 
pulſu et motu ipſorum orbium efficitur: 
qui acuta cum gravibus temperans, varios 
aequabiliter concentus efficit. nec enim 
ſilentio tanti motus incitari poſſunt, et 

natura fert, ut extrema ex altera parte 
graviter, ex altera autem acute ſonent. 
quam ob cauſam ſummus ille caeli ſtellife- 
ri curſus, cujus converſio eſt concitatior, 
acuto et excitato movetur ſono: graviſſi- 
mo autem hic lunaris atque infimus, nam 
terra, nona, immobilis manens, ima ſe- 
de ſemper haeret,complexa medium mun- 
di locum. illi autem octo curſus,in quibus 
eadem vis eſt duorum, ſeptem efficiunt 
diſtinctos intervallis ſonos: qui nume- 
rus rerum omnium fere nodus eſt, quod 
docti homines nervis imitati, atque can- 
tibus, aperuere ſibi reditum in hunc lo- 
cum: ſicut ali, qui praeſtantibus ingeniis, 
in vita humana, divina ſtudia coluerunt. 
hoc ſonitu oppletae aures hominum ob- 
ſurduerunt: nec eſt ullus hebetior ſenſus 
in vobis: ſicut ubi Nilus ad illa, quae Ca- 
tadupa nominantur, praecipitat ex altiſ- 
ſimis montibus, ea gens, quae illum lo- 
cum accolit, propter magnitudinem ſoni- 
tus, ſenſu andiendi caret. hic vero tan- 
tus eſt totius mundi incitatiſſima conver- 
ſione ſonitus, ut eum aures hominum ca- 
pere non poſlint: ſicut intueri ſolem ad- 
verſum nequitis, ejuſque radiis acies ve 

ſtra ſenſuſque vincitur. haec ego admi- 
rans, referebam tamen oculos ad terram 


e identidem. Tum Africanus, ſentio, 


inquit, te ſedem etiam nunc hominum ac 
domum contemplari : quae fi tibi parva, 
ut eſt, ita videtur, haec caeleſtia ſemper 
ſpectato: illa humana contemnito. tu e- 
nim quam celebritatem ſermonis homi- 
num, aut quam expetendam gloriam con- 
ſequi potes? vides habitari in terra raris 
et anguſtis in locis:et in ipſis quaſi macu- 


| lis, ubi habitatur, vaſtas ſolitudines in- 


ter jectas: hoſque, qui incolunt terram, 
non modo interruptos ita eſſe, ut nihil 
inter ipſos ab aliis ad alios manare poſlit: 


ſed partim obliquos, partim averſos, par- 


tim etiam adverſos ſtare vobis: a quibus 
expectare gloriam certe nullam poteſtis. 
cernis autem eandem terram, quaſi qui- 
buſdam redimitam et circumdatam cin- 
gulis : e quibus duos maxime inter ſe di- 
verſos, et caeli verticibus ipſis ex utraque 
parte ſubnixos, obriguiſſe pruina vides: 
medium autem illum, et maximum, ſolis 
ardore torreri. duo ſunt habitabiles:quo- 
rum auſtralis ille, in quo qui infiſtunt, 
adverſa yobis urgent veſtigia. nihil ad 

veſtrum genus. hic autem alter ſubjectus 
aquiloni, quem incolitis, cerne, quam te- 
nui vos parte contingat. omnis enim ter- 
ra, quae colitur a vobis, anguſta vertici- 
bus, lateribus latior, parva quaedam inſu- 
la eſt, circumfuſa illo mari, quod Atlanti- 
cum, quod magnum, quem Oceanum ap- 
pellatis in terris: qui tamen tanto nomine, 
quam ſit parvus, vides, ex his ipſis cultis 
notiſque terris, num aut tuum aut cu- 
juſquam noſtrum nomen, vel Caucaſum 
hunc, quem cernis, tranſcendere potuit, 
vel illum Gangem tranſnare? quis in re- 
liquis orientis, aut obeuntis ſolis ultimis, 
aut aquilonis, auſtrive partibus tuum no- 


men audiet? quibus amputatis, cernis pro- 


fecto, quantis in anguſtiis veſtra gloria ſe 
dilatari velit. ipſi autem, qui de vobis lo- 


quuntur, quam loquentur diu? Quin? 


etiam, ſi cupiat proles illa futurorum ho- 
minum deinceps laudes uniuſcujuſque no- 
{trum a patribus acceptas poſteris prode- 
re; tamen propter eluviones exuſtioneſ- 
que terrarum, quas accidere tempore cer- 
to neceſſe eſt, non modo non aeternam, 
ſed ne diuturnam quidem gloriam aſſequi 
poſſumus. quid autem intereſt, ab iis, 

qui poſtea naſcentur, ſermonem fore de 
te, cum ab iis nullus fuerit, qui ante nati 
ſint, qui nec pauciores, et certe meliores 
fuerunt viri? cum pracſertim apud eos 
ipſos,a quibus audiri nomen noſtrum po- 
teſt, nemo unius anni memoriam conſe- 
qui poſſit: homines enim populariter an- 
num tantummodo ſolis, id eſt, unius aſ- 
tri reditu metiuntur: cum autem ad idem, 
unde ſemel profecta ſunt, cuncta aſtra re- 
dierint, eandemque totius caeli deſcripti- 
onem longis intervallis retulerint, tum 
ille vere vertens annus appellari poteſt: 
in quo vix dicere audeo, quam multa ſe- 
cula hominum teneantur. namque, ut o- 
lim deficere ſol hominibus extinguique 
viſus eſt, cum Romuli animus haec ipſa 
in templa penetravit : ita quandoque ea- 
dem parte ſol, eodemque temporeiterum 
defecerit, tum ſignis omnibus ad idem 
prineipium, ſtelliſque revocatis, expletum 
annum habeto. hujus quidem anni non- 
dum viceſimam partem ſcito eſſe conver- 
ſam. quocirca, ſi reditum in hunc locum, 
deſperaveris, in quo omnia ſunt magnis 
et praeſtantibus viris: quanti tandem eſt 


iſta hominum gloria, quae pertinere vix 

ad unins anni partem exiguam poteſt?igj. 
tur alte ſpectare fi voles, atque hanc ſe 
dem, et aeternam domum contueri : ne- 
que te ſermonibus vulgi dederis, nec in 
praemiis humanis ſpem poſueris rerum 
tuarum: ſuis te oportet illecebris ipſa vir. 
tus trahat ad verum decus. quid de te ali 
loquantur, ipfi videant: ſed loquentur 
tamen. ſermo autem omnis ille, et an- 
guſtiis cingitur iis regionum, quas vides; 
nec unquam de ullo perennis fuit ; et ob- 
ruitur hominum interitu; et oblivione 


poſteritatis extinguitur. Quae cum di- 


xiſſet, ego vero, inquam, © Africane, ſ 
quidem bene meritis de patria quaſi limes 
ad caeli aditum patet, quanquam a pueri- 
tia veſtigiis ingreſſus patriis, et tvis, de- 
cori veſtro non defui: nunc tamen, tan- 


— 


to praemio propoſito, enitar multo vigi- | 


lantius. et ille, tu vero enitere, et fic ha- 
beto, non eſſe te mortalem, ſed corpus 
hoc. nec enim tu is es, quem forma iſta 
declarat : ſed mens cujuſque, is eſt quil- 
que; non ea figura, quae digito demon- 
ſtrari poteſt. deum te igitur ſcito eſſe: ſ 
quidem deus eſt, qui viget, qui ſentit, 
qui meminit, qui providet, qui tam re- 

git, et moderatur, et movet id corpus, cui 
praepoſitus eſt, quam huncmundum prin- 
ceps ille Deus: et ut mundum ex quadam 
parte mortalem ipſe Deus aeternus, fic 
fragile corpus animus ſempiternus mo- 
vet. nam quod ſemper movetur, aeter- 
num eſt: quod autem motum affert alicui, 
quodque ipſum agitatur aliunde; quando 
finem habet motus, vivendi finem habeat 
neceſſe.eſt. ſolum igitur, quod ſeſe mo- 
vet, quia nunquam deſeritur a ſe, nun- 
quam ne moveri quidem deſinit. quin e- 
tiam caeteris, quae moventur, hic fons, 
hoc principium eſt movendi. principio au- 
tem nulla eſt origo. nam ex principio ori- 
untur omnia: ipſum autem nulla ex re alia 
naſci poteſt: nec enim id eſſet principium, 


quod gigneretur aliunde. quod 41 nun- 


quam oritur, ne occidit quidem unquam. 
nam principium extinctum, nec ipſum ab 
alio renaſcetur, nec ex ſe aliud creabit: 
ſi quidem neceſſe eſt a principio oriri om- 


nia. ita fit, ut motds principium ex eo ſit, 


quod ipſum a ſe movetur: id autem nec 


naſci poteſt, nec mori: vel concidat om- 
ne caclum, omniſque natura, et conſiſtat 


neceſſe eſt, nec vim ullam nanciſcatur, 


B 

qua, ut primo, impulſa moveatur. Cum; 7 
pateat igitur, aeternum id eſſe quod aſe 
ipſo moveatur, quis eſt, qui hanc natu- 
ram animis elle tributam neget? inani- 
mum eſt enim omne, quod pulſu agitatur | 
externo : quod autem animal eſt, id mo- 
tu cietur interiore, et ſuo. nam hacc eſt 
natura propria animae, atque vis, quae 
fi eſt una ex omnibus, quae ſeſe moveat: 
neque nata eſt certe, et aeterna eſt. hanc 
tu exerce in optimis rebus. ſunt autem 
optimae curae, de ſalute patriae: quibus 
agitatus et exercitatus animus yelociusin 
hanc ſedem et domum ſuam pervolabit: 
idque ocyus faciet, ſi jam tum, cum erit 
incluſus in corpore,eminebit foras, et ea, 
quae extra erunt, contemplans, quam 
maxime ſe a corpore abſtrahet. namque 
eorum animi, qui ſe corporis voluptati- 
bus dediderunt, earumque ſe quaſi mini- 
ſtros praebuerunt, impulſuque libidinum 
voluptatibus obedientium,deorum et ho- 
minum jura violaverunt: corporibus e- 
lapſi circum terram ipſam volutantur; 
nec hunc in locum, niſi multis exagitat 
ſeculis, revertuntur. * Me diſceſſit: ego 
ſomno ſolutus ſum. 

